Ambedkar Action Alert: সারদা ধাক্কায় বিধানসভায় পেশ নতুন বিল, আপত্তি বামেদের কেন্দ্র দায় চাপাচ্ছে রাজ্যের ঘাড়েই কোম্পানি আইনে বদল আনছে কেন্দ্র লোকসভায় 'সোনিয়াতন্ত্রের' বিস্ফোরক অভিযোগ সুষমার তদন্তের শুরুতেই বিভ্রান্তির শিকার অভিযোগকারীরা গৌতম দেবের বিরুদ্ধে মানহানির মামলা মুখ্যমন্ত্রীর ভাইপোর বেকসুর খালাস সজ্জন কুমার, বিচারককে ছোঁড়া হল জুতো পঞ্চায়েত: সাংবিধানিক সঙ্কট রোধে নরম রাজ্য\nসারদা ধাক্কায় বিধানসভায় পেশ নতুন বিল, আপত্তি বামেদের কেন্দ্র দায় চাপাচ্ছে রাজ্যের ঘাড়েই কোম্পানি আইনে বদল আনছে কেন্দ্র লোকসভায় 'সোনিয়াতন্ত্রের' বিস্ফোরক অভিযোগ সুষমার তদন্তের শুরুতেই বিভ্রান্তির শিকার অভিযোগকারীরা গৌতম দেবের বিরুদ্ধে মানহানির মামলা মুখ্যমন্ত্রীর ভাইপোর বেকসুর খালাস সজ্জন কুমার, বিচারককে ছোঁড়া হল জুতো পঞ্চায়েত: সাংবিধানিক সঙ্কট রোধে নরম রাজ্য\nসারদা ধাক্কায় বিধানসভায় পেশ নতুন বিল, আপত্তি বামেদের\nকেন্দ্র দায় চাপাচ্ছে রাজ্যের ঘাড়েই\nকোম্পানি আইনে বদল আনছে কেন্দ্র\nলোকসভায় 'সোনিয়াতন্ত্রের' বিস্ফোরক অভিযোগ সুষমার\nতদন্তের শুরুতেই বিভ্রান্তির শিকার অভিযোগকারীরা\nগৌতম দেবের বিরুদ্ধে মানহানির মামলা মুখ্যমন্ত্রীর ভাইপোর\nবেকসুর খালাস সজ্জন কুমার, বিচারককে ছোঁড়া হল জুতো\nপঞ্চায়েত: সাংবিধানিক সঙ্কট রোধে নরম রাজ্য\nবিধানসভায় নতুন বিল পেশ করলেন রাজ্যের অর্থমন্ত্রী অমিত মিত্র। এর আগে বাম আমলে আনা বিল প্রত্যাহার করা হয়। বিলটি প্রত্যাহার করার জন্য আলোচনার সময় আজ বিধানসভায় তুমুল হট্টগোল হয়। বিল প্রত্যাহার পদ্ধতির সাংবিধানিক মান্যতা নিয়ে প্রশ্ন তুলে বিরোধিতা করেন বামেরা। বিল প্রত্যাহার নিয়ে ভোটাভুটিও দাবি করা হয় বামেদের তরফে।\nঅবশেষে সংখ্যাগরিষ্ঠতার জোরে বিল প্রত্যাহার হয়। ভুঁইফোঁড় আর্থিক সংস্থাকে আটকাতে বামফ্রন্ট সরকারের আমলের বিল প্রত্যাহার করে নতুন বিল পেশ করল রাজ্য সরকার। বিধানসভায় অর্থমন্ত্রী অমিত মিত্র, 'দ্য ওয়েস্ট বেঙ্গল প্রোটেকশন অফ ইন্টারেস্ট অফ ডিপোজিটর্স ইন ফিনান্সিয়াল এস্টাব্লিশমেন্টস বিল, ২০১৩' পেশ করেন। বামেদের অভিযোগ প্রতারকদের স্বার্থ রক্ষা করে চলেছে রাজ্য সরকার। বামেদের এই অভিযোগ খারিজ করে সরকারের দাবি ভুঁইফোড়দের বিরুদ্ধে ব্যবস্থা নিতেই নতুন বিল আনা হয়েছে। এই কেলেঙ্কারির সিবিআই তদন্তও দাবি করেছে বামেরা।\nরাজ্য সরকারের আনা এই নতুন বিলকে 'অসাংবিধানিক' বলে মন্তব্য করেছেন বিরোধী দলনেতা সূর্যকান্ত মিশ্র।\nএই সময়: সারদা-কাণ্ড ঘিরে গোটা রাজ্য যে আগ্নেয়গিরির উপর বসে রয়েছে, অবশেষে তা বুঝতে পেরে এবার সরাসরি বিজ্ঞপ্তি দিয়ে জনসাধারণকে সতর্ক করার কাজ শুরু করে দিল রাজ্য সরকার৷ এর পাশাপাশি এই ইস্যুতে দলের ভাবমূর্তি উদ্ধারে পথে নামছেন খোদ মুখ্যমন্ত্রী মমতা বন্দ্যোপাধ্যায়৷ এই জোড়া পদক্ষেপই বুঝিয়ে দিয়েছে, বেআইনি আর্থিক সংস্থা নিয়ে কতটা অস্বস্তিতে পড়েছে শাসকদল৷ রবিবার তৃণমূল সাংসদ শুভেন্দু অধিকারী দলের এক সভায় বলেছিলেন, 'আপনারা যে যেখানে টাকা ঢেলেছেন, সব তুলে নিন৷' সোমবার পরিবহণমন্ত্রী মদন মিত্রও বর্ধমানে এক সভায় একই আবেদন জানান৷ তবে দলেরও অবস্থান এটাই কি না, তা এখনও স্পষ্ট নয়৷\nতৃণমূলের মহাসচিব পার্থ চট্টোপাধ্যায় সোমবার জানান, আগামী ২ মে বিকেল ৫ টায় শ্যামবাজার পাঁচ মাথার মোড়ে তৃণমূলের জনসভায় মমতাই প্রধান বক্তা৷ বেআইনি অর্থলগ্নি সংস্থাগুলির সঙ্গে তৃণমূলের বিভিন্ন নেতা-নেত্রীর যোগাযোগের যে অভিযোগ উঠেছে তার প্রেক্ষিতে ৩ মে ক্ষুদিরাম অনুশীলন কেন্দ্রে গোটা দলের সমস্ত মাপের নেতাকে এক ছাদের তলায় বসিয়ে কঠোর বার্তা দেবেন তৃণমূলনেত্রী৷ ওই সভায় অভিযুক্তদের বিরুদ্ধে শাস্তিমূলক ব্যবস্থা গ্রহণের দাবি উঠতে পারে বলেও শোনা যাচ্ছে৷ সেটা হলে আরও অস্বস্তির মুখে পড়বেন মমতা৷ দলীয় সূত্রের খবর, এরকম কিছু যাতে না ঘটে, তার জন্য শীর্ষ নেতারা তত্‍পর হয়েছেন৷ বিধানসভা নির্বাচনের আগে বুদ্ধদেব ভট্টাচার্য এবং গৌতম দেবের যুগলবন্দির মোকাবিলায় তাঁদের প্রতিটি জনসভার পাল্টা সভা করার কৌশল নিয়েছিলেন তত্‍কালীন বিরোধী নেত্রী মমতা৷ প্রায় ২৩ মাসের ব্যবধানে চিট ফান্ড ইস্যুতে সংকটে পড়া মমতা সিপিএমের এই দুই শীর্ষ নেতার মোকাবিলায় সেই একই পথে হাঁটার সিদ্ধান্ত নিয়েছেন৷ স্থির হয়েছে, বুদ্ধবাবুরা যেখানে যেখানে সভা করে তৃণমূলের বিরুদ্ধে প্রচার করবেন, সেখানেই পাল্টা সভা করবেন তৃণমূলনেত্রী৷ রবিবার পানিহাটির অমরাবতী ময়দানে সিপিএমের জনসভায় বুদ্ধ-গৌতম জুটি ফের মুখ্যমন্ত্রী, তাঁর পরিবার এবং দলের নেতাদের সততা নিয়ে প্রশ্ন তোলায় আঁতে লেগেছে তৃণমূলের৷ তাই ৪ মে মমতা নিজেই ওই মাঠে জনসভা করে সিপিএমের 'জবাব' দেবেন বলে ঠিক করেছেন৷\nসারদা-দুর্নীতি ফাঁস হওয়ার পর থেকে তৃণমূলের অন্দরেও বিস্ময় ও ক্ষোভের ঝড় উঠেছে৷ আড়ালে আবডালে দলের বহু নেতা ও জনপ্রতিনিধি স্বীকার করছেন, তাঁরা বিভ্রান্ত৷ অনেকে আবার অভিযুক্তদের দল থেকে তাড়ানোরও দাবি করেছেন৷ গত দু'সপ্তাহ ধরে দলের প্রথম সারির নেতারা শীর্ষনেত্রীর নির্দেশে ঘনঘন মিটিং মিছিল করেছেন৷ কিন্তু তাতেও বিড়ম্বনা কাটছে না শাসকদলের৷ সামাজিক স্তরে বিক্ষুব্ধ মানুষের জোট দেখে কিছুটা ভয় পেয়েছে শাসকদল৷ তাই মমতা বুঝেছেন, এবার তাঁকেই পথে নামতে হবে৷\nএদিনই রাজ্যের স্বল্প সঞ্চয় অধিকর্তার তরফে এক বিজ্ঞপ্তি প্রকাশ করে জনসাধারণকে জানানো হয়েছে, 'অধিক সুদ বা অধিক লোভের আশায় যেখানে সেখানে টাকা জমাবেন না বা যাকে তাকে টাকা দেবেন না৷ আপনার চার পাশে প্রতারক সংস্থা ও তাদের প্রতারক প্রতিনিধি ঘুরে বেড়াচ্ছে৷ তাদের থেকে সাবধান!' এই বিজ্ঞপ্তির সঙ্গে একটি লিফলেট বিলি করে সরকারের তরফে আরও বলা হচ্ছে, ডাকঘরে স্বল্প সঞ্চয় প্রকল্প এখনও সবার সেরা৷ কোন কোন স্বল্প সঞ্চয় প্রকল্পে সুদের হার কত, তা-ও ওই লিফলেটের মাধ্যমে প্রচার করছে সরকার৷\nরাজ্যের স্বল্প সঞ্চয় অধিকর্তা মোবাশ্বের আলি বৈদ্য বলেন, 'সরকারি এই বিজ্ঞপ্তি ও লিফলেট আমরা গ্রামে, গঞ্জে, মফস্সলে বিলি করছি৷ স্টেশনে, বাজার-হাটে আমরা মাইক বাজিয়ে মানুষকে প্রতারক সংস্থায় টাকা রাখা থেকে সাবধান করছি৷ আমাদের আবেদন, সরকারি অনুমোদিত এজেন্ট ছাড়া আর কারও মাধ্যমে টাকা জমাবেন না৷' কিন্তু হঠাত্ করে সরকারের এই উদ্যোগ কেন? রাজ্যে বেআইনি লগ্নি সংস্থাগুলির প্রতিপত্তি তো বেশ কয়েক বছর ধরেই৷ এখন সারদা গোষ্ঠীর আর্থিক প্রতারণা জনসমক্ষে আসার পরেই কি সরকার এগুলির বিরুদ্ধে প্রচারে নামার সিদ্ধান্ত নিয়েছে? অধিকর্তা বলেন, '২০১১ সাল থেকেই আমরা সরকারি উদ্যোগে এই প্রচারাভিযান চালাচ্ছি৷ তবে সাম্প্রতিক ঘটনাবলি সামনে আসার পর আমরা অবশ্যই এই প্রচারাভিযান জোরদার করছি৷'\nসরকারের ওই বিজ্ঞপ্তিতে বেআইনি অর্থলগ্নি সংস্থা ও তাদের প্রতিনিধিদের থেকে মানুষকে সাবধান থাকতে বলে জানানো হয়েছে, 'তারা বেশি সুদ বা বেশি লাভের প্রলোভন দেখিয়ে অর্থ সংগ্রহ করে৷ প্রথম প্রথম তারা কিছু টাকা কথামতো ফেরত দেয় বটে, কিন্ত্ত পরে সুযোগ বুঝে বাকি সব টাকা নিয়ে পালিয়ে যায়৷ পরে জানতে পারা যায় যে সুদাসলে বেশ কিছু টাকা খোয়া গিয়েছে৷ তখন অনেক মানুষ সরকারের কাছে টাকা আত্মসাত্ ও প্রতারণার অভিযোগ জানায়৷' কিন্তু, দেরিতে খবর পাওয়ায় সরকারের আর কিছু করার থাকে না৷ কারণ প্রতারকরা তত ক্ষণে পালিয়ে যায় বলে বিজ্ঞপ্তিতে সাফাই দেওয়া হয়েছে৷ স্বল্প সঞ্চয় অধিকর্তা জানান, 'এই প্রচারাভিযান ব্যাপক ভাবে রাজ্যের সর্বত্র ছড়িয়ে দেওয়া হবে, যাতে সাধারণ মানুষকে কোনও বেআইনি লগ্নি সংস্থার হাতে আর প্রতারিত না হতে হয়৷'\nTuesday, 30 April 2013 20:58\nসামান্য রিসেপসনিষ্ট থেকে কোম্পানির দ্বিতীয় ব্যক্তি৷ সারদা গোষ্ঠীতে দেবযানী মুখোপাধ্যায়ের উত্থান চমকপ্রদ৷ কিন্তু সারদার প্রাক্তন কর্মীদের একাংশ বলছেন, এই জায়গায় পৌঁছতে দেবযানীকে কম কাঠখড় পোড়াতে হয়নি৷ তাঁর কারণ, সুদীপ্ত সেনের মহিলা-প্রীতি৷ নানা সময় নানা মহিলা সুদীপ্ত সেনের কাছাকাছি এসেছেন কিংবা আসার চেষ্টা করেছেন৷ কিন্তু দেবযানী মাত করে দিয়েছেন সকলকেই৷ সুদীপ্তর ধারেকাছে কাউকে ঘেঁষতে দেননি৷ ২০০৮ সালে মাত্র ১০ হাজার টাকা বেতনে সারদায় কাজ শুরু করে দু' বছরের মধ্যে তাঁর বেতন বেড়ে দাঁড়িয়েছিল এক লক্ষ টাকা৷\nসূত্রের খবর, দেবযানীর সঙ্গেই আরও এক তরুণী সারদা ট্যুরস অ্যান্ড ট্র্যাভেলসে রিসেপশনিষ্ট হিসাবে যোগ দিয়েছিলেন৷ তিনিও সুদীপ্ত সেনের নজরে পড়েছিলেন, কিন্তু কখনওই দেবযানী হয়ে উঠতে পারেননি৷\nদেবযানী সারদায় যোগ দেওয়ার সময় সংস্থায় এক দোর্দণ্ডপ্রতাপ মহিলা আধিকারিক ছিলেন৷ ধরে নেওয়া যাক তাঁর নাম 'ম'৷ সারদার অনেকেই বলে থাকেন, সংস্থাকে তিলে তিলে গড়ে তুলতে 'ম'-র গভীর অবদান ছিল৷ কিন্তু দেবযানীর প্রতিপত্তি যত বাড়তে থাকে, 'ম'-র প্রভাব সারদায় ততই কমতে থাকে৷ একসময় কোণঠাসা হয়ে পড়ে সংস্থা ছেড়ে দেন 'ম'৷\nএরপর আরও এক তরুণী সুদীপ্তর সেনের কাছাকাছি চলে এসেছিলেন৷ ধরে নেওয়া যাক তাঁর নাম 'প'৷ কিন্তু তাঁর সুদীপ্তর কাছাকাছি যাওয়া ভাল চোখে দেখেননি দেবযানী৷ তাই সামান্য কিছুদিনের মধ্যেই 'প'-এর ট্রান্সফার হয় দেরাদুনে৷\nকিছুদিন আগেই সারদার আরেক সুন্দরী কর্মচারীকে চোখে ধরে সুদীপ্ত সেনের৷ ধরা যাক তাঁর নাম 'ন'৷ 'ন' কিছুদিনের মধ্যেই সুদীপ্ত সেনের নয়নের মণি হয়ে উঠলেও কখনওই দেবযানীর জায়গা নিতে পারেননি৷ খোদ দেবযানীই পুলিশকে একথা জানিয়েছেন৷\nসব মিলিয়ে শুরু থেকেই অন্য কাউকে 'ম্যাডাম'-হয়ে উঠতে দেননি দেবযানী৷ অতি যত্নে সুদীপ্ত সেনের পাশের চেয়ারের দখল ধরে রেখেছেন৷\nপুলিশ সূত্রে খবর, জেরায় দেবযানী জানিয়েছেন, কর্মীদের বেতন দেওয়ার জন্য মার্চ মাসে তাঁর কাছ থেকে আট লক্ষ টাকা ধার নেন সুদীপ্ত সেন৷ পুলিশ সূত্রে আরও জানা গিয়েছে, শেষদিন পর্যন্ত সুদীপ্ত সেনের সবচেয়ে বিশ্বস্ত সহযোগী হিসাবে থাকলেও শেষের একটি ঘটনায় কিছুটা মনক্ষুণ্ণ হয়েছিলেন তিনি৷ পুলিশের জাল ক্রমেই এগিয়ে আসছে দেখে দেবযানী যখন আত্মসমর্পণের সিদ্ধান্ত নিয়েছিলেন, তখন সুদীপ্ত সেন তাঁকে বিরত করেন বলে পুলিশ সূত্রে খবর৷ শেষপর্যন্ত পুলিশ দেবযানীকেও গ্রেফতার করে৷ এই ঘটনাই না কি দু'জনের সম্পর্কে কিছুটা চিড় ধরিয়েছে৷ শ্রীঘর-যাপন মেনে নিতে পারছেন না দেবযানী৷ তাই পুলিশের জেরার মুখে কোটি কোটি টাকার লেনদেনের নিঁখুত বিবরণ অবলীলায় বলে দিচ্ছেন তিনি৷\nনয়াদিল্লি: অনিয়ন্ত্রিত বেআইনি আর্থিক সংস্থাগুলির কোম্পানিগুলির কাজকর্ম সম্পর্কে কেন্দ্র ও রাজ্য সরকার দু'জনেই আগে থেকে অবহিত ছিল৷ প্রায় বছরখানেক আগেই কেন্দ্রীয় সরকারের পক্ষ থেকে রাজ্য সরকারগুলিকে লিখিত ভাবে জানিয়ে দেওয়া হয়েছিল যে, এই ধরনের অনিয়ন্ত্রিত সংস্থাগুলিকে নিয়ন্ত্রণ করতে সমন্বয়ের কাজটা অনেক বাড়াতে হবে৷ অর্থমন্ত্রক সূত্রের খবর, ফিনানশিয়াল স্টেবিলিটি ডেভেলপমেন্ট কাউন্সিল বা এফএসডিসি-র সন্তম বৈঠকে বিষয়টি নিয়ে আলোচনা হয়৷ সেখানে সিদ্ধান্ত হয়, কেন্দ্রীয় রেগুলেটর সেবি, রিজার্ভ ব্যাঙ্ক, রেজিস্ট্রার অফ কোম্পানিজ, রাজস্ব দপ্তর, ইডি, আর্থিক অপরাধদমন শাখার সঙ্গে রাজ্য পুলিশ ও রাজ্য সরকারের প্রশাসনের সঙ্গে সমন্বয় বাড়াতে হবে ও তার জন্য রাজ্যস্তরে সমন্বয় কমিটি তৈরি করা হবে৷ এই সিদ্ধান্ত হয় ১৪ জুন৷ তার পর ২০১২ সালের ২৪ জুলাই সব রাজ্যের মুখ্যসচিবকে চিঠি লিখে এই সিদ্ধান্তের কথা জানিয়ে দেওয়া হয়৷ কিন্ত্ত দেখা যাচ্ছে, তার পরেও সারদা-কেলেঙ্কারি আটকানো গেল না৷\nবেশ কিছু অভিযুক্ত সংস্থার ব্যাপারে রাজ্য স্তরের সমন্বয় কমিটিতে আলোচনা হয়৷ গত ডিসেম্বরে রিজার্ভ ব্যাঙ্ক অর্থমন্ত্রককে জানায়, রোজ ভ্যালি গ্রুপ তাদের আওতায় পড়ে না৷ তা সত্ত্বেও ওই গোষ্ঠীর কার্যকলাপ নিয়ে তারা রাজ্যস্তরের কো-অর্ডিনেশন কমিটিতে আলোচনা করেছে৷ ন্যাশনাল হাইজিং ব্যাঙ্ক তার পর রোজ ভ্যালি হাইজিং ডেভেলপমেন্ট ফিনান্স কর্পোরেশন লিমিটেডের বুক অফ অ্যাকাউন্ট পরীক্ষা করে দেখে এবং সেই রিপোর্ট কর্পোরেট মন্ত্রকের কাছেও পাঠানো হয়৷\nঅর্থমন্ত্রকে সেবি যে রিপোর্ট দিয়েছে, তাতে বলা হয়েছে, আইনের ফাঁক গলে বেরোনোর জন্য পশ্চিমবঙ্গ-সহ সারা দেশে বেআইনি আর্থিক সংস্থাগুলি অন্য পরিচয়ে নিজেদের নথিভুক্ত করায়৷ তারা টাইম শেয়ার, সোনা কেনার প্রকল্প, আবাসন তৈরির জন্য টাকা সংগ্রহ করা, কৃষিসংক্রান্ত কাজ, এমনকী এমু ফার্মিং, ছাগল পালন করার জন্য এই কোম্পানিগুলি বানিয়েছে বলে জানায়৷ তার পর তারা যখন বাজার থকে চিট ফান্ড কোম্পানির মতো টাকা সংগ্রহ করতে থাকে, তখন তাঁদের বিরুদ্ধে ব্যবস্থা নিতে গেলেই তাঁরা আইনি লড়াইয়ে চলে যান৷ এই ভাবেই পূর্ব ভারতে ৫৯টি কোম্পানির বিরুদ্ধে মামলা চলছে৷\nপশ্চিমবঙ্গের অভিযুক্ত বেআইনি আর্থিক সংস্থাগুলি নিয়ে তাঁরা কী করছেন, তা অর্থমন্ত্রককে বিস্তারিত ভাবে জানিয়েছে সেবি, রিজার্ভ ব্যাঙ্ক ও কর্পোরেট মন্ত্রক৷ সেই রিপোর্ট অনুযায়ী, কর্পোরেট বিষয়ক মন্ত্রক সারদা ছাড়াও রোজ ভ্যালির ১৯টি কোম্পানি, বেসিল, অ্যালকেমিস্ট-সহ মোট ৩১টি কোম্পানির বিরুদ্ধে কোম্পানি আইনের ২৫৬ ধারা অনুযায়ী তদন্ত শুরু হয়েছে৷ কিন্ত্ত ৪২টি কোম্পানির কাছ থেকে তথ্য জানতে চাওয়া হয়েছে৷ সেবি-ও সারদা এবং রোজ ভ্যালি, এমপিএস, আইকোর, প্রয়াগ র্যামেল, ভিবজিওর, অ্যালকেমিস্ট, ইউরো, ডিজায়ার অ্যাগ্রো, এনোরমাস ইন্ডাস্ট্রিজ-সহ মোট ২৬টি সংস্থার একাধিক কোম্পানি নিয়ে তদন্ত করছে৷ তাঁদের তদন্ত বিভিন্ন পর্যায়ে রয়েছে বলে জানানো হয়েছে৷ মন্ত্রককে সেবি জানিয়েছে, আর্থিক সংস্থার বিরুদ্ধে ব্যবস্থা নিতে ও তাদের নিয়ন্ত্রণ করতে শুধু তারা নয়, রাজ্য সরকার, রিজর্ভ ব্যাঙ্ক, কর্পোরেট মন্ত্রক-- সকলেরই দায়িত্ব আছে৷ সেবি-র মতে, তাঁদের ক্ষেত্রে অসুবিধা হল, এই কোম্পানিগুলি বহু পর্যায়ের মার্কেটিং স্কিম করবে বলে জানায় এবং এই বিষয়টি সেবির আওতায় পড়ে না৷\nএই সময়, নয়াদিল্লি: শুধু রাজ্যের আইনই নয়, বেআইনি আর্থিক সংস্থাগুলিকে নিয়ন্ত্রণ করতে কেন্দ্রীয় আইনেও বদল হচ্ছে৷ কর্পোরেট বিষয়ক মন্ত্রী সচিন পাইলট সোমবার জানিয়ে দিয়েছেন, বেআইনি আর্থিক সংস্থার বিরুদ্ধে ব্যবস্থা নিয়ে কোম্পানি আইনে পরিবর্তন করা হয়েছে৷ রাজ্যসভায় বিষয়টি নিয়ে আলোচনা হবে৷ মন্ত্রক সূত্রের খবর, প্রস্তাবিত পরিবর্তন করে রেজিস্ট্রার অফ কোম্পানিজের হাতে আরও ক্ষমতা দেওয়া হচ্ছে৷ তদন্ত করার ক্ষেত্রেও এসএফআইও-র ক্ষমতা বাড়ানো হবে৷ পাশাপাশি, প্রদেশ কংগ্রেস সভাপতি প্রদীপ ভট্টাচার্যকে সচিন পাইলট জানিয়েছেন, খুব তাড়াতাড়ি সেবি এই কেলেঙ্কারি নিয়ে চার্জশিট দেবে৷\nসারদা-কেলেঙ্কারির পর এ বার বেআইনি আর্থিক পরিচালিত কাগজ ও চ্যানেল নিয়েও তদন্তে নামল কেন্দ্রীয় সরকার৷ তথ্য ও সম্প্রচারমন্ত্রী মনীশ তিওয়ারি জানিয়েছেন, 'চিট ফান্ড কোম্পানিগুলি যে সব মিডিয়ার মালিক, তাদের ইকুইটি শেয়ারের বিস্তারিত বিবরণ চেয়ে পাঠানো হয়েছে৷ আমরা দেখব, তারা লাইসেন্স নেওয়ার সময় যে তথ্য দিয়েছিল, তার সঙ্গে এই তথ্য মিলছে কি না৷ না-মিললে আমরা সঙ্গে সঙ্গে ব্যবস্থা নেব৷'\nতাঁর আর্থিক সংস্থা ডুবে যাওয়ার পিছনে দু'টি বিষয়কে দায়ী করেছেন সুদীপ্ত সেন৷ ক্ষমতাধর লোকেদের প্রচুর পরিমাণ অর্থ দেওয়া ও মিডিয়া ব্যবসায় এসে ভরাডুবি৷ একটা সময় একের পর এক টিভি চ্যানেলের মালিকানা নিয়েছিলেন তিনি৷ বাংলা ও অসমে একাধিক খবরের কাগজও বের করেছেন৷ কাগজগুলি এখন বন্ধ৷ চ্যানেলের অবস্থাও প্রায় তা-ই৷ শুধু সুদীপ্ত সেন নন, আরও প্রচুর আর্থিক সংস্থা মিডিয়ার ব্যবসায় এসেছে৷ কেউ খবরের কাগজ বের করেছে, কেউ বা একাধিক চ্যানেল চালাচ্ছে৷ সবগুলি নিয়েই তথ্য ও সম্প্রচারমন্ত্রকের তদন্ত শুরু হয়েছে৷\nতবে মিডিয়ার ব্যবসাটা সুদীপ্ত সেন বা অন্য বেআইনি আর্থিক সংস্থার মূল ব্যবসা নয়৷ তাঁদের আসল ব্যবসা, অর্থাত্ , লোভ দেখিয়ে সাধারণ মানুষের কাছ থেকে টাকা তোলা নিয়ে এখন তদন্ত করছে কর্পোরেট মন্ত্রক৷ সচিন পাইলট বলেছেন, 'আমরা তদন্ত করছি৷ রাজ্য সরকারও কমিশন করেছে৷ তদন্ত বা অন্য ব্যাপারে আমাদের কাছে রাজ্য সরকার যে সাহায্য চাইবে, আমরা তা দিতে প্রস্তুত৷' প্রদেশ কংগ্রেস সভাপতি প্রদীপ ভট্টাচার্য সোমবার সচিন পাইলটের সঙ্গে কথা বলেন৷ সেখানে রাজ্য সরকারের বিরুদ্ধে নালিশও করেছেন মন্ত্রী৷ প্রদীপবাবু জানিয়েছেন, 'সচিন তো সম্প্রতি কলকাতা গিয়ে রাজ্যের ডিজি ও মুখ্য সচিবের সঙ্গে কথা বলতে চেয়েছিলেন৷ কিন্ত্ত তাঁরা কেউ আসেননি বা তাঁদের আসতে দেওয়া হয়নি৷'\nএখন দেখা যাচ্ছে, বেআইনি আর্থিক সংস্থা আইনের ফাঁক গলে বেরিয়ে যাচ্ছে৷ তাই সচিন বলেছেন, 'আমরা এমন পরিবর্তন আনছি, যাতে এই ধরনের চিট ফান্ডগুলির বিরুদ্ধে কঠোরতম ব্যবস্থা নেওয়া যায়৷' বর্তমানে আইনি ও বেআইনি সব চিট ফান্ড সংস্থাই প্রথমে রেজিস্ট্রার অফ কোম্পানিজের কাছে কোম্পানিকে নথিভুক্ত করায়৷ সেই সময় কিন্ত্ত তারা কেউ এ কথা বলে না যে, সাধারণ মানুষের কাছ থেকে তারা স্বল্প সঞ্চয়ের জন্য টাকা তুলবে৷ তারা কেউ কৃষি, কেউ প্রোমোটারি, কেউ বা অন্য কোনও ব্যবসা করবে বলে জানায়৷ একবার নথিভুক্ত হয়ে যাওয়ার পর তারা চিট ফান্ড হিসেবে কাজ শুরু করে৷ এ বার কোম্পানিগুলির এই কৌশলের মোকাবিলা করতে আইনকে কঠোর করা হচ্ছে৷\nসচিন জানিয়েছেন, তদন্তের পাশাপাশি এখন যে কাজটা করতে হবে, তা হল, যে সব সাধারণ মানুষ সর্বস্ব হারিয়েছেন, তাঁরা যাতে সেই টাকা ফিরে পান সেটা দেখা৷ তাঁর কথায় 'বেআইনি চিট ফান্ডগুলি লোককে ঠকাচ্ছে৷ খুব সাধারণ মানুষ প্রবল ভাবে ক্ষতিগ্রস্ত হচ্ছেন৷ তাই তাঁরা যাতে টাকা ফিরে পান, সেই চেষ্টা করতে হবে৷'\n১৯৮৪-এর শিখ বিরোধী দাঙ্গা মামলায় বেকসুর খালাস পেলেন দিল্লির প্রাক্তন কংগ্রেস সাংসদ সজ্জন কুমার। সজ্জন কুমারের বিরুদ্ধে দায়ের হওয়া তিনটি মামলার মধ্যে একটির রায় ঘোষণা ছিল আজ। কারকাডুমার বিশেষ সিবিআই আদালত তাঁকে ১৯৮৪-র দাঙ্গা সংক্রান্ত সেই মামলা থেকে মুক্তি দিল। এই রায় ঘোষণার সঙ্গে সঙ্গে আদালত চত্বরে ভিড় করে থাকা বিভিন্ন শিখ সংগঠন গুলির মধ্যে উত্তেজনা ছড়িয়ে পড়ে। তাঁরা তীব্র প্রতিবাদ জানান এই বিচারের। বিচারক এজলাসের বাইরে বেরিয়ে এলে জনতা আরও উত্তেজত হয়ে পড়েন। এই সময় বিচারকের দিকে জুতো ছুঁড়ে মারেন এক ব্যক্তি।\nদিল্লি ক্যান্টনমেন্ট অঞ্চলে `৮৪-এর দাঙ্গায় খুন, ডাকাতি, দাঙ্গা সংগঠিত করা, হিংসায় উস্কানি এবং সাধারণ মানুষের সম্পত্তি নষ্ট করার মত গুরুতর অভিযোগ আনা হয়েছিল সজ্জন কুমারের বিরুদ্ধে। আজ সব কটি অভিযোগ থেকেই মুক্তি পেলেন তিনি।\nনানাবতী কমিশনের রিপোর্টের ভিত্তিতে সজ্জন কুমারের বিরুদ্ধে ২০০৫-এ মামলা দায়ের করা হয়। ২০১০-এর জানুয়ারিতে সিবিআই সজ্জন কুমারের বিরুদ্ধে দুটি চার্জশিট পেশ করে।\nগত সপ্তাহে সিবিআই আদালতে দাবি করে ১৯৮৪-এর শিখ বিরোধী দাঙ্গায় সজ্জন কুমারের সঙ্গে পুলিসের চূড়ান্ত ষড়যন্ত্র ছিল।\nকংগ্রেসের এই প্রাক্তন সংসদের বিরুদ্ধে মূল অভিযোগ ছিল, দাঙ্গার সময় দিল্লি ক্যানটনমেন্টে সুলতানিপুর অঞ্চলে পরিকল্পিত ভাবে দাঙ্গা সংগঠিত করেছিলেন তিনি। শুধু তাই নয় জনতাকে খেপিয়ে তুলে ভয়াবহ হিংসা সৃষ্টি করেছিলেন তিনি। এই হিংসার বলি হন ছ`জন শিখ ধর্মাবলম্বি সাধারণ মানুষ।\nনিম্ন আদালতে দুটি ভিন্ন ধর্মীয় সম্প্রদায়ের মধ্যে বিভেদ সৃষ্টির অভিযোগও ছিল সজ্জন কুমারের বিরিদ্ধে।\nকয়লা ব্লক কেলেঙ্কারি মামলায় সিবিআইয়ের নিরপেক্ষতা নিয়ে প্রশ্ন তুলল সুপ্রিম কোর্ট। আজ শুনানির সময় সিবিআইয়ের দাখিল করা হলফনামা নিয়ে চূড়ান্ত ক্ষোভ প্রকাশ করে শীর্ষ আদালত।\nকয়লা কেলেঙ্কারির তদন্ত রিপোর্ট আগেই ফাঁস হওয়ার ঘটনাকে গোটা ব্যবস্থার প্রতি চরম বিশ্বাসভঙ্গ বলে মন্তব্য করা হয়েছে ওই শুনানিতে। কয়লা কেলেঙ্কারির তদন্ত রিপোর্ট যে আইনমন্ত্রী ও প্রধানমন্ত্রীর দফতরের এক আমলাকে দেখানো হয়েছিল হলফনামায় এ কথা স্বীকার করে নিয়েছিল সিবিআই। ওই ঘটনায় সিবিআইয়ের ওপর প্রধানমন্ত্রীর দফতর প্রভাব খাটিয়েছে বলে অভিযোগ তুলেছিলেন বিরোধীরা। এই পরিস্থিতিতে সুপ্রিম কোর্ট কী প্রতিক্রিয়া দেয় তা জানতে সর্বোচ্চ আদালতের দিকেই নজর ছিল গোটা দেশের।\nকয়লা কেলেঙ্কারিতে সুপ্রিম কোর্টের পর্যবেক্ষণকে কেন্দ্র করে উত্তপ্ত হল সংসদের উভয় কক্ষ। লোকসভার কাজকর্ম শুরু হলেই আজ ওয়েলে নেমে বিক্ষোভ দেখাতে শুরু করেন বিজেপি সাংসদরা। তাঁদের হট্টগোলে প্রশ্নোত্তর পর্ব শুরু করা যায়নি। দুপুর ১২টা পর্যন্ত অধিবেশন মুলতুবি করে দেন স্পিকার মীরা কুমার। অন্যদিকে, রাজ্যসভাতেও বিরোধীদের বিক্ষোভে কোনও কাজকর্ম করা যায়নি। দুদফায় দুপুর দুটো পর্যন্ত অধিবেশন মুলতুবি করে দেন রাজ্যসভার চেয়ারম্যান হামিদ আনসারি।\nপ্রেসিডেন্সির পর এবার খড়গপুর আইআইটি। তৃণমূল কংগ্রেসের বিক্ষোভের জেরে ব্যাহত পরীক্ষা। আজ সকাল ছটা থেকে আইএনটিটিইউসির নেতৃত্বে ক্যাম্পাসের মধ্যে বিক্ষোভ দেখাতে শুরু করেন ঠিকাশ্রমিকরা। নেতৃত্বে ছিলেন খড়গপুর ৩৫ নম্বর ওয়ার্ডের কাউন্সিলর জহর রায়। রীতিমতো মাইক বাজিয়ে বেতন বৃদ্ধির দাবিতে চলে বিক্ষোভ। পরীক্ষার্থী এবং অধ্যাপকদের ছাড় দেওয়া হলেও, পরীক্ষাকেন্দ্রে ঢুকতে বাধা দেওয়া হয় অশিক্ষক কর্মীদের।\nযার জেরে দীর্ঘ সময় এমটেকের ভাইভা শুরুই করা যায়নি। রেজিস্ট্রার টি কে ঘোষালের অভিযোগ, জেলাশাসক, মহকুমাশাসক এবং স্থানীয় থানায় বারবার জানানো হলেও কারও দেখা মেলেনি। দীর্ঘক্ষণ পর পুলিস আসে।\nঅবশেষে আইআইটি কর্তৃপক্ষের তরফে দাবি নিয়ে আলোচনার আশ্বাস দিলে বিক্ষোভ ওঠে। শুরু হয় পরীক্ষা। তৃণমূলেরই অন্য অংশ অবশ্য মনে করে, এভাবে শিক্ষাক্ষেত্রে বিক্ষোভ দেখানো উচিত হয়নি। দলের জেলা নেতৃত্বও এই আন্দোলনের কথা কিছুই জানতেন না বলে ওই অংশের দাবি।\nকলকাতা: পঞ্চায়েত মামলায় অবশেষে তাত্পর্যপূর্ণভাবে সুর নরম করল রাজ্য সরকার৷ যে ইস্যুতে এতদিন পর্যন্ত সরকার অনড় অবস্থান নিয়েই চলছিল, যে ইস্যুতে সরকারের বক্তব্য ছিল, সময়ে ভোট না হলেও পরোয়া নেই, প্রশাসক বসিয়ে কাজ চলবে-সেই ইস্যুতেই এই প্রথম প্রকাশ্যে সরকার পক্ষ স্বীকার করে নিল সময়মতো পঞ্চায়েত ভোট না হলে রাজ্যে সাংবিধানিক সঙ্কট তৈরি হতে পারে৷ এদিন সওয়াল চলাকালীন অ্যাডভোকেট জেনারেল বিমল চট্টোপাধ্যায় আদালতের কাছে আর্জি জানান, পঞ্চায়েত নির্বাচনের ৪২ নং ধারা অনুযায়ী রাজ্য সরকার ফের দিনক্ষণ ঘোষণা করছে৷ কমিশনকে ৪৩-র ১ ধারা অনুযায়ী নির্ঘণ্ট প্রকাশ করতে নির্দেশ দিক আদালত৷ ১০ জুনের মধ্যে রাজ্যে পঞ্চায়েত ভোট করতেই হবে৷ নইলে পঞ্চায়েতগুলির মেয়াদ শেষ হয়ে সাংবিধানিক সঙ্কট তৈরি হবে৷ অ্যাডভোকেট জেনারেলের এই আর্জির পরিপ্রেক্ষিতে বিচারপতি বিশ্বনাথ সমাদ্দার মন্তব্য করেন, এই বিষয়টি মাথায় ছিল বলেই আলোচনার মাধ্যমে সমাধানসূত্র খুঁজতে দু'পক্ষকে পরামর্শ দিয়েছিল আদালত৷ কিন্তু আপনারাই কোনও সমাধানসূত্র বের করতে পারেননি৷ আপনারা কি দূরদৃষ্টি এবং বিবেচনাবোধের সঙ্গে আলোচনা করেছিলেন? এখনও আলোচনার মাধ্যমে সমস্যা সমাধানের রাস্তা খোলা রয়েছে৷ আদালতে সরকারের এই সুর নরম করাকে বিশেষ তাত্পর্যপূর্ণ বলে মনে করছে সংশ্লিষ্ট মহল৷ তাঁদের ব্যাখ্যা, সময়ে পঞ্চায়েত ভোট না হলেও সমস্যা নেই৷ প্রশাসক বসিয়েই কাজ চলবে -- শুরু থেকে এই অবস্থান নিয়ে চললেও দেরিতে বোধোদয় হয়েছে রাজ্য সরকারের৷ কর্তাব্যক্তিরা বুঝতে পেরেছেন, পঞ্চায়েতগুলির মেয়াদ শেষ হয়ে গেলে সাংবিধানিক শূন্যতা তৈরি হবে৷ সেক্ষেত্রে বিভিন্ন কেন্দ্রীয় প্রকল্পের টাকাও বন্ধ হয়ে যেতে পারে৷ বন্ধ হয়ে যেতে পারে উন্নয়নমুলক কাজ৷ এমন পরিস্থিতি তৈরি হলে রাজনৈতিক ক্ষতি হবে তৃণমূলের৷ সাধারণ মানুষের কাছে সদিচ্ছার বার্তা দিতেই তাই সরকারের সুর নরম৷ বৃহস্পতিবার ফের মামলার শুনানি৷\nলোকসভায় বিরোধী দল নেত্রী সুষমা স্বরাজ আজ ইউপিএ চেয়ারপার্সেন সোনিয়া গান্ধীর বিরুদ্ধে স্বৈরতন্ত্রের অভিযোগ আনলেন। আজ সাংবাদিক সম্মেলনে বিজেপি নেত্রী মন্তব্য করেছেন লোকসভায় সোনিয়া কংগ্রেসের সাংসদের তাঁর বক্তব্যে বাধা দেওয়ার জন্য উসকানি দিয়েছেন। তিনি সোনিয়ার বিরুদ্ধে সরাসরি অভিযোগ এনে বলেছেন, ``সোনিয়া গান্ধী যা চান সেটাই লোকসভায় হয়।``\nক্ষুব্ধ সুষমা বলেছেন, লোকসভায় কংগ্রেস সভাপতি কোনও রকম গণতান্ত্রিক পরিবেশের ধার ধারেন না। তবে শুধু সোনিয়া গান্ধী নন সুষমা তোপ দেগেছেন লোকসভার স্পিকার মীরা কুমাররের বিরুদ্ধেও। তিনি জানিয়েছে, যখন কংগ্রেস সাংসদরা তাঁর বক্তব্য পেশের সময় ক্রমাগত চেঁচিয়ে যাচ্ছিলেন সেই সময় স্পিকার তাঁদের বিন্দুমাত্র বাধা দেননি।\nএই ঘটনার প্রতিবাদে স্পিকারের ডাকা কোনও সভায় বিজেপি আর যোগ দেবে না বলে জানিয়েছেন সুষমা। এমনকি বাজেট অধিবেশন চলাকালীন সংসদ বিষয়ক মন্ত্রী কমল নাথের ডাকা মিটিংয়েও বিজেপি থাকবে না বলে জানিয়েছেন তিনি। সুষমা স্বরাজের সাংবাদিক সম্মেলনের পর কংগ্রেসের নেত্রী রেণুকা চৌধুরি তৎক্ষণাৎ প্রতিক্রিয়া জানিয়ে সুষমার এই মন্তব্যকে দুর্ভাগ্যজনক আখ্যা দিয়েছেন।\nসারদা কাণ্ডের প্রতারণার তদন্তে আজ থেকেই শুনানি শুরু করল বিচারপতি শ্যামল সেন নেতৃত্বাধীন কমিশন। কিন্তু, প্রথম দিন থেকেই চরম বিভ্রান্তির শিকার অভিযোগকারীরা। যে তথ্য তারা জমা দিচ্ছেন, তার বিনিময়ে কোনও প্রামাণ্য দেওয়া হচ্ছে না। এখানেই শেষ না। অভিযোগকারীদের জন্য কমিশনের যে বিজ্ঞপ্তি প্রকাশ করার কথা, তা এখনও প্রকাশিত হয়নি।\nতথ্য সংস্কৃতি দফতর বিজ্ঞপ্তি প্রকাশ না করা পর্যন্ত বিভ্রান্তির শিকার হচ্ছেন অভিযোগকারীরা। এদিকে, শুনানির প্রথম দিনেই অভিযোগকারীদের উপচে পড়ে কমিশনের দফতরে। সারদা গোষ্ঠীর বিভিন্ন স্কিমে আমানতের সার্টিফিকেট এবং অন্যান্য তথ্য নিয়ে সকাল থেকেই হাজির হন বহু আমানতকারী। কমিশনের দফতরের বাইরে ডেস্কে অভিযোগ জমা দিয়েছেন তাঁরা। বেলা যত গড়িয়েছে ততই দীর্ঘ হয়েছে আমানতকারীদের লাইন।\nযুদ্ধে নেমেছেন কুণাল ঘোষ। তাঁর এই যুদ্ধ শাসক দলের বেশকয়েকজন নেতামন্ত্রীদের যথেষ্ট অস্বস্তির কারণ হতে পারে বলে মত রাজনৈতিক মহলের। কুণাল ঘোষের পরে কে? তৃণমূল কংগ্রেসের অন্দরমহলে এখন এটাই সবচেয়ে বড় প্রশ্ন। নিজের স্বপক্ষে তথ্য প্রমাণ নিয়ে গতকালই বিধাননগর পুলিসের কাছে গিয়েছিলেন তৃণমূল সাংসদ কুনাল ঘোষ। জেরায় নিজের স্বপক্ষে তিনি কী শুধুই যুক্তি দিয়েছেন? নাকি পুলিসি জেরায় এমন কিছু তথ্য দিয়েছেন যাতে বিপাকে পড়তে পারেন দলের অনেক শীর্ষ নেতাই?\nসোমবার সন্ধেয় নিজের গাড়িতে চেপে বিধাননগর পুলিস কমিশনারের অফিসে হাজির হয়েছিলেন তৃণমূল কংগ্রেস সাংসদ কুণাল ঘোষ। সেসময় তাঁর হাতে ছিল একটি ফাইল। প্রায় পৌনে দু ঘন্টা বিভিন্ন বিষয়ে তাঁকে জিজ্ঞাসাবাদ করেন গোয়েন্দা প্রধান অর্নব ঘোষ। পুলিসি জেরার তিনি বেশকিছু তথ্য প্রমাণ দিয়েছেন বলে খবর।\nসেন স্যার খুশি হলে ঘনিষ্ঠ তরুণীরা উপহার পেতেন দামি গাড়ি, মোবাইল বা নামি ডিজাইনারের শাড়ি। তাঁদের বিরুদ্ধে নালিশ করলে রক্ষা ছিল না। তেমনই অভিজ্ঞতার কথা শোনালেন সারদা গোষ্ঠীর কাজ হারানো এক তরুণী।\nসুদীপ্ত সেনের ঘনিষ্ঠ প্রমিলা বাহিনীর একজনের বিরুদ্ধে সেন স্যারের কাছেই নালিশ জানিয়েছিলেন সারদা গোষ্ঠির জনসংযোগ বিভাগের এক মহিলা কর্মী। তার জেরে, গভীর রাতে সারদার মিডল্যান্ড পার্কের অফিসে ওই তরুণীকে মদ্যপ সুদীপ্ত সেনের নির্যাতনের শিকার হতে হয় বলে অভিযোগ। চাকরিও চলে যায় টুয়া রায় নামে ওই তরুণীর।\nসিপিআইএম নেতা গৌতম দেবের বিরুদ্ধে মানহানির মামলা করার সিদ্ধান্ত নিলেন মুখ্যমন্ত্রীর ভাইপো এবং তৃণমূল যুবার সভাপতি অভিষেক বন্দ্যোপাধ্যায়। গতকাল পানিহাটির জনসভায় অভিষেক বন্দ্যোপাধ্যায়ের সংস্থা `লিপস অ্যান্ড বাউন্ডস` সম্পর্কে প্রশ্ন তোলেন গৌতম দেব। কার অনুমতিতে ওই সংস্থার মাইক্রো ফিনান্সের ব্যবসা চলছে, তা নিয়েও প্রশ্ন তোলেন প্রাক্তন আবাসনমন্ত্রী। গৌতম দেবের অভিযোগ সম্পূর্ণ মিথ্যা এবং হাস্যকর বলে দাবি করেছে তৃণমূল যুবা।\nগৌতম দেবের নাম উল্লেখ না করে তৃণমূল যুবার তরফে জানানো হয়েছে, রাজ্যের এক প্রাক্তন মন্ত্রী অভিযেক ব্যানার্জির বিরুদ্ধে ভুয়ো এবং কুত্‍সামূলক মন্তব্য করেছেন। গতকাল পানিহাটির জনসভায় চিটফান্ড কাণ্ড নিয়ে সরকারের সমালোচনায় সরব ছিলেন প্রাক্তন মন্ত্রী গৌতম দেব। তৃণমূলের দাবি, তাঁর অভিযোগের স্বপক্ষে কোনও তথ্যই দিতে পারেননি প্রাক্তন আবাসন মন্ত্রী।\nপ্রাক্তন মন্ত্রীকে চ্যালেঞ্জ জানিয়ে যুবার পাল্টা বক্তব্য, তিনশো কোটি নয়, তিনশো টাকার দুর্নীতি থাকলেও তা প্রমাণ করে দেখান প্রাক্তন মন্ত্রী। প্রাক্তন মন্ত্রী একজন ব্যক্তির চরিত্র হননে নেমেছেন। সেই কারণে তাঁর বিরুদ্ধে মানহানির মামলার সিদ্ধান্ত বলে জানানো হয়েছে যুবার তরফে। তৃণমূল সূত্রে খবর, আগামী ৪ মে, শনিবার পানিহাটিতে পাল্টা সভা করবেন মুখ্যমন্ত্রী।\nসারদা-কাণ্ডে সিবিআই তদন্তের দাবিতে হাইকোর্টে দায়ের হল আরও একটি জনস্বার্থ মামলা। প্রধান বিচারপতি অরুণ মিশ্র ও বিচারপতি জয়মাল্য বাগচির ডিভিশন বেঞ্চে প্রদেশ কংগ্রেসের আইনজীবী সেলের তরফে আজ জনস্বার্থ মামলাটি দায়ের করা হয়। আবেদনকারী নরেন্দ্র প্রসাদ গুপ্তার আবেদনের ভিত্তিতে ২মে এই মামলার শুনানি হবে।\nসারদা গোষ্ঠীর সম্পত্তি বাজেয়াপ্ত করে অবিলম্বে আমানতকারীদের অন্তত ২৫ শতাংশ অর্থ ফেরত ও সংস্থার যাবতীয় স্থাবর-অস্থাবর সম্পত্তির রক্ষণাবেক্ষণের জন্য হাইকোর্টের কাছে রিসিভার নিয়োগের দাবি জানিয়েছে প্রদেশ কংগ্রেসের আইনজীবী সেল। সারদা-কাণ্ডে তৃণমূল সাংসদ কুণাল ঘোষের ভূমিকা খতিয়ে দেখার জন্যও আদালতের কাছে আবেদন জানানো হয়েছে। গোটা ঘটনার সিবিআই তদন্ত চেয়ে বাসবী রায়চৌধুরী নামে এক আইনজীবী এর আগে একই ডিভিশন বেঞ্চে মামলা দায়ের করেছিলেন।\nআজ সকালে ফের সারদা গোষ্ঠীর কর্ণধার সুদীপ্ত সেনকে জেরা শুরু করলেন আসানসোল-দুর্গাপুর পুলিস কমিশনারেটের গোয়েন্দারা। সারদা গোষ্ঠীর ডিরেক্টর দেবযানী মুখোপাধ্যায়কেও জেরা করা হবে বলে জানা গেছে।\nসারদাকাণ্ডে জালিয়াতির নতুন তথ্য উঠে এল পুলিসের হাতে। সুদীপ্ত সেন ফেরার হওয়ার পর ১৭ থেকে ২৪ এপ্রিলের মধ্যে তৈরি করা হয়েছে আনুমানিক দশ হাজার নতুন পলিসি। পুলিস জানতে পেরেছে জালিয়াতির উদ্দেশ্যে পলিসিগুলি তৈরি করেছিলেন কয়েকজন এজেন্ট। তাদের খোঁজ শুরু হয়েছে।\nওই সব এজেন্টদের গ্রেফতার করা হবে বলে জানিয়েছে পুলিস। সারদা গোষ্ঠীর আইটি ডিভিশনের আরও একটি সার্ভার রয়েছে আমেরিকার বস্টনে। ওই সার্ভারেই রয়েছে সংস্থার মূল ডেটাবেস। সার্ভার রক্ষণাবেক্ষণে মাসে খরচ হত দু কোটি টাকা। ওই সার্ভার থেকে তথ্য জোগাড়ে ইন্টারপোলের সাহায্য নিচ্ছে পুলিস।\nআসানসোলে সুদীপ্ত সেনের বিরুদ্ধে জমা পড়া অভিযোগের তদন্ত করতে গতকালই আসানসোল পুলিসের তিন সদস্যের একটি দল কলকাতায় আসে। রাতে ইলেক্ট্রনিক কমপ্লেক্স থানায় মনোজ নাগেল ও অরবিন্দ সিং চৌহানকে জেরা করা হয়। এরপর নিউটাউন থানায় জেরা শুরু হয় সুদীপ্ত সেনকে। তবে আইনজীবীর আপত্তি থাকায় রাতে জেরা করা সম্ভব হয়নি দেবযানীকে।\nঋত্বিক প্রধান, কৌশিক গাঁতাইত, মনোজ বন্দ্যোপাধ্যায় ও প্রদ্যোত্ সরকার, এবিপি আনন্দ\nTuesday, 30 April 2013 20:23\nসারদা কেলেঙ্কারির প্রেক্ষিতে সংস্থার সঙ্গে তৃণমূলের যোগ নিয়ে সুর চড়িয়েছে বিরোধীরা৷ বামেদের দিকে পাল্টা তোপ দেগেছে শাসক দল৷ আক্রমণ-পাল্টা আক্রমণের সেই আবহেই এবার জেলায় জেলায় প্রকাশ্যে আসছে একাধিক লগ্নি সংস্থার সঙ্গে রাজনৈতিক যোগ৷ কোথাও কাঠগড়ায় শাসক দল৷ কোথাও বিরোধীরা৷\nকয়েকদিন আগে লগ্নি সংস্থা থেকে টাকা তুলে নেওয়ার পরামর্শ দেন তৃণমূল সাংসদ শুভেন্দু অধিকারী৷ কিন্তু এবার তাঁরই ভাই তথা কাঁথি পুরসভার চেয়ারম্যান সৌমেন্দু অধিকারীর ছবি ও প্রশংসাপত্র দেখিয়ে প্রতারণার অভিযোগ উঠল এক লগ্নি সংস্থার বিরুদ্ধে৷ কয়েকদিন আগে পর্যন্তও এই দফতরের সামনে ঝুলছিল সংস্থার মালিক ও সৌমেন্দুর ছবি এবং তাঁর প্রশংসাপত্র৷ আমানতকারীদের অভিযোগ, বিষয়টি সংবাদমাধ্যমের নজরে আসার পরই সংস্থাটি তালা ঝুলিয়ে পাততাড়ি গুটিয়েছে৷ স্থানীয় কংগ্রেস নেতাদের অভিযোগ, পুরসভাও এই লগ্নি সংস্থার সঙ্গে যুক্ত৷ এবিষয়ে সৌমেন্দু বা তৃণমূলের অন্যান্য নেতারা অবশ্য কোনও প্রতিক্রিয়া দিতে চাননি৷\nআসানসোলের স্থানীয় তৃণমূল নেতা তথা মেয়র ইন কাউন্সিল অনিমেষ দাসের বিরুদ্ধেই লগ্নি সংস্থা চালানোর অভিযোগে সরব স্থানীয় সিপিএম নেতৃত্ব৷ বিষয়টি তদন্ত করে দেখার জন্য আসানসোল পুরসভার মেয়র তাপস বন্দ্যোপাধ্যায়ের কাছে স্মারকলিপিও জমা দেন তাঁরা৷ স্থানীয় এক সিপিএম নেতার বক্তব্য, যতদিন না ব্যবস্থা নেওয়া হচ্ছে, ততদিন বোর্ড মিটিং বয়কটেরও হুঁশিয়ারি দিয়েছে সিপিএম৷ মেয়র তাপস বন্দ্যোপাধ্যায় অবশ্য বিষয়টি খতিয়ে দেখার আশ্বাস দিয়েছেন৷ অনিমেষ দাসের পাল্টা দাবি, এটি কোনও লগ্নি সংস্থা নয়৷\nদুর্গাপুরেও প্রতারণায় অভিযুক্ত একটি লগ্নি সংস্থার সঙ্গে তৃণমূল নেতা-কর্মীদের ঘনিষ্ঠতার অভিযোগে সুর চড়িয়েছে বিরোধীরা৷ দুর্গাপুরের বাসিন্দা অজিত দাসের অভিযোগ, স্থানীয় একটি সংস্থায় ২০০৯ সাল থেকে কিস্তিতে টাকা জমা রাখেন তিনি৷ সংস্থার তরফে প্রতিশ্রুতি দেওয়া হয়, নির্দিষ্ট সময় পর তাঁকে ৬ কাঠা জমি দেওয়া হবে৷ কিন্তু অজিতবাবুর অভিযোগ, হঠাত্ সংস্থাটি দফতরে তালা ঝুলিয়ে চম্পট দেয়৷ মঙ্গলবার ওই সংস্থার দফতরে তল্লাশি চালায় পুলিশ৷ স্থানীয় সিপিএম নেতৃত্বের অভিযোগ, এই সংস্থার একটি চ্যানেলের অনুষ্ঠানে তৃণমূল নেতা-কর্মীদের বহুবার দেখা গিয়েছে৷\nতৃণমূল নেতাদের পাল্টা দাবি, তাঁরা আমন্ত্রণ পেয়েই সেখানে গিয়েছিলেন৷ দুর্গাপুরের মেয়র সম্প্রতি এ ধরনের ৫২টি সংস্থার তালিকা তৈরি করে জেলাশাসকের হাতে তুলে দেন৷ আবেদন করেন ব্যবস্থা নেওয়ার জন্য৷ কিন্তু সেই তালিকাতেও এই সংস্থার নাম ছিল না৷ মেয়র অপূর্ব মুখোপাধ্যায়ের অবশ্য দাবি, তালিকা তৈরির কাজ এখনও প্রাথমিক পর্যায়ে৷ নদিয়ার কোতোয়ালি থানা এলাকায় আবার একই অভিযোগের নিশানায় ডিওয়াইএফআই৷ সিপিএমের যুব সংগঠনের কৃষ্ণনগর উত্তর লোকাল কমিটির সদস্য সুজিত মিত্রর বিরুদ্ধেই লগ্নি সংস্থার নামে প্রতারণার অভিযোগ উঠেছে৷ সোমবার করুণাময় ঘোষ নামে এক আমানতকারী কোতোয়ালি থানায় সংস্থার বিরুদ্ধে অভিযোগ করেন৷ ডিওয়াইএফআই-এর জেলা সম্পাদক সুমিত বিশ্বাস অবশ্য জানিয়েছেন, প্রমাণ মিললে ব্যবস্থা নেওয়া হবে৷\nলগ্নি সংস্থা ঘিরে কেলেঙ্কারির ইস্যুতে ইতিমধ্যেই একে অপরের বিরুদ্ধে আক্রমণ শানিয়েছে শাসক-বিরোধীরা৷ তবে জেলায় জেলায় এই নজির কোনওপক্ষকেই স্বস্তি না বলেই মনে করছেন রাজনৈতিক পর্যবেক্ষকরা৷\nহিন্দোল দে, এবিপি আনন্দ\nকলকাতা: শরীরে বাসা বেঁধেছে ক্যান্সার৷ ঘরে বাসা দারিদ্রের৷ সারদা বিপর্যয়ের জেরে আরও সঙ্কটে জীবনের লড়াই৷\nবয়স মাত্র সাত৷ বাগুইআটি থানার এলাকার বাসিন্দা এই শিশুর শরীরে সাড়ে তিন বছর আগেই বাসা বেঁধেছে ক্যান্সার৷ বাবা পেশায় মাছের ব্যবসায়ী৷ এক বছরের প্রকল্পে অল্প অল্প করে টাকা জমা করেছিলেন সারদায়৷ কিন্তু সব গেছে৷ নুন আনতে পান্তা ফুরনো সংসারে ছেলের ব্যয়বহুল চিকিত্সা করাতে হিমশিম বাবা৷ তাঁর অসহায় আর্তি, টাকা রেখেছিলাম দুই ভাই মিলে৷ ম্যাচিওর করার মুখে বিপর্যয়৷ কী করে চিকিত্সা করাব, বুঝতে পারছি না৷ শিশুর মা বলছেন, মাঝে মাঝেই জ্বর আসে৷ কাশি কিছুতেই কমতে চায় না৷ ভর্তি করতে হয় হাসপাতালে৷ কিন্তু এবার কী হবে? কোথা থেকে আসবে চিকিত্সার খরচ? শিশুটির মাসিকে বলতে শোনা গেল, বুঝতেই পারছি না কী করে কী করব৷\nসারদাকাণ্ডে প্রতারিতদের ক্ষতিপূরণের জন্য ৫০০ কোটি টাকার তহবিল গড়েছেন মুখ্যমন্ত্রী৷ এজন্য সিগারেটের ওপর বাড়তি কর বসিয়ে সাধারণ মানুষকে আরও বেশি করে সিগারেট খেতে বলেছেন তিনি৷ পরিসংখ্যান বলছে, ৪০ থেকে ৫০ শতাংশ ক্যান্সারই হয় ধূমপান থেকে৷ ধূমপানের ফলে রাজ্যের ২১ শতাংশ লোক ভুগছেন ফুসফুসের ক্যান্সারে৷ ভয়াবহ বাস্তবের মুখে ক্যান্সার চিকিত্সক আশিস মুখোপাধ্যায় বলছেন, মুখ্যমন্ত্রী হালকা চালে একথা বললেও তা মেনে নেওয়া যায় না৷ আরেক ক্যান্সার চিকিত্সক সুবীর গঙ্গোপাধ্যায় বলছেন, যত বেশি ধূমপান করবেন, তত কমতে থাকে আয়ু৷ হার্ট অ্যাটাকও হতে পারে৷ চিকিত্সকদের বক্তব্য, প্রত্যক্ষ নয়, পরোক্ষ ধূমপানেই ক্ষতি হতে পারে বিশাল৷ প্রশ্ন উঠছে, তারপরও কী করে বেশি করে সিগারেট খাওয়ার কথা বলেন মুখ্যমন্ত্রী?\nরাজর্ষি দত্তগুপ্ত ও প্রকাশ সিংহ, এবিপি আনন্দ\nTuesday, 30 April 2013 17:38\nকলকাতা: মঙ্গলবার সুদীপ্ত সেন ও দেবযানী মুখোপাধ্যায়কে সূত্রের খোঁজে জেরা করেন দুর্গাপুর-আসানসোল কমিশনারেটের গোয়েন্দারা৷ ওই এলাকায় সারদার স্থাবর-অস্থাবর সম্পত্তির পরিমাণ কত, নাগেলের নেতৃত্বে ওই এলাকায় কোন এজেন্টরা টাকা তোলার কাজ করতেন, আর এখনও পর্যন্ত কত টাকাই বা উঠেছে, সে ব্যাপারে প্রায় দুঘণ্টা তাঁদের জেরা করা হয়৷\nসোমবার রাতেই দুর্গাপুর-আসানসোল পুলিশ কমিশনারেট থেকে সল্টলেক ইলেকট্রনিক কমপ্লেক্স থানায় আসে গোয়েন্দাদের একটি দল৷ দলে রয়েছেন দুই সাব ইন্সপেক্টর সিদ্ধার্থ ঘোষাল এবং রবীন গঙ্গোপাধ্যায়৷ রাতে প্রায় দু'ঘণ্টা জেরা করা হয় দুর্গাপুরে সারদার দায়িত্বে থাকা মনোজকুমার নাগেল ও অরবিন্দকুমার চহ্বণকে৷ পুলিশ সূত্রে খবর, জেরার মুখে সারদার অধিকর্তা জানিয়েছেন, বেহিসেবি খরচের জন্যই সারদার বিপুল ক্ষতি হয়েছে৷ ১০০ টাকার মধ্যে ৩৫ শতাংশ নিয়ে নিতেন এজেন্টরা৷ ১০ শতাংশ খরচ হত অফিসের জন্য৷ ৫৫ শতাংশ আসত সংস্থার কাছে৷ পুলিশ সূত্রে খবর, নাগেল দাবি করেন, তাঁকে কীভাবে অধিকর্তা করা হল, তা তিনি জানতেনই না৷ অনেক পরে তিনি এই বিষয়টি জানতে পারেন৷ আজ সকাল ন'টা থেকে এগারোটা পর্যন্ত সুদীপ্ত সেন ও দেবযানী মুখোপাধ্যায়কেও জেরা করেন গোয়েন্দারা৷ জিজ্ঞাসাবাদ পর্বটি ভিডিও রেকর্ডিংও করে রাখা হয়৷ সারদাকাণ্ডে আসানসোল দুর্গাপুর কমিশনারেটে মোট পাঁচটি মামলা রুজু হয়েছে৷ এর মধ্যে দুর্গাপুর থানায় তিনটি মামলা৷ নিউ টাউনশিপ থানায় একটি মামলা এবং আসানসোল উত্তর থানায় একটি মামলা৷ এছাড়া ১৯ এপ্রিল যাদব মাঝি নামে সারদার এক এজেন্টের আত্মহত্যার ঘটনাতেও অস্বাভাবিক মৃত্যুর মামলা রুজু করা হয়৷ গোয়েন্দারা জানিয়েছেন, এই মামলাগুলির তদন্ত করতেই তাঁদের এখানে আসা৷ (ফাইল চিত্র)\nব্যুরো রিপোর্ট,এবিপি আনন্দ\nSaturday, 27 April 2013 19:02\nনয়াদিল্লি: ভুঁইফোড় আর্থিক সংস্থাগুলিকে সমূলে নির্মূল করতে জোর দিলেন প্রধানমন্ত্রী মনমোহন সিংহ৷ সারদা গোষ্ঠীর মতো চিটফান্ডগুলির রমরমা ব্যবসা বন্ধ করার কথা বললেন তিনি৷ ব্যাঙের ছাতার মতো গজিয়ে ওঠা বেআইনি চিটফান্ডের দাপট ঠেকানোর ওপর গুরুত্ব দিয়েছেন মনমোহন৷ বহু কষ্ট, পরিশ্রমের ফসল সারদা গোষ্ঠীতে বিনিয়োগ করে লক্ষ লক্ষ মানুষের প্রতারিত হওয়ার ঘটনা সম্পর্কে প্রশ্নের জবাবে রাষ্ট্রপতি ভবনে সাংবাদিকদের এ কথা বলেছেন তিনি৷ তাঁর বক্তব্য, চড়া হারে সুদ পাওয়ার প্রতিশ্রুতি দিয়ে বেআইনিভাবে লোকের কাছ থেকে টাকা তোলা বন্ধ করতে হবে৷\nগত কয়েকদিন ধরে সারদা ও তাদের মতো চিটফান্ডগুলির বিরুদ্ধে আমানতকারী ও এজেন্টদের পুঞ্জীভূত রোষ আছড়ে পড়ছে রাজ্যের এখানে ওখানে৷সারদা কাণ্ড প্রকাশ্যে আসার পর বিভিন্ন মহল থেকে অভিযোগ উঠছিল, কেন্দ্রীয় আইনের ফাঁককে কাজে লাগিয়ে অবাধে ব্যবসা চালাচ্ছে চিটফান্ডগুলি৷ গত ২৪ এপ্রিল তহবিল গঠনের কথা বলতে গিয়ে, বামেদের পাশাপাশি চিটফান্ডের দায় কেন্দ্রের ওপরেও চাপান মুখ্যমন্ত্রী মমতা বন্দ্যোপাধ্যায়৷ চিটফান্ড রুখতে কেন্দ্রের ভূমিকার সমালোচনা করেন ত্রিপুরার মুখ্যমন্ত্রী মানিক সরকারও৷\nএরপরই নড়েচড়ে বসল কেন্দ্রীয় সরকার৷ ভুঁইফোড় অর্থলগ্নি সংস্থা ঘিরে বিপুল কেলেঙ্কারির অভিযোগের প্রেক্ষিতে তদন্তে নামল একাধিক সংস্থা৷ কেন্দ্রের তরফে এ দিন জানানো হয়েছে,কোম্পানি বিষয়কমন্ত্রক, সেবি ও রিজার্ভ ব্যাঙ্ক অব ইন্ডিয়া ইতিমধ্যেই চিটফান্ড সংস্থাগুলির বিরুদ্ধে তদন্ত চালাচ্ছে৷ পাশাপাশি অর্থমন্ত্রক সূত্রে খবর, সারদাকাণ্ডে এসএফআইও-র পাশাপাশি তদন্ত শুরু করেছে আয়কর দফতরও৷ সুদীপ্ত সেনের বিরুদ্ধে আর্থিক তছরুপের অভিযোগে মামলা রুজু করেছে এনফোর্সমেন্ট ডিরেক্টরেট৷\nঅন্যদিকে, আর্থিক প্রতারণা রুখতে শেয়ার বাজার নিয়ন্ত্রক সংস্থা সেবিকে আরও বেশি ক্ষমতা দেওয়ার পথে কেন্দ্রীয় সরকার৷\nএর জন্য সেবি অ্যাক্ট, দ্য সিকিওরিটিস কনট্র্যাক্ট অ্যাক্ট এবং ডিপোসিটরস অ্যাক্ট সংশোধনেরও চিন্তাভাবনা শুরু করেছে কেন্দ্র৷ এর ফলে কোনও প্রতারক সংস্থার সম্পত্তি সরাসরি বাজেয়াপ্ত করার এক্তিয়ার পাবে সেবি৷ তদন্তের প্রয়োজনে সংশ্লিষ্ট সংস্থার সঙ্গে যোগ রয়েছে এমন কোনও ব্যক্তি বা সংস্থার কাছ থেকেও তথ্য তলব করতে পারবে তারা৷\nসূত্রের খবর, খুব দ্রুত আইন সংশোধন করা হবে বলে সেবিকে আশ্বাস দিয়েছে কেন্দ্র৷ চিটফান্ড নিয়ে সরকার যে কড়া পদক্ষেপ করতে চলেছে, তার ইঙ্গিত মিলেছে প্রধানমন্ত্রীর বক্তব্যেও৷ এ দিন রাষ্ট্রপতি ভবনে একটি অনুষ্ঠানে যোগ দিয়েছিলেন প্রধানমন্ত্রী৷ চিটফান্ড নিয়ে সাংবাদিকদের প্রশ্নের উত্তরে তিনি জানান, মোটা টাকা ফেরতের প্রতিশ্রুতি দিয়ে চিটফান্ড সংস্থাগুলি আমানতকারীদের কাছ থেকে বেআইনিভাবে অর্থ সংগ্রহ করছে৷ এই ধরণের সংস্থাকে নির্মূল করতেই হবে৷\nচিটফান্ড দৌরাত্ম্য বন্ধে একাধিক সংস্থার তত্‍পরতা৷ সেবিকে শক্তিশালি করার ভাবনা৷ বিবৃতি খোদ প্রধানমন্ত্রীর৷ সংশ্লিষ্ট মহলের ব্যাখ্যা, এইসব পদক্ষেপ থেকেই স্পষ্ট, চিটফান্ডের রমরমার দায় যে কোনও মূল্যে ঘাড় থেকে ঝেড়ে ফেলতে চাইছে ইউপিএ টু সরকার৷\nসারদার সভায় হাজির ছিলেন সোমেনও\nসারদা গোষ্ঠীর বার্ষিক সভায় সুদীপ্ত সেনের ভূয়সী প্রশংসা করে বিবৃতি দিয়েও পরবর্তীকালে ভোল পাল্টে ওই সংস্থার বিরুদ্ধে প্রধানমন্ত্রী মনমোহন সিংয়ের কাছে নালিশ ঠুকেছিলেন তৃণমূল সাংসদ সোমেন মিত্র৷ নেতাজি ইনডোর স্টেডিয়ামে ২০১০ সালের ২৯ ডিসেম্বর মহা সমারোহে সারদার বার্ষিক সভায় অনুষ্ঠিত হয়েছিল৷ সেখানে আর পাঁচ জন বিশিষ্ট অতিথির সঙ্গেই হাজির ছিলেন সোমেনবাবুও৷ সারদা গোষ্ঠীর কর্ণধার সুদীপ্ত সেনের পাশে দাঁড়িয়ে সোমেনবাবু সে দিন বলেন, 'বহু পরিশ্রম ও লড়াই করে সুদীপ্ত আজ হাজার হাজার মানুষের মুখে অন্ন তুলে দেওয়ার ব্যবস্থা করতে পেরেছে৷ এখন দায়িত্ব আপনাদের (কর্মী ও এজেন্টদের)৷ এই পরিবার ও তার সমস্ত সম্পদ শ্রীবৃদ্ধির কৃতিত্ব আপনাদেরও৷ গোটা সারদা গোষ্ঠীকে আরও এগিয়ে নিয়ে যেতে হবে৷ নিজেদের প্রতিষ্ঠানকে আরও গর্বের হিসাবে গড়ে তুলতে হবে সবাইকে৷' জবাবি ভাষণে সুদীপ্তবাবু সোমেনবাবুকে 'সারদা সংস্থার অভিভাবক' বলে মন্তব্য করেন৷\nওই সভায় প্রাক্তন ফুটবলার অলোক মুখোপাধ্যায়কে সংবর্ধনা দেওয়া হয় সারদার পক্ষ থেকে৷ সভা মঞ্চে হাজির ছিলেন চিকিত্‍সা, শিক্ষা এবং সংস্কতি জগতের বিশিষ্টদের পাশাপাশি টেলিভিশন, টলিউড এবং বলিউডের তারকারাও৷ অতিথিদের তালিকায় ছিলেন, লিভার ফাউসেন্ডশনের ডঃ অভিজিত্ চৌধুরি ও ডঃ পার্থ মুখোপাধ্যায়, সিপিএম বিধায়ক তথা আইপিএস দেবেন বিশ্বাস, কল্যাণী বিশ্ববিদ্যালয়ের তত্‍কালীন উপাচার্য অলোক বন্দ্যোপাধ্যায়, যাদবপুর বিশ্ববিদ্যালয়ের সহ উপাচার্য সিদ্ধার্থ দত্ত এবং কলকাতা বিশ্ববিদ্যালয়ের সহ উপাচার্য (শিক্ষা) ধ্রুবজ্যোতি চট্টোপাধ্যায়৷ গোটা অনুষ্ঠান পরিচালনা করেছিলেন সারদার এগজিকিউটিভ ডিরেক্টর দেবযানী মুখোপাধ্যায়৷ তিনি সোমেন মিত্রকে সারদা গোষ্ঠীর উপদেষ্টামন্ডলীর চেয়ারম্যান হিসাবে মঞ্চে আসন গ্রহণের জন্য অনুরোধ জানান৷\nএই সোমেনবাবুই পরবর্তীকালে ১৮০ ডিগ্রি ঘুরে যান৷ ২০১১ সালের ২৭ জুলাই, প্রধানমন্ত্রীকে চিঠি দিয়ে সারদা-সহ একাধিক চিটফান্ড সংস্থার বিরুদ্ধে ব্যবস্থা নেওয়ার জন্য অনুরোধ করেছিলেন৷ প্রশ্ন উঠেছে, একজন বর্ষীয়ান ও বিচক্ষণ রাজনীতিবিদ হয়ে সোমেনবাবু কোনও খোঁজখবর না নিয়ে কী ভাবে সারদা গোষ্ঠীর মতো প্রতারক সংস্থার অনুষ্ঠানে হাজির হয়ে সুদীপ্তবাবুর ভূয়সী প্রশংসা করেছিলেন৷ আর কেনই বা তিনি পরবর্তীকালে ভোল পাল্টে সারদার নামে প্রধানমন্ত্রীর কাছে নালিশ জানাতে গেলেন? তৃণমূল সূত্রের খবর, নানা কারণে দলের সঙ্গে দূরত্ব তৈরি হওয়ায় সারদা সম্পর্কেও অবস্থান বদলে ফেলেন সোমেনবাবু৷ সারদার সভায় তাঁর উপস্থিতি নিয়ে সোনেনবাবুর বক্তব্য জানা সম্ভব হয়নি৷\nসারদা গোষ্ঠীর বার্ষিক সভার দ্বিতীয় দিনেও বহু বিশিষ্ট ব্যক্তির পা পড়েছিল ওই মঞ্চে৷ তার মধ্যে অন্যতম তৃণমূল নেতা তথা আজকের পরিবহন মন্ত্রী মদন নিত্র, ওই সভা মঞ্চ থেকেই সারদার তরফে সংবর্ধনা দেওয়া হয় রবীন্দ্রভারতী বিশ্ববিদ্যালয়ের প্রাক্তন উপাচার্য পবিত্র সরকার, তত্‍কালীন উপাচার্য করুণাসিন্ধু দাস, উত্‍কল বিশ্ববিদ্যালয়ের উপাচার্য বিনায়ক রায় এবং উত্তরবঙ্গের আইজি কুন্দনলাল টামটাকে৷\nগৌতমের 'কল্পিত কুৎসা'র বিরুদ্ধে লড়াইয়ের প্রস্তুতি\nমুখ্যমন্ত্রীর ভাইপোর বিরুদ্ধে সিপিএম নেতাদের ব্যক্তিগত আক্রমণের মোকাবিলায় আইনি পথে হাঁটল তৃণমূল। আর রাজনৈতিক মোকাবিলার লক্ষ্যে পাল্টা প্রচারে নামার সিদ্ধান্ত নিলেন মমতা বন্দ্যোপাধ্যায় নিজেই। সারদা-কাণ্ডে তাঁর দলের নেতা-মন্ত্রীদের জড়িয়ে যে প্রচার বিরোধীরা করছে, তার জবাব দিতে চলতি সপ্তাহের শেষের দিকে শ্যামবাজার এবং পানিহাটিতে সভা করবেন মুখ্যমন্ত্রী। রবিবার উত্তর ২৪ পরগনার পানিহাটিতে দলীয় সভায় প্রাক্তন মুখ্যমন্ত্রী বুদ্ধদেব ভট্টাচার্যের উপস্থিতিতে প্রাক্তন আবাসনমন্ত্রী গৌতম দেব মমতার ভাইপো অভিষেক বন্দ্যোপাধ্যায়ের ব্যবসায়িক কাজকর্ম নিয়ে প্রশ্ন তুলেছিলেন। ২৪ ঘণ্টার মধ্যেই তৃণমূলের পক্ষ থেকে গৌতমবাবুর বিরুদ্ধে আইনি ব্যবস্থা নেওয়া হয়েছে। পাশাপাশি বুদ্ধ-গৌতমের বক্তব্যের কড়া সমালোচনা করেছেন তৃণমূলের মহাসচিব পার্থ চট্টোপাধ্যায়। তিনি বলেন, "অভিষেক উচ্চশিক্ষিত। এমবিএ পাশ করেছেন। তাঁকে সামনে রেখে সিপিএমের কিছু বাতিল নেতা মিথ্যাচার করেছেন। তাঁদের বিরুদ্ধে মানহানির মামলা করা হয়েছে।" অভিষেক নিজে সংবাধমাধ্যমের কাছে মুখ না-খুললেও, তৃণমূলের ওয়েবসাইটে জানানো হয়, 'আমাদের যুব শাখা তৃণমূল যুবার সভাপতি তথা মুখ্যমন্ত্রী মমতা বন্দ্যোপাধ্যায়ের ভাইপো অভিষেক বন্দ্যোপাধ্যায় সম্পর্কে রাজ্যের এক প্রাক্তন মন্ত্রী তথা সিপিএম নেতা একটি জনসভায় পুরোপুরি কল্পিত এবং কুৎসামূলক অভিযোগ করেছেন।\nসাংবাদিক বৈঠকে পার্থ চট্টোপাধ্যায়, মহাসচিব, তৃণমূল কংগ্রেস।— নিজস্ব চিত্র।\n'অভিযোগ হল, অভিষেকের সংস্থা চিট ফান্ডে জড়িত এবং তারা ৩০০ কোটি টাকার ব্যবসা করেছে। এই অভিযোগ হাস্যকর এবং সম্পূর্ণ মিথ্যা। সিপিএম ওই অভিযোগের সপক্ষে এক বিন্দু প্রমাণও দেয়নি। আমরা সিপিএম দল এবং তাদের নেতাদের আহ্বান জানাচ্ছি তাঁরা ওই সংস্থার (মোটেই চিট ফান্ড ব্যবসায় জড়িত নয়) নথিপত্র খুঁটিয়ে দেখে ৩০০ কোটি দূর অস্ত্, ৩০০ টাকার দুর্নীতি বার করুন!' ভুঁইফোঁড় অর্থলগ্নিকারী সংস্থার সঙ্গে তৃণমূলের সরকার একাকার হয়ে গিয়েছে বলে পানিহাটির সভায় বুদ্ধবাবু, গৌতমবাবুরা অভিযোগ করেছিলেন। এ দিন সিপিএমের প্রকাশনা সংস্থার টেলিফোন নির্দেশিকায় সারদা-সহ একাধিক ভুঁইফোঁড় অর্থলগ্নি সংস্থার বিজ্ঞাপন দেখিয়ে পার্থবাবু প্রশ্ন তোলেন, "এই বিজ্ঞাপন কাদের?" তিনি প্রশ্ন তোলেন, ২০১০ সালে ফিল্মোৎসবের খরচের টাকা কে দিয়েছিল? এ নিয়ে তদন্ত দাবি করেন পার্থবাবু। পানিহাটিতে গৌতমবাবুর বক্তব্যের সমালোচনা করে পার্থবাবু বলেন, "আমরা মানহানির মামলা করছি। যাঁরা বলেছেন, যাঁরা সেই বক্তব্য ছেপেছেন, কেউই বাদ যাবেন না।"\n"অভিষেক উচ্চশিক্ষিত। এমবিএ পাশ করেছেন। তাঁকে সামনে রেখে সিপিএমের কিছু বাতিল নেতা মিথ্যাচার করেছেন। তাঁদের বিরুদ্ধে মানহানির মামলা করা হয়েছে।"\nমহাসচিব, তৃণমূল কংগ্রেস\nপার্থবাবুর বক্তব্য ছাড়াও, এ দিন দলীয় ওয়েবসাইটে বলা হয়, 'তৃণমূল জনস্বার্থের সঙ্গে জড়িত বিষয়েই রাজনীতি করায় বিশ্বাস করে। বিরোধী পক্ষের নীতি-আদর্শ ভুল মনে হলে আমরা সেগুলিকে আক্রমণ করি। কিন্তু আমরা বানানো অভিযোগ তুলি না, বা রাজনীতিকদের পরিবারের লোকজনকে দলাদলিতে জড়াই না। সিপিএম এবং তাদের এক প্রাক্তন মন্ত্রী যা করেছেন, তা এক জন নির্দোষ মানুষের মানহানির সমান। তাঁরা শীঘ্রই আমাদের আইনজীবীর কাছ থেকে চিঠি পাবেন।' ওয়েবসাইটে ঘোষণা ছাড়াও, তৃণমূলের পক্ষে দলের আইনজীবী সেলের নেতা রাজদীপ মজুমদার জানান, পানিহাটি জনসভায় গৌতমবাবু যে মন্তব্য করেছেন, সে জন্য তাঁর ক্ষমা চাওয়া উচিত। নোটিস পাওয়ার পরে তিনি ৪৮ ঘণ্টার মধ্যে প্রকাশ্যে ক্ষমা না-চাইলে তাঁর বিরুদ্ধে মানহানির মামলা করা হবে। উল্লেখ্য, এর আগেও কালো টাকা নিয়ে তাঁদের বিরুদ্ধে মন্তব্য করায় গৌতমবাবুর বিরুদ্ধে মামলা করেছিলেন তৃণমূল নেতৃত্ব।\nগৌতমবাবু এ দিন সন্ধ্যায় বলেন, "আমি মমতার ভাইপোর আইনজীবীর চিঠি পেয়েছি। ওঁরা বিষয়টিকে আদালতে টেনে নিয়ে যাচ্ছেন। যাতে বিষয়টি বিচারাধীন বলে আমাদের মুখ বন্ধ করা যায়। কিন্তু এ ভাবে মুখ বন্ধ করা যাবে না। আমাদের আইনজীবী ওই চিঠির জবাব দেবেন।"\nআইনি পদক্ষেপের সঙ্গে সঙ্গে বিরোধীদের রাজনৈতিক ভাবে মোকাবিলার কর্মসূচিও তৃণমূল নেতৃত্ব নিয়েছেন। বর্তমান রাজনৈতিক পরিস্থিতি পর্যালোচনা ও দলীয় অবস্থান ব্যাখ্যা করতে তৃণমূল নেত্রী সামনের শুক্রবার দুপুরে ক্ষুদিরাম অনুশীলন কেন্দ্রে দলের সাধারণ পরিষদের সভা ডেকেছেন। তবে তার আগেই ২ মে, বৃহস্পতিবার শ্যামবাজার পাঁচ মাথার মোড়ে জনসভায় বক্তৃতা করবেন মমতা। পার্থবাবু জানান, রাজ্যে উন্নয়নের কাজে যাঁরা বাধা সৃষ্টির চেষ্টা করছেন তাঁদের বিরুদ্ধে মানুষকে সজাগ ও সতর্ক করবেন মুখ্যমন্ত্রী নিজেই। শনিবার ৪ মে পানিহাটিতে যেখানে গৌতমবাবুরা সভা করে 'মিথ্যাচার' করেছেন, সেখানেই সমাবেশ করবে তৃণমূল। সেই সমাবেশেও মুখ্য বক্তা মমতা।\nমমতার পথে নামার কর্মসূচি নিয়ে বলতে গিয়ে পার্থবাবু, দলের রাজ্য সভাপতি ও সাংসদ সুব্রত বক্সীর ব্যাখ্যা, "আমাদের নেত্রী সামনে থেকেই নেতৃত্ব দেন। আমরা সেই ভাবেই দলের কাজ করতে অভ্যস্ত।"\nতৃণমূল নেতৃত্বের অভিযোগ, সিপিএম নেতৃত্বাধীন বামফ্রন্ট সরকারের ৩৪ বছরের শাসনকালের দুর্নীতি ও অনুন্নয়নের ছবি সরিয়ে মমতা-সরকারের দু'বছরের উন্নয়নের কাজকে খাটো করার চেষ্টা চলছে। পানিহাটিতে সিপিএমের সভা থেকে মমতা ও তাঁর পরিবারকে জড়িয়ে যে সব অভিযোগ গৌতমবাবুরা করেছেন তার তীব্র সমালোচনা করে তৃণমূলের ওয়েবসাইটে এ দিন বলা হয়েছে, 'আমরা এই প্রকাশ্য কুৎসা এবং কাদা ছোড়াছুড়ির নিন্দা করছি। যদিও এতে আমরা অবাক হইনি। সিপিএম জানে, রাজ্য সরকারের নতুন চিট ফান্ড আইন এবং সারদা-কাণ্ডের তদন্তে তাদের অনেক বর্ষীয়ান সদস্যের ভূমিকা জানাজানি হয়ে যাবে এবং তার ফলে দল যথেষ্ট বিড়ম্বনায় পড়বে। সে জন্যই তারা আতঙ্কিত। তাই কমিউনিস্টরা এ ভাবে চরিত্র হনন করে মানুষের দৃষ্টি ঘোরানোর চেষ্টা করছেন।'\nতবে পানিহাটিতে তৃণমূলের পাল্টা সভার কর্মসূচিকে কটাক্ষ করতে ছাড়েননি গৌতমবাবু। বলেন, "মমতা ভয় পেয়েছেন বলেই পানিহাটিতে পাল্টা সভা করার সিদ্ধান্ত নিয়েছেন। তা করুন। কিন্তু মানুষ আর ওঁর কথা আর বিশ্বাস করছে না। ক'দিনের মধ্যেই আমি আবার মুখ খুলব। আরও তথ্য ফাঁস করব। তৃণমূলের নেতাদের কাছে এত কোটি কোটি টাকা কথা থেকে এসেছে তার জবাব চাই।"\nতবে গৌতমবাবুদের বক্তব্যকে কোনও গুরুত্ব না দিয়ে পার্থবাবু সাফ বলে দেন, "এরা ভরপেট খেয়ে এখন মিথ্যা কথা বলছেন। ওঁরা যা বলেছেন কোনও সুস্থ মানুষ তা বলতে পারেন না।" বাংলার মানুষ যে এখনও তৃণমূল নেত্রীর উপর ভরসা রাখেন তা জানিয়ে দলের মহাসচিব বলেন, "শীত, গ্রীষ্ম, বর্ষা, মমতাই মানুষের ভরসা।"\nপুরনো খবর: নিশানা মুখ্যমন্ত্রী, ভাইপোকে জড়ালেন গৌতম\nখাতায় আয় কম দেখিয়ে আয়করও দিত না সারদা\nপ্রজ্ঞানন্দ চৌধুরী ও আর্যভট্ট খান • কলকাতা\nহাজার হাজার কোটি টাকার ব্যবসা। কিন্তু পর্বতের মূষিক প্রসবের মতোই আয়ের বহর কয়েক লক্ষ টাকা। সারদা গোষ্ঠী কয়েক হাজার কোটি টাকার লেনদেন করত, কিন্তু খাতায় কলমে আয়ের দেখাত সামান্য। ওই আয়ের উপরও যে-কর হত, তা-ও তারা দিত না। সারদা কাণ্ডের তদন্তে নেমে এমনই তথ্য পেয়েছেন আয়কর অফিসারেরা। যার সঙ্গে মিলে গিয়েছে সুদীপ্তকে জেরা করে পুলিশের পাওয়া তথ্য-ও। পুলিশ সূত্রের খবর, সারদার ব্যবসায় গত দু'বছর কোনও অডিট হয়নি। শুধু তাই নয়, বিভিন্ন শাখায় হিসেবে রাখার ক্যাশবুকও রাখতেন না সারদা কর্তৃপক্ষ। বিধাননগরের গোয়েন্দাপ্রধান অর্ণব ঘোষ সোমবার বলেন, "সারদার যে শাখা অফিসগুলো ছিল সেই শাখা অফিসে ক্যাশবুকই ছিল না। এমনকী, কম্পিউটারেও সুনির্দিষ্ট পদ্ধতিতে কোনও হিসাব রাখা হত না।" এর ফলে খুব সহজেই লক্ষ লক্ষ টাকা আর্থিক তছরুপও সম্ভব বলে পুলিশের দাবি।\nআয়কর দফতর সূত্রের খবর, ২০০৯-'১০ আর্থিক বছরে সারদা গোষ্ঠীর অন্যতম প্রধান সংস্থা সারদা রিয়্যালটিজের আয়করের হিসাব হয়েছিল ১৫ লক্ষ টাকা। কিন্তু ওই টাকা তারা মেটায়নি। ২০১০-'১১ সালে সারদা রিয়্যালটিজের নিজেদের হিসাব অনুযায়ীই আয়করের পরিমাণ দাঁড়ায় ৭৮ লক্ষ টাকা। কিন্তু তার মধ্যে মাত্র ২০ লক্ষ টাকা তারা দিয়েছে। ২০১১-'১২ সালে তারা আয়কর রিটার্নই জমা দেয়নি।\nএ ছাড়া বহু ক্ষেত্রেই এজেন্টদের যে-কমিশন দেওয়া হত, তার থেকে টিডিএস কাটা হত না বলেও আয়কর দফতর সূত্রের খবর। একই ভাবে কাটা হত না ম্যাচিওরিটি বা মেয়াদপূর্তির পর প্রাপ্য টাকার উপর টিডিএসও। কমিশনের পরিমাণ আয়কর দফতরের কাছে গোপন রাখার পাশাপাশি এজেন্টদের হাতে বেশি টাকা তুলে দেওয়ার জন্যই সারদা কর্তৃপক্ষ এটা করতেন বলে আয়কর অফিসারদের ইঙ্গিত। তাঁরা বলছেন, কিন্তু ফেরত দেওয়ার দায় থাকলেও ব্যবসায় লগ্নি করে খাতায়-কলমে আয় দেখানোর ব্যাপারে তারা খুব আগ্রহী ছিল না।\nএকই তথ্য উঠে এসেছে পুলিশি তদন্তে-ও। অর্ণববাবু জানান, কোন শাখায় কত লেনদেন হতো এবং সেখান থেকে কত টাকা তছরুপ হয়েছে সেই ব্যপারে এখন খতিয়ে দেখছে পুলিশ। এই জন্য বিধাননগর পুলিশের একটা আলাদা সেল তৈরি করা হয়েছে। শুধু শাখা অফিসেই আর্থিক তছরুপ নয় সল্টলেকের মিডল্যান্ড পার্কে সারদার প্রধান কার্যালয়ে আর্থিক তছরুপ কতটা হচ্ছিল তা-ও পরীক্ষা করে দেখছেন গোয়েন্দারা।\nরবিবার সকালে মিডল্যান্ড পার্কের অফিসে তল্লাশি চালায় পুলিশ। বাজেয়াপ্ত করে সিডি, কম্পিউটারের হার্ড ডিস্ক-সহ নথিপত্র। পুলিশ জানিয়েছে, কর্মীদের বেতন থেকে প্রভিডেন্ট ফান্ডের টাকা কাটা হলেও তা সরকারি কোষে ঠিক মতো দেওয়া হতো কি না, তা জানতে ওই নথিপত্র যাচাই করে দেখা হচ্ছে। বিধাননগর কমিশনারেট সূত্রের খবর, সারদায় মোট ২৫০০ কর্মী কাজ করতেন। তাঁদের বেতনের জন্য নির্ধারিত ব্যাঙ্ক অ্যাকাউন্ট ও 'পে-স্লিপ'-ও পরীক্ষা করা হচ্ছে।\nগোয়েন্দারা জানিয়েছেন, সারদার সমস্ত ব্যাঙ্ক অ্যাকাউন্টই ছিল সুদীপ্ত সেনের নামে। এবং সেগুলি বিভিন্ন বেসরকারি ব্যাঙ্কের। সংস্থার কোনও ডিরেক্টরের নামে অ্যাকাউন্ট ছিল না। সুদীপ্তবাবু টাকা পয়সার ক্ষেত্রে কার্যত কাউকেই বিশ্বাস করতে না। এখনও পর্যন্ত দু'শোরও বেশি ব্যাঙ্ক অ্যাকাউন্টের হদিস পেয়েছে পুলিশ। তদন্তকারীদের একটি সূত্র জানাচ্ছে, দিল্লিতেও সারদার বেশ কয়েকটি অ্যাকাউন্ট মিলেছে। জেরায় জানা গিয়েছে, দিল্লিতে নতুন নতুন শাখা অফিস খোলার ব্যপারে জোর দেওয়া হয়েছিল দিল্লিতে। সেখানের পুরো কাজের দায়িত্ব ছিল সুদীপ্তবাবুর সঙ্গে গ্রেফতার হওয়া অরবিন্দ সিংহ চৌহানের উপরে। দিল্লিতে সারদা গোষ্ঠীর ব্যবসা ভাল না হওয়ায় অরবিন্দকে বকাবকিও করেছিলেন সারদা কর্তা। তদন্তকারীদের অনুমান, উত্তর ভারতের বিভিন্ন জায়গায় ব্যবসা ছড়ানোর উদ্দেশেই দিল্লি অফিসের উপরে জোর দিতে চেয়েছিল সারদা।\nলগ্নি-জাল ছড়িয়ে দিতেই মুখোশ সংবাদমাধ্যমের\nবাইরের চেহারা যা, সেটা আসলে মুখোশ। ভিতরের মুখটা সম্পূর্ণ আলাদা!\nসংবাদপত্রের নতুন সংস্করণ চালু করার নামে সারদা-প্রধান সুদীপ্ত সেন বিভিন্ন রাজ্যে ১৭টি অফিস খুলেছিলেন। কিন্তু সংবাদ প্রকাশনা ছিল গৌণ, সেখান থেকে লগ্নির কারবার ছড়িয়ে দেওয়াই সুদীপ্তবাবুর মূল লক্ষ্য ছিল বলে বিধাননগর পুলিশের তদন্তকারীদের দাবি। এর বাইরেও কোথাও কোথাও আবার অফিস না-খুলে শুধু নিজস্ব সংবাদপত্রের জন্য কর্মী নিয়োগ করেছিল সারদা গোষ্ঠী। তদন্তকারীদের অনুমান, এর পিছনেও টাকা তোলার উদ্দেশ্যই ছিল মুখ্য। এ বার প্রয়োজনে ওই সব কর্মীদের চিহ্নিত করে তাঁদের কাউকে কাউকে জেরার কথা ভাবছে পুলিশ। তদন্তকারীদের দাবি, লগ্নি-জাল বিস্তারের লক্ষ্যে সারদা গোষ্ঠী 'ওভারল্যান্ড মডেল' হাতিয়ার করতে চেয়েছিল বলে সুদীপ্তবাবু জেরায় জানিয়েছেন। সেটা কী?\nগোয়েন্দা-সূত্রের ব্যাখ্যা: লগ্নিসংস্থা ওভারল্যান্ড নিজেদের আর্থিক কারবার ছড়ানোর জন্য সংবাদপত্রকে বেছে নিয়েছিল। নিজস্ব সংবাদপত্রে তারা জেলাস্তরের খবরকে গুরুত্ব দিয়ে প্রকাশ করে লগ্নির ব্যবসাকে পৌঁছে দিতে চেয়েছিল প্রত্যন্ত গ্রামাঞ্চলের তৃণমূলস্তরে। তাদের দেখানো পথেই সুদীপ্তবাবু হাঁটতে শুরু করেছিলেন।\nএবং এই উদ্দেশ্যসাধনের স্বার্থে অর্থলগ্নির কারবারের সঙ্গে সাংবাদিকতাকে তিনি এক করে দিতে চেয়েছিলেন বলে তদন্তকারীদের দাবি। "সেন স্যার চাইছিলেন, তাঁর কাগজের জেলা-সাংবাদিক একাধারে খবর জোগাড় করবেন, আবার সারদার এজেন্ট হয়ে মানুষের থেকে টাকাও তুলবেন।" জানান সংস্থার এক কর্মী। ওঁদের অনেকের মত, দু'বছরে সংস্থায় নতুন টাকার জোগান কমেছিল। বহু জায়গায় এজেন্টরা ধোঁকা দিয়ে নিজস্ব সংস্থা গড়ে টাকা তুলতে শুরু করেন। এই সমস্যার মোকাবিলা করতেই সাংবাদিকতাকে লগ্নির ব্যবসায় জড়িয়ে ফেলার পরিকল্পনা।\nসারদার কর্মচারীদের মুখে পুলিশ এ-ও জানতে পেরেছে, জেলাস্তরের সংবাদপত্রকর্মী নিয়োগের জন্য মার্চে সারদার মিডল্যান্ড পার্কের অফিসে তিন দিন ইন্টারভিউ হয়।\nএক কর্মী বলেন, "ইন্টারভিউয়ে প্রার্থীদের বলা হয়েছিল, দু'শো জন মোটা অঙ্কের লগ্নিকারী জোগাড় করতে পারলেই সারদার কাগজে জেলা সাংবাদিকের চাকরি পাকা।" তাঁর ব্যাখ্যা, "স্যার ভেবেছিলেন, এতে দু'দিক দিয়ে লাভ হবে। প্রথমত, সাংবাদিক নিজেই এজেন্ট হিসেবে কাজ করলে বিশ্বাসযোগ্যতা বাড়বে। দ্বিতীয়ত, সাংবাদিকের সঙ্গে জেলার পুলিশ-প্রশাসনের যোগাযোগের সুবাদে টাকা তোলার কাজ নির্বিঘ্নে হবে।" কলকাতায় নগদ টাকা চালানের সময়ে 'প্রেস' স্টিকার লাগানো গাড়িগুলো ব্যবহারের কথাও সুদীপ্তবাবুর মাথায় ছিল বলে তাঁর কর্মী মহলের খবর। তদন্তকারীরা এখন জানতে চান, সারদা-কর্তা জেলাস্তরে ঠিক কী ভাবে জাল বিছাতে চেয়েছিলেন। মুম্বইয়ে বা ত্রিপুরা-ছত্তীসগঢ়-ওড়িশা-বিহারে দফতর খোলার পিছনে তাঁর আরও কী উদ্দেশ্য ছিল, সেটা জানার চেষ্টা চলছে। পুরো চক্রের আন্দাজ পেতে ওই সব রাজ্যের পুলিশের সঙ্গে যোগাযোগ করেছেন বিধাননগর কমিশনারেটের গোয়েন্দারা। রাজ্যে লগ্নি-প্রকল্পে গ্রাহক জোগাড় করতে সারদা কত 'বৈচিত্র্যের' সঙ্গে জাল বিছিয়েছিল, তার একটা আন্দাজ তদন্তকারীরা পেয়ে গিয়েছেন।\nকী রকম? গোয়েন্দাদের দাবি: এজেন্টরা তো বটেই, ডাকঘরে-ডাকঘরে ছড়িয়ে পড়েছিলেন সারদার 'কাউন্সেলরেরাও।' যাঁদের কাজ ছিল, পোস্ট অফিসে বিভিন্ন সঞ্চয়-প্রকল্পে টাকা জমা দিতে আসা মানুষকে 'বোঝানো।' মানুষকে বিশদে বলা হতো, পোস্ট অফিসের বদলে সারদার প্রকল্পে টাকা রাখলে কত বেশি লাভ, বাড়তি সুবিধাই বা কত। প্রয়োজনে লগ্নিকারীদের বাড়িতেও পৌঁছে যেতেন তাঁরা। এক গোয়েন্দা-কর্তার কথায়, "সুদীপ্তবাবুর মনে হয়েছিল, সাধারণ এজেন্টরা শিক্ষিতদের অনেক কিছু বোঝাতে পারছেন না। তাই সমাজের তথাকথিত উপর মহলে জাল ছড়ানোর লক্ষ্যে শিক্ষিত ও বলিয়ে-কইয়ে ছেলে-মেয়েদের কাউন্সেলর হিসেবে নিয়োগ করা হয়েছিল।"\nবহু ক্ষেত্রে ফলও মিলতে শুরু করে। নিম্নবিত্তের গণ্ডি ছাড়িয়ে সারদার বাহু বিস্তৃত হয় অভিজাত সমাজের অন্দরে। বেশ কিছু চিকিৎসক, শিক্ষক, এমনকী ব্যাঙ্ক-অফিসারও এ ভাবে সারদার ফাঁদে পা দেন। তবে 'বোঝাতে' গিয়ে কখনও কখনও ফ্যাসাদেও পড়তে হয়েছে। যেমন হয়েছিল দক্ষিণ কলকাতার এক ডাকঘরে। সংস্থার এক পদস্থ আধিকারিক জানাচ্ছেন, ওখানে পুলিশের খপ্পরে পড়েছিলেন এক কাউন্সেলর। এক বৃদ্ধার অভিযোগ ছিল, সারদায় টাকা ঢালার জন্য ওই ব্যক্তি তাঁকে টানা কয়েক মাস ধরে চাপ দিয়ে যাচ্ছেন। অভিযুক্ত কাউন্সেলর শেষমেশ ক্ষমা চেয়ে সে যাত্রা কোনও মতে রেহাই পান।\nপিএসি-কে চিঠি অর্থ মন্ত্রকের\n৯ মাস আগেই রাজ্যকে সতর্কবার্তা রিজার্ভ ব্যাঙ্কের\nভুঁইফোঁড় অর্থলগ্নি সংস্থাগুলির ব্যাপারে ন'মাস আগেই পশ্চিমবঙ্গ সরকারকে সতর্ক হতে বলেছিলেন রিজার্ভ ব্যাঙ্কের গভর্নর, সেবি-র চেয়ারম্যানরা। কেন্দ্রীয় অর্থ মন্ত্রকের তরফে সংসদের পাবলিক অ্যাকাউন্টস কমিটি (পিএসি)-কে জানানো হয়েছে, গত বছর জুনে রিজার্ভ ব্যাঙ্ক, শেয়ার বাজার নিয়ন্ত্রক সংস্থা সেবি-সহ দেশের সব আর্থিক নিয়ন্ত্রক সংস্থাগুলি বৈঠকে বসে। সাধারণ মানুষের থেকে বেআইনি ভাবে অর্থ সংগ্রহের বিষয়টি নিয়ে আলোচনা হয় ওই বৈঠকে। সেখানেই সিদ্ধান্ত হয়, ভুঁইফোঁড় অর্থলগ্নি সংস্থাগুলির বাড়বাড়ন্ত রুখতে রাজ্য প্রশাসন ও পুলিশের আর্থিক অপরাধ শাখার সঙ্গে রিজার্ভ ব্যাঙ্ক, সেবি-র মতো কেন্দ্রীয় নিয়ন্ত্রক সংস্থাগুলির সমন্বয় আরও বাড়াতে হবে। সে জন্য রাজ্য স্তরে এই সব সংস্থাকে নিয়ে যে সমন্বয় কমিটি রয়েছে, তার বৈঠক ঘনঘন ডাকার জন্য রাজ্য সরকারকে অনুরোধ করে একটি চিঠিও পাঠানো হয়। অর্থ মন্ত্রকও সব রাজ্যকে এ নিয়ে চিঠি পাঠায়।\nসারদা-কাণ্ডের পরে পশ্চিমবঙ্গ সরকারের তরফে বারবার দাবি করা হয়েছে, ভুঁইফোঁড় সংস্থাগুলির কাজকর্মের বিষয়ে রাজ্যকে কিছুই জানায়নি কেন্দ্র। সেই দাবি ভুল প্রমাণ করতে এ বার পিএসি-কে দেওয়া অর্থ মন্ত্রকের নোটকে হাতিয়ার করছে সিপিএম। দলের রাজ্যসভার সদস্য প্রশান্ত চট্টোপাধ্যায় পশ্চিমবঙ্গে ভুঁইফোঁড় অর্থলগ্নি সংস্থাগুলির কাজকর্ম নিয়ে পিএসি-র চেয়ারম্যান মুরলীমনোহর জোশীর কাছে অভিযোগ জানিয়েছিলেন। জোশী সেই অভিযোগ পাঠিয়ে দেন অর্থ মন্ত্রকের কাছে। এ বার অর্থ মন্ত্রক তার জবাব দিয়েছে। সিপিএম নেতারা অর্থ মন্ত্রকের এই চিঠিকে হাতিয়ার করেই সংসদে মমতা বন্দ্যোপাধ্যায়ের সরকারের বিরুদ্ধে সরব হতে চাইছেন। সারদা-কেলেঙ্কারিতে সিবিআই তদন্তের দাবিতেও এই চিঠিই বড় অস্ত্র তাদের।\nচিঠিতে কী বলেছে অর্থ মন্ত্রক?\nমন্ত্রকের তরফে পিএসি-কে জানানো হয়েছে, ১ এপ্রিল পর্যন্ত হিসেব অনুযায়ী, পশ্চিমবঙ্গের ২৬টি সংস্থার বিরুদ্ধে সেবি ব্যবস্থা নিয়েছে। এ ছাড়াও পূর্ব ভারতের বিভিন্ন আদালতে এই ধরনের সংস্থাগুলির বিরুদ্ধে ৫৮টি মামলা চালাচ্ছে সেবি। একটি মামলা চলছে সুপ্রিম কোর্টে। অর্থ বিষয়ক দফতরের মূলধনী বাজার শাখার সহ-অধিকর্তা জয়পাল শর্মা ১৪ এপ্রিল পিএসি-কে জানিয়েছেন, গত বছরের ১৪ জুন হায়দরাবাদে আর্থিক স্থায়িত্ব উন্নয়ন পরিষদের বৈঠক হয়। সেখানে ছিলেন রিজার্ভ ব্যাঙ্কের গভর্নর ডি সুব্বারাও, সেবি-র চেয়ারম্যান ইউ কে সিনহা, বিমা নিয়ন্ত্রক সংস্থা আইআরডিএ-র চেয়ারম্যান ডি হরিনারায়ণ, পেনশন তহবিল নিয়ন্ত্রক উন্নয়ন কর্তৃপক্ষের চেয়ারম্যান যোগেশ অগ্রবাল-সহ অনেকে। ওই বৈঠকে ভুঁইফোঁড় অর্থলগ্নি সংস্থাগুলির কাজকর্ম নিয়ে আলোচনায় দেখা যায়, রাজ্যের সঙ্গে এই সংস্থাগুলির সমন্বয় আরও বাড়ানো প্রয়োজন। এর পরেই আর্থিক পরিষেবা দফতরের তরফে পশ্চিমবঙ্গ-সহ সব রাজ্যকে চিঠি লেখা হয়।\nঅর্থ মন্ত্রকের তরফে পিএসি-কে জানানো হয়েছে, কেন্দ্রীয় অর্থমন্ত্রীর অনুমোদন নিয়েই ওই চিঠি পাঠানো হয়। প্রশান্তবাবুর কথায়, "মুখ্যমন্ত্রী বলছেন, উনি কিছু দিন আগে সারদা গোষ্ঠীর কাজকর্ম সম্পর্কে জেনেছেন। কিন্তু অর্থ মন্ত্রকের চিঠি থেকে স্পষ্ট, ন'মাস আগেই তাঁর সরকারকে এ বিষয়ে সতর্ক করা হয়েছিল। সারদা-র মতো বহু সংস্থার বিরুদ্ধে যে সেবি বা রিজার্ভ ব্যাঙ্ক অনেক আগে থেকে তৎপর হয়েছিল, তা-ও ওই চিঠিতে রয়েছে।" প্রশান্তবাবু বলেন, "অসংখ্য মানুষ সর্বস্বান্ত হয়েছেন। রাজ্যের পাশাপাশি কেন্দ্রেরও দায়িত্ব এঁদের সুরাহা দেওয়া।"\nকর্পোরেট বিষয়ক মন্ত্রী সচিন পায়লট আজ জানিয়েছেন, আমানতকারীদের টাকা ফেরত দেওয়ার ব্যাপারে তাঁরা পশ্চিমবঙ্গ সরকারকে সাহায্য করতে চান। পায়লট বলেন, "আমাদের এখন লক্ষ্য হল, পরিস্থিতি সামাল দিয়ে লগ্নিকারীরা যাতে তাঁদের আমানত ফেরত পান, তা দেখা এবং এ বিষয়ে পশ্চিমবঙ্গ সরকারকে সাহায্য করা।" কেন্দ্রীয় মন্ত্রীর যুক্তি, সংসদের চলতি অধিবেশনে কোম্পানি বিল পাশ করানো গেলে এ সব ক্ষেত্রে অনেকটাই সুবিধা হবে। কারণ কোম্পানি বিলে ভুঁইফোঁড় সংস্থাগুলির প্রতারণা রুখতে আরও স্বচ্ছতা আনার চেষ্টা করা হয়েছে। বর্তমান আইনে যে সব ফাঁকফোকর রয়েছে, সেগুলিকেই কাজে লাগাচ্ছে ভুঁইফোড় সংস্থাগুলি। অর্থ মন্ত্রকের বক্তব্য, এ জন্য সেবি-র ক্ষমতা বাড়ানোর পাশাপাশি ১৯৭৮ সালের প্রাইজ চিট ও মানি সার্কুলেশন (ব্যানিং) আইনটিকেও মজবুত করার প্রস্তাব খতিয়ে দেখা হচ্ছে।\nপুরনো খবর: পরিবর্তনের পরেই সতর্ক করেছিল আয়কর দফতর\nবিজ্ঞপ্তির আগেই কমিশনে ঢালাও অভিযোগপত্র, আজই শুরু শুনানি\nশুধু আর্তনাদ বা বিক্ষোভ নয়। সুরাহার আশায় প্রতারিত মানুষজন যে তদন্ত কমিশনের দিকেও তাকিয়ে আছেন, তার প্রমাণ মিলতে শুরু করেছে। সারদা গোষ্ঠীর আর্থিক কেলেঙ্কারির বিরুদ্ধে তদন্ত কমিশন গড়া হয়েছে শুনেই সেখানে অভিযোগপত্র জমা দিয়েছেন অন্তত ৩২ জন। এবং আজ, মঙ্গলবারেই শুনানি শুরু করছে কমিশন। সোমবার কমিশনের প্রথম বৈঠকে এই সিদ্ধান্ত নেওয়া হয়।\nপ্রথা অনুযায়ী সরকারি ভাবে বিজ্ঞপ্তি বেরোনোর পরেই অভিযোগ নেওয়ার কাজ শুরু হওয়ার কথা। কিন্তু এ দিনের বৈঠকের পরে কমিশনের চেয়ারম্যান, প্রাক্তন প্রধান বিচারপতি শ্যামলকুমার সেন বলেন, "ইতিমধ্যেই ৩২ জন মানুষ দফতরে এসে অভিযোগপত্র পেশ করে গিয়েছেন। তাঁদের উদ্বেগের কথা ভেবেই মঙ্গলবার শুনানি শুরু হচ্ছে।" উচ্চ পর্যায়ের ওই তদন্ত কমিশনে রাখা হয়েছে রাজ্য অর্থ নিগমের চেয়ারম্যান অম্লান বসু এবং পুলিশকর্তা যোগেশ চট্টোপাধ্যায়কে। কমিশনের অন্য দুই সদস্যের নাম এখনও ঘোষণা করা হয়নি। এ দিন কমিশনের প্রথম বৈঠকে ছিলেন রাজ্যের মুখ্যসচিব, স্বরাস্ট্রসচিব, অর্থসচিব এবং ডিজি।\nশ্যামলবাবু জানান, সরকারি বিজ্ঞপ্তি বেরোনোর পরে কলকাতায় কমিশনের অফিস ছাড়াও দুর্গাপুর, রাজারহাট (নিউ টাউন) ও শিলিগুড়ির মাটিগাড়ায় অভিযোগ জমা নেওয়া হবে। মহাকরণ সূত্রের খবর, জেলার বাসিন্দাদের কথা ভেবেই রাজ্যের একাধিক জায়গায় অভিযোগপত্র পেশের কেন্দ্র খোলার কথা বলেছেন মুখ্যমন্ত্রী মমতা বন্দ্যোপাধ্যায়।\nশামিয়ানার তলায় আমানতকারী-এজেন্টদের জমায়েত। রাজারহাট-নিউ টাউনে।\nকোন এলাকার বাসিন্দা কোথায় অভিযোগপত্র জমা দেবেন?\nশ্যামলবাবু বলেন, "দক্ষিণবঙ্গের কয়েকটি জেলার মানুষ রাজারহাটে ফিনান্সিয়াল হাবে, কয়েকটি জেলার মানুষ দুর্গাপুরে এবং উত্তরবঙ্গের মানুষ মাটিগাড়ায় অভিযোগপত্র পেশ করতে পারবেন। ওই সব জায়গায় সরকারি কর্মীরাই আমানতকারী ও এজেন্টদের কাছ থেকে অভিযোগপত্র নেবেন। তাঁরা তা পাঠিয়ে দেবেন কমিশনে। কমিশনের অফিসেও অভিযোগজমা নেওয়া হবে। প্রয়োজনে ডাকেও অভিযোগ পাঠানো যাবে। অভিযোগ গ্রহণ করা হবে অনলাইনেও।\nজেলায় জেলায় অভিযোগ গ্রহণ কেন্দ্র কবে চালু হবে? শ্যামলবাবু বলেন, "সবিস্তার সূচি সংবাদমাধ্যমে বিজ্ঞাপন দিয়ে জানিয়ে দেওয়া হবে। আগামী দু'তিন দিনের মধ্যেই ওই বিজ্ঞাপন দেওয়া হবে।"\nসাংবাদিকদের মুখোমুখি শ্যামল সেন।\nকমিশন কী কী দেখবে?\nশ্যামলবাবু জানিয়েছেন, সারদা গোষ্ঠীর মোট সম্পত্তি কত, দায় কত এবং কত জন আমানতকারী টাকা পাবেন, কমিশন তা খতিয়ে দেখবে।\n৫ নম্বর কাউন্সিল হাউস স্ট্রিটে তদন্ত কমিশনের অফিসে এ দিন সারদা গোষ্ঠীর জনা তিরিশ এজেন্ট ও আমানতকারীরা জড়ো হন। তাঁদের অনেকেই ওই গোষ্ঠীর বারুইপুর শাখার এজেন্ট বা গ্রাহক। কোন প্রকল্পে কত দিন ধরে কত টাকা জমা দিয়েছেন, কমিশনের কাছে লিখিত অভিযোগে সবই জানান তাঁরা। সেই সঙ্গে টাকা ফেরতের ব্যবস্থা করার আর্জিও জানান কমিশনের কাছে।\nআমানতকারীদের অভিযোগ, টাকা ফেরত চেয়ে কী ভাবে আবেদন করতে হবে, অভিযোগ জানানোর ধরন কী হবে, সেই বিষয়ে এ দিনও কমিশনের পক্ষ থেকে স্পষ্ট করে কিছু জানানো হয়নি। কমিশনের তরফে অবশ্য বলা হয়েছে, সরকারি বিজ্ঞপ্তি বেরোলেই সব কিছু স্পষ্ট হয়ে যাবে।\nরাজারহাট-নিউ টাউনেও এ দিন হাজির হয়েছিলেন শ'খানেক আমানতকারী। আমানতকারী ও এজেন্টদের জন্য সেখানে শামিয়ানা টাঙানো হয়েছে। খোলা হয়েছে পুলিশের একটি হেল্প ডেস্কও। অস্থায়ী শৌচাগারও তৈরি। শামিয়ানার তলায় দাঁড়িয়ে ছিলেন কণিষ্ক চৌধুরী নামে বেহালার এক বাসিন্দা এবং তাঁর বোন কৃষ্ণা চক্রবর্তী। কণিষ্কবাবু বলেন, "বিধাননগর কমিশনারেট থেকে জানানো হয়েছিল, সকাল ১০টা থেকে হিডকোর ফিনান্স অফিসে সার্টিফিকেট জমা নেবে। খুব ভিড় হবে ভেবে সকাল ৮টায় চলে এসেছিলাম। বেলা ৩টে পর্যন্ত অপেক্ষা করেও কিছু হল না। অফিস ছুটি নিয়ে হয়রানির চূড়ান্ত হল।" কণিষ্কবাবু ও তাঁর বোন দু'জনে মিলে কয়েক লক্ষ টাকার ফিক্সড ডিপোজিট করেছিলেন সারদায়। মার্চ পর্যন্ত সুদ পেয়েছেন। তার পরে আর কিছুই পাননি। কৃষ্ণাদেবী বলেন, "আমাদের সুদ দরকার নেই। আসলটা ফেরত পেলেই যথেষ্ট। প্রথম দিনেই যা অব্যবস্থা দেখলাম, মনে হচ্ছে, টাকা ফেরত পাওয়াটা বিশ বাঁও জলে!"\nবিধাননগর পুলিশ কমিশনারেট সূত্রে অবশ্য জানানো হয়েছে, পরিকাঠামোগত কিছু ত্রুটির জন্য এ দিন কাজ হয়নি। তবে মঙ্গল-বুধবারের মধ্যেই কাজ শুরু হয়ে যাবে।


ফেসবুকে চালু হল ‘এম্বেড পোস্ট’ ফিচার! - Banglatech24.com\nফেসবুকে চালু হল ‘এম্বেড পোস্ট’ ফিচার!\nআরাফাত বিন সুলতান August 22, 2013 0\nঅবশেষে সকল ফেসবুক ব্যবহারকারীদের জন্য চালু হল ‘এম্বেড পোস্ট’ ফিচার। নতুন এই অপশন আপনার যেকোন ফেসবুক পোস্ট সাইটটির বাইরে অন্য কোন ওয়েবসাইটে এম্বেড করার সুবিধা দেবে। সোজা কথায়, বর্তমানে বিভিন্ন ব্লগ এবং সংবাদপত্রে যেভাবে ইউটিউব ভিডিও শো ইনসার্ট করা হয়, অনেকটা সেরকমই আপনার ফেসবুক ফটো, স্ট্যাটাস, ভিডিও, লিংক প্রভৃতি কনটেন্ট ইন্টারনেটে ছড়িয়ে দেয়া যাবে। টুইটার, ইনস্টাগ্রাম এবং আরও কিছু সোশ্যাল নেটওয়ার্কিং প্ল্যাটফর্মে আগে থেকেই এম্বেড পোস্ট ফিচার চালু আছে।\nএতদিন ফেসবুকের কোন পোস্ট শেয়ার করতে চাইলে লিংক এবং স্ক্রিনশটই ছিল ভরসা। কিন্তু এখন থেকে আপনি জ্বলজ্যান্ত পোস্টটিই আপনার ওয়েবসাইটে এম্বেড করে দিতে পারবেন এবং সেই এম্বেডকৃত ফ্রেম থেকেই সরাসরি কমেন্ট/লাইক/শেয়ার করা সম্ভব হবে। নিচের স্ক্রিনশটটি দেখলে বিষয়টি আরও পরিষ্কার হবে।\nযেকোন পোস্ট এম্বেড করতে চাইলে প্রথমেই সংশ্লিষ্ট পোস্টটির উপরের দিকে ডানপাশে মাউস পয়েন্টার নিন। সেখানে একটি নিম্নমুখী তীরচিহ্ন দেখতে পাবেন। সেটিতে ক্লিক করলে কয়েকটি অপশন আসবে। একদম নিচের দিকে থাকা অপশনে খেয়াল করলেই “এম্বেড পোস্ট” বাটন পেয়ে যাবেন, যাতে ক্লিক করে এম্বেড কোড নিয়ে আপনার ওয়েবসাইটে যুক্ত করেই কনটেন্টটি ছড়িয়ে দিতে পারেন। উদাহরণস্বরূপ আমাদের ফেসবুক পেজের একটি পোস্ট এখানে এম্বেড করে দিলাম।\nPost by Banglatech24.com.\nআপনার ফেসবুক একাউন্টে এম্বেড পোস্ট ফিচারটি ট্রাই করেছেন তো?\nমোবাইলে অর্থ পরিশোধের সুবিধা দিতে চাচ্ছে ফেসবুক!\nফেসবুক পোস্ট এমবেড\nফেসবুক পোস্ট এম্বেড


এইগুলি জানলে আপনার গৃহে অধিষ্ঠান করবেন দেবী লক্ষী » Splusnews\nবৃহস্পতিবার , ৯ সেপ্টেম্বর ২০২১ | ১২ই আষাঢ়, ১৪২৯ বঙ্গাব্দ\nএইগুলি জানলে আপনার গৃহে অধিষ্ঠান করবেন দেবী লক্ষী\nসেপ্টেম্বর ৯, ২০২১ ৩:২৬ অপরাহ্ণ\nওয়েব ডেস্ক : লক্ষী যে গৃহে অবস্থান করেন সেখানে অশেষ ঐশর্য্য ও পরম সুখ বিরাজ করে ৷ কিন্তু কিভাবেই বা দেবী লক্ষী গৃহে অবস্থান করেন ৷ আসুন জানা যাক পৌরাণিক সেই কাহিনী ৷\nহিন্দু শাস্ত্র মতে, বৃহস্পতিবার হল দেবী লক্ষ্মীর আরাধনার দিন। এই দিনে দেবী লক্ষ্মীর আবির্ভাবের কাহিনী শ্রবণ করা শুভ। কিন্তু কিভাবে আবির্ভূত হয়েছিলেন দেবী লক্ষী ?\nসমস্ত হিন্দু শাস্ত্র, যেমন – ভাগবত, মহাভারত, বিষ্ণু পুরাণ প্রভৃতি গ্রন্থ অনুযায়ী দেবী লক্ষ্মীর আবির্ভাব ঘটেছে সমুদ্র থেকে। স্বর্গ একদা লক্ষীছাড়া বা শ্রীহীন হয়েছিল দুর্বাসা মুনির অভিশাপে। স্বর্গের ঐশ্বর্য পুনরায় ফিরে পাওয়ার জন্য বিষ্ণু দেবের পরামর্শ অনুযায়ী দেবগন ও অসুর গণ একসাথে সমুদ্র মন্থন শুরু করেন। ক্ষীর – সমুদ্র মন্থনের ফলে উঠে আসে অমৃত সুধা। এছাড়াও বিভিন্ন ধরনের মণি মাণিক্য, রত্ন, ইত্যাদি আরো অনেক কিছু। এই সমুদ্র মন্থনের ফলে উঠেছিলেন দেবী লক্ষ্মী এবং তিনি স্থান নিলেন বিষ্ণুর বক্ষে। সমুদ্র থেকে আবির্ভাব এর ফলে দেবী লক্ষ্মীকে বলা থাকে সমুদ্র কন্যা। ধনরত্ন পরিপূর্ণ হওয়ার জন্য সমুদ্রকে বলা হয়ে থাকে রত্নাকর।\nদেবী লক্ষ্মী হলেন সৌভাগ্যের দেবী। তিনি হলেন ধন-সম্পদ ও সৌন্দর্যের প্রতীক। দেবী লক্ষ্মী হলেন ত্রি – গুনাত্তিকা প্রকৃতির রজোগুণের প্রতীক। সত্যগুন সর্বশেষ্ঠ, রজোগুণ মধ্যম এবং তমোগুণ সব থেকে নিকৃষ্ট। আমাদের জীবন ধারণের জন্য এই তিনটি গুণই অতি আবশ্যক। আমরা সংসারী জীব, তাই সংসারী মানুষদের কেবল সত্য গুন আশ্রয় করলে হয়না রজোগুণের ও বিশেষ প্রয়োজন হয়। বিষ্ণুদেব রজোগুণের দ্বারা প্রাণীকূলকে পালন করে থাকেন। বিষ্ণুদেব যে শক্তি দ্বারা জগতকে পালন করছেন সেই শক্তি হলেন দেবী লক্ষী। প্রকৃতিকে বা শক্তিকে আমরা নারী রূপে পত্নীরূপে কল্পনা করে থাকি। তাই দেবী লক্ষ্মী হলেন বিষ্ণুপত্নী।\nআমাদের আচার আচরণে প্রকৃতির বিচারে দেবী লক্ষ্মী আমাদের গৃহে বিরাজ করে থাকেন। যাদের গৃহে মিথ্যাবাদী ব্যাক্তি, দুর্বল চেতা, দুঃখ শীল, সব সময় কেবল নাই নাই বলে, সত্য হীন, দীক্ষা হীন, মন্দ বুদ্ধি সম্পন্ন, ঈশ্বরের পূজা-অর্চনায় বিমুখ, শয়নের পূর্বে যারা পা ধোয় না, বেশি ঘুমায় বা প্রভাতে, সায়ান্নে বা দিনে নিদ্রা যায়, যাদের দাঁত অসংস্কৃত, পরিধেয় বস্ত্র মলিন তাদের গৃহে দেবী লক্ষী কখনো গমন করেন না।\nযে সকল গৃহে কলহ নাই, ধানের বর্ণ স্বর্ণের মতো, চাল রুপার মতো এবং অন্ন তুষ হীন। যে সকল গৃহে ভোগ্য বস্তু সমান ভাগে ভাগ করে ভোগ করা হয় , যারা মিষ্টভাষী, ধার্মিক, বিদ্বান, সেবাপরায়ণ, পরকে যন্ত্রণা দেন না, দ্রুত আহার করেন, ফুল তোলার পর গন্ধ নেন না, পরস্ত্রী পরিদর্শন করেন না, সংযত, সেই ব্যক্তির গৃহেই দেবী লক্ষী বসবাস করেন।\nদেবী লক্ষ্মীর বাহন হলো পেঁচা। পেঁচা হল দেবী লক্ষ্মীর সম্পূর্ণ বিপরীত ধর্মের। যারা শুধুই অর্থলোভী হন, অর্থের চিন্তায় মগ্ন থাকেন, তারা ওই প্যাঁচার মতোই অন্ধত্ব লাভ করবেন। জ্ঞানের আলো কখনোই তাদের অন্তরে প্রবেশ করতে পারবে না। পেঁচা যেমন কালো অন্ধকারে পথ চলে, তেমনি ধন সম্পত্তির লোভে – র শিকার হয়ে তেমনি কালো পথে অর্থাৎ অসৎ পথে ধাবিত হয়। যিনি ভক্তি ধন অন্বেষণ করবেন, তিনিই দেবীর আশীর্বাদ লাভ করবেন।\nপশ্চিমবঙ্গের ৪০ শতাংশ মানুষের জন্য জরুরি ঘোষনা মুখ্যমন্ত্রীর\nহাসপাতালে ভর্তি হয়েই রত্নার সাথে দেখা করায় অমত শোভন চট্টোপাধ্যায়ের\nনীল সাদা স্কুল ড্রেস ইস্যুতে মুখ খুললেন বিজেপি নেতা তথাগত রায়!\nটানা বর্ষনে ভিজছে উত্তরবঙ্গ\nকরোনার মাঝে নয়া আতঙ্ক গ্রীন ফাংগাস, বাড়তে পারে মৃত্যু\nফের ভক্তদের জন্য বন্ধ হচ্ছে পুরীর জগন্নাথ মন্দির\nঅলিম্পিক্সে রুপোজয়ী রবি কুমারকে পুরষ্কৃত করছে হরিয়ানা সরকার\nরাষ্ট্রসংঘের বৈঠকে ফের ভারতের কাছে কোনঠাসা পাকিস্তান\nঅভিনেত্রী পরিমনি : জামিনে মুক্তি পেয়ে প্রকাশ্যে আনলেন আপনজনের চিঠি


খালেদা জিয়া ছাড়া নির্বাচনে না যাওয়ার সিদ্ধান্ত ২০ দলীয় জোটের ।। songbadprotidinbd.com | সংবাদ প্রতিদিন বিডি ::...\nHome / ব্রেকিং নিউজ / খালেদা জিয়া ছাড়া নির্বাচনে না যাওয়ার সিদ্ধান্ত ২০ দলীয় জোটের ।। songbadprotidinbd.com\nসংবাদ প্রতিদিন বিডি প্রতিবেদকঃ জোটের ব্যানারে প্রতিটি জেলায় সভা-সমাবেশ করার সিদ্ধান্ত। মির্জা ফখরুলের পরিবর্তে নজরুল ইসলাম খান সমন্বয়ক। বিএনপির নেতৃত্বাধীন ২০ দলীয় জোট নেতারা সর্বসম্মতভাবে সিদ্ধান্ত নিয়েছেন যে, বেগম খালেদা জিয়াকে ছাড়া কোন নির্বাচনে যাবেন না তারা। জোট প্রধান ও বিএনপি চেয়ারপারন বেগম জিয়াকে মুক্ত করেই কেবল নির্বাচনে অংশ নিবে। তার মুক্তির দাবিতে প্রতিটি জেলা সদরে সমাবেশ করা হবে। সেখানে জোটের শীর্ষ নেতারা বক্তব্য রাখবেন। এছাড়া জোটের কর্মকাণ্ড গতিশীল করতে বিএনপির স্থায়ী কমিটির সদস্য নজরুল ইসলাম খানকে নতুন সমন্বয়ক করা হয়েছে।\nশনিবার দিবাগত রাতে গুলশানে খালেদা জিয়ার রাজনৈতিক কার্যালয়ে জোটের শীর্ষ নেতাদের বৈঠকে এসব সিদ্ধান্ত নেয়া হয় বলে একাধিক শরিক নেতা জানান।\nনেতারা জানান, সবকিছুর আগে খালেদা জিয়ার মুক্তিকে প্রাধান্য দেয়া হবে। এজন্য বিএনপি আইনী লড়াই চালাচ্ছে। পাশাপাশি জোটগতভাবে সমন্বিত কর্মসূচী দেওয়া হবে। জেলায় জেলায় যাবেন নেতারা। পর্যায়ক্রমে কঠোর আন্দোলন গড়ে তোলা হবে।\nজোটের শরিক ডেমোক্রেটিক লীগের সাধারণ সম্পাদক সাইফুদ্দিন মনি জানান, খালেদা জিয়ার মুক্তির জন্য চলমান শান্তিপূর্ণ আন্দোলনকে দেশব্যাপী ছড়িয়ে দেয়ার সিদ্ধান্ত হয়েছে। এক্ষেত্রে বিভাগীয় ও জেলা শহরগুলোতে ২০ দলীয় জোটের ব্যানারে সভা-সমাবেশ করা হবে। বেগম জিয়াকে ছাড়া কোনো নির্বাচনে যাবে না ২০দল।\nএছাড়া আসন্ন পাঁচ সিটি কর্পোরেশন নির্বাচনে জোটের অংশগ্রহণের বিষয়ে বৈঠকে আলোচনা করা হয়। শরিক দলগুলোর মতামত নিয়ে আগামী কয়েক দিনের মধ্যে খালেদা জিয়ার সঙ্গে দলের প্রতিনিধিরা দেখা করে এ ব্যাপারে চূড়ান্ত সিদ্ধান্ত নেয়া হবে।\nসাইফুদ্দিন মনি আরো জানান, কর্নেল অব. অলি আহমদের নেতৃত্বাধীন এলডিপি এবং জাগপা আগামী নির্বাচনে আসন ভাগাভাগির জন্য প্রার্থী তালিকা দেয়ায় ক্ষোভ প্রকাশ করেন শরিক দলের কয়েকজন নেতা। তারা বলেন, খালেদা জিয়া মুক্ত না হওয়া পর্যন্ত আসন ভাগাভাগি নিয়ে আলোচনা হবে না। কেউ তালিকাও দিতে পারবে না।\nন্যাশনাল ডেমোক্রেটিক পার্টির মহাসচিব মঞ্জুর হোসেন ঈসা বলেন, খালেদা জিয়ার সাজা ও কারামুক্তি নিয়ে জোটের বৈঠকে আলেচনার পর সবাই সিদ্ধান্ত নিয়েছেন বেগম জিয়া ছাড়া কোনো নির্বাচনে অংশ নিবে না জোট।\nবাংলাদেশ ন্যাপের মহাসচিব এম গোলাম মোস্তফা ভূইয়া বলেন, আমরা জোটের বৈঠকে সর্বসম্মতভাবে ঐক্যমতে পৌঁছেছি খালেদা জিয়াকে মুক্ত করেই কেবল নির্বাচনে অংশ নিব। তাকে ছাড়া কোনো নির্বাচনে যাবে না ২০ দল। তিনি বলেন, আমরা জোটের পক্ষ থেকে বিএনপির কাছে অনুরোধ জানিয়েছি বিদেশী কূটনৈতিকসহ আন্তর্জাতিক বিভিন্ন সংস্থার সাথে বৈঠকে জোটের শরীকদেরও যেন রাখা হয়।\nএদিকে বৈঠক সূত্র জানায়, খালেদা জিয়ার মুক্তি দাবির আন্দোলনে ২০ দলীয় জোটকে সক্রিয় করতে জোটের সমন্বয়কারী পরিবর্তনের সিদ্ধান্ত হয়। মির্জা ফখরুল ইসলাম আলমগীরকে নিয়ে বিএনপির শরিক নেতাদের কারো কারো মধ্যে চাপা অভিমানও ছিল। একটা বৃহৎ রাজনৈতিক দলের মহাসচিব হিসেবে দায়িত্ব পালন করার কারণে তিনি শরিক দলগুলোর নেতাদের প্রত্যাশিত সময় দিতে পারতেন না। বিএনপি চেয়ারপারসন কারাগারে যাওয়ার পর বিএনপি মহাসচিবের দায়িত্ব ও ব্যস্ততা আরো বেড়ে গেছে। তাই জোটকে গতিশীল করতে সমন্বয়কারী হিসেবে মির্জা ফখরুল ইসলাম আলমগীরের পরিবর্তনে নজরুল ইসলাম খানকে দায়িত্ব দেয়া হয়েছে।\nবিএনপির স্থায়ী কমিটির সদস্য আমির খসরু মাহমুদ চৌধুরী বলেন,দলের মহাসচিব মির্জা ফখরুল ইসলাম আলমগীর বেশি ব্যস্ত থাকেন, এ কারণেই স্থায়ী কমিটির সদস্য নজরুল ইসলাম খানকে ২০ দলীয় জোটের সমন্বয়কের দায়িত্ব দেওয়া হয়েছে।\nখেলাফত মজলিসের আমির মাওলানা মুহাম্মদ ইসহাক বলেন, নজরুল ইসলাম খানকে বিএনপিজোটের সমন্বয়কের দায়িত্ব দেওয়ার সিদ্ধান্ত সকলে মেনে নিয়েছে। তবে মির্জা ফখরুল ইসলাম আলমগীর যুক্তিসঙ্গতকারণে হাজির না থাকলে নজরুল ইসলাম বৈঠকে সভাপতিত্ব করবেন।\nবৈঠকে মির্জা ফখরুল বলেন, ‘আমি অনেক ব্যস্ত থাকি। আপনাদের সময় দিতে পারি না। এখন থেকে জোটের সমন্বয় করবেন নজরুল ইসলাম খান।\nমির্জা ফখরুল ইসলাম আলমগীরের সভাপতিত্বে দেড় ঘন্টার বৈঠকে বিএনপি নেতাদের মধ্যে বৈঠকে উপস্থিত ছিলেন স্থায়ী কমিটির সদস ড. খন্দকার মোশাররফ হোসেন, আমির খসরু মাহমুদ চৌধুরী, নজরুল ইসলাম খান। জোট নেতাদের মধ্যে জোটের শরিক বাংলাদেশ জামায়াতে ইসলামের কেন্দ্রীয় নির্বাহী পরিষদের সদস্য আব্দুল হালিম, খেলাফত মজলিশের মহাসচিব আহমদ আব্দুল কাদের, বাংলাদেশ মুসলিম লীগের মহাসচিব শেখ জুলফিকার বুলবুল চৌধুরী, বিজেপির চেয়ারম্যান আন্দালিব রহমান পার্থ, কল্যাণ পার্টির চেয়ারম্যান জেনারেল মোহাম্মদ ইব্রাহিম, ন্যাশনাল পিপলস পার্টির (এনপিপি) চেয়ারম্যান ড. ফরিদুজ্জামান ফরহাদ, ইসলামী ঐক্যজোটের চেয়ারম্যান এমএ রকিব, জাতীয় গণতান্ত্রিক পার্টির (জাগপা) সাধারণ সম্পাদক খন্দকার লূৎফর রহমান, এনডিপির ভারপ্রাপ্ত মহাসচিব মোহাম্মদ মঞ্জুর হোসেন ঈসা, বাংলাদেশ ইসলামী পার্টির মহাসচিব মোহাম্মদ আব্দুল কাশেম, সাম্যবাদী দলের সাঈদ আহমেদ, জমিয়তে উলামায়ে ইসলাম বাংলাদেশের সহ সভাপতি আব্দুর রব ইউসুফী, ডেমোক্রেটিক লীগের সাইফুদ্দিন মনি, ন্যাপ-ভাষানীর অ্যাডভোকেট মোহাম্মদ আজহারুল ইসলাম, বাংলাদেশ ন্যাপের মহাসচিব এম গোলাম মোস্তফা ভুইয়া, জাতীয় পার্টির (জাফর) মহাসচিব মোস্তফা জামান হায়দার, লিবারেল ডেমোক্রেটিক পার্টির মহাসচিব রেদোয়ান আহমেদ, বাংলাদেশ পিপলস লীগের গরীব নেওয়াজ, লেবার পার্টির একটি অংশের ডা. মুস্তাফিজুর রহমান ইরান এবং অপর অংশের ভারপ্রাপ্ত চেয়ারম্যান ইমদাদুল হক চৌধুরী প্রমুখ।\nPrevious: এইচএসসি: পরীক্ষা শুরুর ২৫ মিনিট আগে লটারির মাধ্যমে প্রশ্নের সেট নির্ধারণ ।। songbadprotidinbd.com\nNext: স্বাধীনতা দিবসে আওয়ামী লীগের কর্মসূচি ।। songbadprotidinbd.com


শনিগ্রহের বলয়ের রহস্য | Zero to Infinity\nশনিগ্রহ দেখতে অনেকটা বিস্ময়ের সৃষ্টি হয়ে থাকে আমাদের মাঝে। গ্রহটির বিচিত্রতা এবং এর চারপাশে থাকা রহস্য নিয়ে বিজ্ঞানীদের কৌতূহলের কমতি নেই। মূলত এর চারপাশে ঘিরে থাকা বলয়টির কারণেই এটি এতোটা বৈচিত্র্যময়। তবে যে শুধু শনি গ্রহের বলয় আছে, তা নয়, এর পাশাপাশি ইউরেনাস, নেপচুন এবং জুপিটারের চারপাশেও বলয় আছে। মজার ব্যাপার হলো, শনি গ্রহের মতো এদের কারো বলয় এতোটা উজ্জ্বল এবং বড় নয়।\nদূর থেকে শনি গ্রহের বলয় দেখে মনে হয়, এটিতে মোট ৭টি বলয় রয়েছে। এসব বলয় কয়েক হাজার মেইল পর্যন্ত প্রশস্ত। প্রতিটি বলয়কে একেকটি এলফাবেট দিয়ে নামকরণ করা হয়। বলয়গুলোকে এদের আবিষ্কারের সময়কাল অনুসারে যথাযথভাবে নামকরণ করা হয়েছে। যেমন শনির সর্বপ্রথম যে বলয় আবিষ্কার হয়, এর নাম দেয়া হয় A রিং, যদিও A রিং শনি গ্রহের সবচেয়ে কাছের বলয় নয়। আবার কিছু কিছু বলয় একে অপরের অনেক কাছাকাছি অবস্থান করে। বাকিগুলোর মাঝে অনেক বড় দুরত্ব থাকে, যেটা পাশের ছবিতে আমরা দেখতে পাচ্ছি। মজার ব্যাপারগুলো হলো, বলয়গুলোকে যতো কাছে থেকে পর্যবেক্ষণ করা হয়, মনে হয় যে এরা আরো ছোট ছোট বলয় নিয়ে গঠিত এবং বলয়গুলোর কোনটিই স্থির নয়। এরা শনিকে কেন্দ্র করে ঘুরে থাকে।\n১৬১০ সালে বিজ্ঞানী গ্যালিলিও সর্বপ্রথম শনির চারপাশে বলয় পর্যবেক্ষণ করেন। ঠিক সেই সময় থেকে আজ পর্যন্ত বিজ্ঞানীরা এই শনি গ্রহের বলয়ের রহস্য নিয়ে গবেষণা করছেন। তবে এখন পর্যন্ত তারা যে পরিমান তথ্য অনুমান এবং সংগ্রহ করতে পেরেছেন, তাও অবহেলা করার মতো নয়।\nবিজ্ঞানীরা এতোটুকু নিশ্চিত হয়েছেন যে, বলয়টি পাথর এবং কঠিন বরফের সমন্বয়ে তৈরী। এসবের আকার ছোট থেকে মাঝারী এমনকি অনেক বড়ও হয়ে থাকে। ছোট আকারের পাথরগুলো বালুকণার সমান এবং মাঝারি-বড় আকারের পাথরগুলো একেকটি বাড়ির মতো বিশালাকারেরও হয়ে থাকে! কিন্তু বিজ্ঞানীরা আজও পুরোপুরি নিশ্চিত হতে পারেননি এসব বলয় কিভাবে এবং কখন সৃষ্টি হয়েছিলো। বিজ্ঞানীরা বলেন যে, শনির চারপাশে যে বলয় রয়েছে, তার সাথে এর চাঁদগুলোর কোন না কোন সম্পর্ক রয়েছে। মনে করা হয়, এর চাঁদের ধ্বংসাবশেষ এবং অন্যান্য গ্রহাণু বা মহাজাগতিক বস্তু থেকেই এই বলয়টি সৃষ্টি হয়েছে।\nআমাদের জানামতে, পৃথিবীর যেখানে একটি মাত্র চাঁদ রয়েছে, সেখানে শনিকে কেন্দ্র করে রয়েছে প্রায় ৬০টির মতো চাঁদ! বিজ্ঞানীরা এখান থেকেই অনুমান করেন যে, মহাবিশ্ব থেকে ছুটে আসা বিভিন্ন বস্তু এবং গ্রহানূ শনি গ্রহের চাঁদগুলোর সাথে সংঘর্ষের ফলে চাঁদগুলো ধ্বংসাবশেষে সৃষ্টি হয়। এই ধ্বংসাবশেষগুলোই পরে কালক্রমে শনি গ্রহের চারপাশে বলয় সৃষ্টি করে। তাঁরা আরো বলেন যে, শনিগ্রহ যখন সৃষ্টি হয়, তখন এর আদিবস্তুগুলো থেকেও এই বলয় সৃষ্টি হতে পারে।\nবলয় রহস্য শনি সৃষ্টি\n34 Posts • 26 Followers\nPosted in Space Story\nSource: www.nasa.gov via baseplate007 on Zero to Infinity\nজানা অজানার মহাবিশ্ব\nশনির বলয়ে নতুন বরফপিণ্ড


২০১৯ ডিসেম্বর ১০ ১৭:০৯:৩০\nনিউজ ডেস্ক : চট্টগ্রামের পটিয়ায় সিলিন্ডার বিস্ফোরণে পাঁচজন দগ্ধ হয়েছেন। মঙ্গলবার (১০ ডিসেম্বর) সকাল সাড়ে ৮টার দিকে কচুয়া ইউনিয়নের বাইপাস মোড়ে এ দুর্ঘটনা ঘটে। তবে ফায়ার সার্ভিস কর্তৃপক্ষ দুপুরের দিকে বিষয়টি জানতে পারে।\nচট্টগ্রাম ফায়ার সার্ভিস ও সিভিল ডিফেন্সের সহকারী পরিচালক জসীম উদ্দিন এ তথ্য নিশ্চিত করেন।\nতিনি বলেন, ‘পটিয়া ১ নম্বর ওয়ার্ডে বাবুল মিয়া নামে একজনের গ্যাস সিলিন্ডারের দোকানে গ্যাস চুরির সময় সিলিন্ডার বিস্ফোরণে ঘরে আগুন ধরে যায়। এতে পাঁচজন দগ্ধ হন। পরে তাদের উদ্ধার করে প্রথমে পটিয়া হাসপাতালে এবং পরে চট্টগ্রাম মেডিকেল কলেজ (চমেক) হাসপাতালে প্রেরণ করা হয়।’\nতিনি আরও বলেন, ‘ঘটনাটি প্রথম দিকে ধামাচাপা দেয়ার চেষ্টা করা হয়। ফলে আমরা দুপুরের দিকে বিষয়টি জেনেছি।’\nচমেক হাসপাতাল সূত্র জানায়, দগ্ধদের হাসপাতালের বার্ন ইউনিটে ভর্তি করা হয়েছে। তাদের মধ্যে আবু ছালেক (২৬) নামে এক যুবকের অবস্থা আশঙ্কাজনক বলে জানা গেছে।\nআগুনে দগ্ধ অন্যরা হলেন- পটিয়া উপজেলার কচুয়াই গ্রামের মো. আব্দুল মোনাফের ছেলে আবু সৈয়দ (৪০), চন্দনাইশের এনায়েত হোসেনের ছেলে মো. রহিম (৩৩), একই উপজেলার মীর আহাম্মদের ছেলে মো. আলী (৩২) ও আব্দুল মাহবুবের ছেলে সাজ্জাদ (২০)।\nএর আগে গত ২৬ জুন পটিয়ায় একটি মাইক্রোবাসের গ্যাস সিলিন্ডার বিস্ফোরণে নারী ও শিশুসহ অন্তত ২০ জন দগ্ধ হন। রাতে সাতকানিয়া উপজেলা থেকে প্রবাসী আকতার হোসেনকে চট্টগ্রাম বিমানবন্দরে পৌঁছে দিয়ে বাড়ি ফেরার পথে পটিয়া পৌরসভার পিটিআই এলাকায় ওই ঘটনা ঘটে।


প্রকাশ: ২৩ েব্রুয়ারি ২০২১, ১২:৪০ পূর্বাহ্ণ\nইয়েল ইউনিভার্সিটির (Yale University) একটি কনফারেন্স শেষ করে ফিরছি নিউইয়র্ক শহরের দিকে। শহরটিকে আগে দেখেনি। তাই ঠিক করেছিলাম, দুই দিন সেখানে ঘুরে বেড়াব। পথে খবর শুনলাম, কথাসাহিত্যিক হুমায়ূন আহমেদ আর নেই। সময়টা জুলাই ১৯, ২০১২। কেমন যেন একধরনের শূন্যতা অনুভব করলাম। মনে পড়ে যায় লেখককে প্রথম দেখার স্মৃতি।\nকার্জন হলে মাইক্রোবায়োলজির প্রথম বর্ষের নবীনবরণ অনুষ্ঠান চলছে। কেমিস্ট্রি ডিপার্টমেন্টের সামনে দিয়ে হেঁটে যাচ্ছি অনুষ্ঠানের উদ্দেশ্যে। হঠাৎ একটি সিএনজিচালিত অটোরিকশা এসে থামল। এক ভদ্রলোক খুব তাড়াতাড়ি নেমে কেমিস্ট্রির পুরোনো বিল্ডিংয়ে ঢুকে আবার সঙ্গে সঙ্গেই বেরিয়ে গেলেন। কোনো দিকে তাকালেন না! আমার এক সহপাঠী বলল, ‘ওনাকে চিনতে পারছিস? উনিই লেখক হুমায়ূন আহমেদ। যদি কথা বলার ইচ্ছা হয়, তাহলে বইমেলায় গিয়ে লাইনে দাঁড়িয়ে থাক।’\nইচ্ছা হতো কোনো এক দিন যদি অধ্যাপক হুমায়ূন আহমেদের কেমিস্ট্রি ক্লাসে বসতে পারতাম! আমি ঢাকা বিশ্ববিদ্যালয়ে পড়ার সময়ে সম্ভবত তিনি আর ক্লাস নিতেন না। তাই ক্লাসে বা বইমেলার লাইনে কোথাও আমাকে যেতে হয়নি। ২০ জুলাই, ২০১২, নিউইয়র্কের এক ভাইয়ের সাহায্যে শহরের যে মসজিদে লেখকের জানাজা সম্পন্ন হয়, অনেক কষ্টে খুঁজে বের করে সেখানেই হাজির হই। সেদিন ছিল শুক্রবার, জুমার দিন।\nজুমার নামাজের পর লেখককে একঝলক দেখার সুযোগ হয়। সেই মুহূর্তে ঘুমন্ত হুমায়ূন আহমেদকে দেখে মনে প্রশ্ন জাগে, লেখকের কি কখনো মৃত্যু হয়?\nপাঠক হিসেবে আমার হুমায়ূন আহমেদের লেখার সঙ্গে পরিচয় স্কুল প্রতিযোগিতায় পুরস্কার হিসেবে ‘দারুচিনি দ্বীপ’ বইটি পেয়ে। খুশির উচ্ছ্বাসে এক বসাতেই বইটি পড়ে শেষ করি। আমার বীণায় সেদিন কোনো সুর বেজে উঠেছিল আমি নিজেই জানি না। দারুচিনি দ্বীপের স্বপ্নে বিভোর হয়ে আরও বই খুঁজতে থাকি। লেখকের বই মানেই একটু ভিন্ন অনুভূতি! যেন আমার জীবনের অনেক কথা আর আবেগের ছোঁয়ায় এক অপূর্ব দৃশ্যপট। যেদিন অ্যারিজোনায় যশোহা বৃক্ষকে দেখে পুলকিত হলাম, মনে পড়ে বহু আগেই যশোহার জন্ম আমার হৃদয়ভূমিতে, যার বীজ বপন করেছেন লেখক হুমায়ূন আহমেদ, ‘যশোহা বৃক্ষর দেশে’ লেখায়। আমেরিকায় পড়ালেখা করতে এসে জীবনের যে বাস্তবতার মুখোমুখি হই, আমায় মনে করে দেয়, অনেক আগেই এই অধ্যায়ের দৃশ্যপট আমার দেখা হুমায়ূন আহমেদের ‘হোটেল গ্রেভার ইন’ পড়ে। হুমায়ূন আহমেদের নর্থ ডেকোটায় পিএইচডি করার সমকালীন অবস্থার সঙ্গে আমার সময়ের পরিস্থিতির কোনোও পার্থক্য নেই। পয়সা বাঁচিয়ে এক ডলারের জিনিস কেনা থেকে শুরু করে পরীক্ষার ভয়াভহ অভিজ্ঞতা, সবকিছুর সঙ্গে লেখকের মতো একদিন আমিও এসবের সঙ্গে পরিচিত হই।\nআমার দুই দিনের নিউইয়র্ক সফরের সঙ্গে লেখক হুমায়ূন আহমেদের স্মৃতি অক্ষয় হয়ে থাকবে। যেদিন নিউইয়র্ক থেকে (২১ জুলাই, ২০১২) চলে আসি, মনে হলো কে যেন পিছু পিছু বলছে, ‘সব সময় জানার চেষ্টা করো। বুদ্ধি, যুক্তি ও মানবিক চেতনা দিয়ে বিচার-বিশ্লেষণ করো। নিজেকে ভালোবাসো, জাগো আর জাগাও। প্রাণকে বাঁচিয়ে রাখো।’\nদেশের বাইরে অবস্থান করায় একুশে ফেব্রুয়ারি, বইমেলা আর নতুন প্রকাশিত বই ছুঁয়ে দেখার অভাব মনকে সব সময় ব্যথিত করে। অপেক্ষায় থাকি কখন নতুন বই হাতে আসবে। সময় আর দূরত্ব প্রতিবন্ধক হলেও প্রতিবছর যেভাবেই হোক হুমায়ূন আহমেদের লেখা নতুন বই সংগ্রহ করার সব রকম প্রচেষ্টা ছিল। সময় করে কাজের ফাঁকে সেই সব বই কিছু কিছু পড়া হয়েছে। একটি বই পড়ে আনন্দ পাওয়া আমাদের কর্মব্যস্ত জীবনের জন্য অবশ্যই অনেক বড় কিছু পাওয়া। কিন্তু প্রশ্ন করি নিজেকেই! নেপথ্যে যিনি আছেন, তাঁর মূল্যবোধ, দর্শন বা জীবনবোধকে অনুধাবন করার জন্য মেধা বা মনন শক্তি—এর কোনোটি কি যথার্থ ব্যবহার করেছি?\nলেখক হুমায়ূন আহমেদকে শেষবারের মতো দেখার পরেই যেন প্রথমবারের মতো লেখকের জন্ম উপলব্ধি করতে পারলাম। লেখকের নতুন বইয়ের অপেক্ষায় নিশ্চুপ। তাই আবারও পড়া শুরু করি হুমায়ূন আহমেদের পূর্ব প্রকাশিত বইগুলো। নতুন করে পুরোনো বইগুলো আবারও পড়া নিছক আনন্দ লাভের জন্য নয়, লেখককের জীবনদর্শন জানার প্রত্যাশায়, যেখানে তাঁর লেখনীতে বিজ্ঞান আর সৃষ্টির রহস্যের মিলন ঘটে।\nএ এক অন্য রকম উপলব্ধি! যাকে খুঁজে দেখার চেষ্টা করিনি আগে, এখন তিনি নতুন করে আমার ভেতর জন্ম লাভ করছেন তাঁর ধর্ম, দর্শন, বৈজ্ঞানিক চিন্তায়, আর জীবনবোধের বিস্তৃত দিগন্তে। লেখকের শেষ সময়ের লেখা, ‘আমি’—এসব কিছুর সমন্বয়ে প্রতিভাত এক শিল্প, যা পড়লে স্বভাবতই শিল্পীকে খোঁজার তাড়না জন্মায়। সহজ করে জীবন ও জ্ঞানের যেকোনো বিষয়কে প্রকাশ করা এত সহজ কাজ নয়। অনাড়ম্বরভাবে যিনি এই কাজটি করতে পারেন, তিনি জীবন ও লব্ধ জ্ঞান প্রকাশের এক অসাধারণ ক্ষমতা রাখেন। অনবদ্য সৃজনশীলতার মাধ্যমে এভাবেই একজন লেখকের জন্ম হয়।\nহুমায়ূন আহমেদের শেষ সময়ে তাঁর নিউইয়র্কে অবস্থানকালে একটি সাক্ষাৎকার শুনেছিলাম। তিনি মানুষের মাহাত্ম্য সম্বন্ধে মহান সৃষ্টিকর্তার বাণী উল্লেখ করে সেই কথাটাই স্মরণ করে বলেন, ‘মানুষকে সৃষ্টিকর্তা অনেক রকম ক্ষমতা দিয়ে সর্বশ্রেষ্ঠ করে সৃষ্টি করেছেন। আমরা মানুষ যেন সেসব ক্ষমতার সুব্যবহার করি।’\nযুগে যুগে জ্ঞানী লেখকদের জন্ম হোক সৃষ্টিকর্তার দেওয়া সেসব ক্ষমতার যথার্থ পরিচর্যার মাধ্যমে। নতুনভাবে সমৃদ্ধ হোক বাংলা ভাষায় রচিত ধর্ম, বিজ্ঞান, সাহিত্য, দর্শনের নানাবিধ চিন্তাধারা। মাতৃভাষা দিবসের সপ্তাহে শাশ্বত শ্রদ্ধা সব সপ্রতিভ লেখকের প্রতি।\n*ফারহানা রুনা, ক্যালিফোর্নিয়া, যুক্তরাষ্ট্র।


মানসম্মত কৈশোর বান্ধব স্বাস্থ্যসেবা চায় তারুণ্যের কন্ঠস্বর | United news 24\nমানসম্মত কৈশোর বান্ধব স্বাস্থ্যসেবা চায় তারুণ্যের কন্ঠস্বর\nPosted by: Sub Editor in এনজিও 01/01/2020\nসোহানুর রহমান :: তারুণ্যের অধিকার নিশ্চিত করা রাষ্ট্রের দায়িত্ব। জনসংখ্যার লভ্যাংশের সুফল পেতে হলে তরুণদের উপর বিনিয়োগ বাড়ানোর পাশাপাশি তাদের জন্য মানসম্মত ও কৈশোর বান্ধব স্বাস্থ্যসেবা নিশ্চিত করতে হবে। তরুণদের কৃষ্টি, সংস্কৃতি, সভ্যতা ও নান্দনিকতাবোধ জাগিয়ে তোলা একান্ত জরুরী। পরিপূর্ণ বিকাশের জন্য একজন মানুষের মধ্যে নান্দনিকতাবোধ জাগালে তার মধ্যে অনেক ভালো চিন্তার বিকাশ ঘটবে বলে ঝালকাঠিতে এক কর্মশালার বক্তারা উল্লেখ করেছেন। এসময় তারা কৈশোর থেকেই প্রজনন স্বাস্থ্যসেবা গ্রহণের উপর জোর তাগিদ দেন।\nমঙ্গলবার (৩১ ডিসেম্বর) ঝালকাঠি প্রেসক্লাবে তারুণ্যের কন্ঠস্বর পাল্টফর্মের এক দক্ষতা বৃদ্ধিমূলক কর্মশালার উদ্ধোধনী অনুষ্ঠানে বক্তারা এসব কথা বলেন।\nনারীপক্ষ ও অধিকার এখানে, এখনই প্লাটফর্মের সহযোগিতায় আয়োজিত কর্মশালায় প্রধান অতিথি হিসেবে উপস্থিত ছিলেন পরিবার পরিকল্পনা অধিদফতরের উপপরিচালক ফেরদৌসি বেগম। তারুণ্যের কন্ঠস্বর প্লাটফর্ম ঝালকাঠি জেলার সমন্বয়ক সোহানুর রহমানের সভাপতিত্বে বিশেষ অতিথি হিসেবে উপস্থিত ছিলেন ঝালকাঠি মা ও শিশু কল্যাণ কেন্দ্রের মেডিক্যাল অফিসার ডা. জোয়াহের আলী, পরিবার পরিকল্পনা অধিদফতরের সহকারী পরিচালক মারুফা বেগম।\nঝালকাঠি মা ও শিশু কল্যাণ কেন্দ্রের মেডিক্যাল অফিসার ডা. জোয়াহের আলী বলেন, কৈশোর বয়সের ছেলে-মেয়ে এবং তাদের পরিবারের সদস্যদেরও স্বাস্থ্য সেবা সম্পর্কে সচেতনতার ঘাটতি থাকে। প্রজনন স্বাস্থ্য, পুষ্টি, মানসিক ও সামাজিক বিষয়ে কাউন্সেলিং ইত্যাদির মতো বিষয়ে তারা অবগত নন। এই অবস্থার কারণে বাংলাদেশে অনেক নবজাতকের মৃত্যু হয়। আবার সন্তানন প্রসবের পর মা ও শিশু রোগাক্রান্ত হন। তথ্য না জানার কারণে জীবনে প্রথমবার ঋতুস্্র্রাবের সময় অনেক কিশোরী ভয় পায়। ঋতুস্্রাবের সময় স্বাস্থ্যসম্মত ব্যবস্থাপনা না থাকায় নারী ও কিশোরী নানা সংক্রমণের শিকার হয়। সংক্রমণ দীর্ঘদিনের হলে প্রজনন অঙ্গ ক্ষতিগ্রস্ত হয়। এতে অনেকেই বন্ধ্যাত্বের শিকার হন। যৌন ও প্রজনন স্বাস্থ্য সম্পর্কে ভ্রান্ত ধারণাগুলো সরাতেই এই প্রজন্মকে বিজ্ঞানভিত্তিক তথ্য দিতে হবে। বাল্য বিয়ের উচ্চ হারের কারণে বয়ঃসন্ধিকালেই অনেক মেয়ে গর্ভধারণ, সহিংসতা ও অপুষ্টির ঝুঁকিতে থাকে। এসময় তিনি প্রসবকালীন নানা জটিলতা এড়াতে এবং কিশোরীদের প্রসূতিমৃত্যু হ্রাসে বাল্যবিবাহ বন্ধে সবাইকে এগিয়ে আসতে আহবান জানান।\nতারুণ্যের কন্ঠস্বর প্লাটফর্ম ঝালকাঠি জেলার সমন্বয়ক সোহানুর রহমান বলেন, তারুণ্যে বিনিয়োগ জরুরী। মানসম্মত ও অধিকারভিত্তিক যৌন ও প্রজনন স্বাস্থ্যসেবা নিশ্চিতে সরকার যথাযথ ভূমিকা পালন করতে হবে। তারুণ্যের অধিকার নিশ্চিত করতে রাষ্ট্র দায়বদ্ধ।\nদিনব্যাপি প্রশিক্ষণে ২৫ জন তরুণ-তরুণী অংশগ্রহণ করে কিশোর-কিশোরীদের শারীরিক, মানসিক, আচরণগত পরিবর্তন, কৈশোরকালীন পুষ্টি, রক্তস্বল্পতা,অপুষ্টি প্রতিরোধ ও প্রতিকার, কৈশোর বয়সে বিয়ে ও গর্ভধারণের কুফল নিরসনের উপায় এবং পরিবার পরিকল্পনা অধিদপ্তরের মাধ্যমে কৈশোর-বান্ধব স্বাস্থ্য সেবা বিষয়ে দেনদরবার বিষয়ে অভিজ্ঞতা লাভ করেন।\nPrevious: বর্ণিল উচ্ছ্বাসে ফিনল্যান্ড প্রবাসীদের নববর্ষ ২০২০ বরণ\nNext: সোমা মুৎসুদ্দী’র কবিতা ‘নতুন বছর’\nমহানন্দ অধিকারী মিন্টু, পাইকগাছা (খুলনা) প্রতিনিধি :: সবার জন্য নিরাপদ পানি ও ...


মেসির অবসরে লাভই হয়েছে বার্সেলোনার! - MysmsBD.Com Login Sign Up HomeSms ZoneTube Home › খেলাধুলার খবর › ফুটবল দুনিয়া › মেসির অবসরে লাভই হয়েছে বার্সেলোনার! মেসির অবসরে লাভই হয়েছে বার্সেলোনার!In ফুটবল দুনিয়া - Jul 22 at 4:03pm ফুটবল ভক্ত হিসেবে আন্তর্জাতিক ফুটবলে লিওনেল মেসির খেলা দেখতে দারুণ লাগতো তার। কিন্তু তিনি বার্সেলোনার কোচ। আর তাই আর্জেন্টিনার হয়ে মেসি অবসর নিয়ে নেওয়ায় অখুশি হননি কোচ হিসেবে। লুই এনরিকের সোজা হিসেব। আর্জেন্টিনার হয়ে না খেললে ম্যাচ খেলার ধকল, ভ্রমণের ঝক্কি কম থাকবে মেসির। তাতে ক্লাব হবে লাভবান।\nমেসির অবসরের সিদ্ধান্তটা বিস্মিত করেছে সবাইকে। ২৯ বছর বয়স তার। ফর্মের শিখরে আছেন। ৫বার জিতেছেন ফিফার বিশ্ব বর্ষসেরা খেলোয়াড়ের পুরস্কার। ব্যালন ডি'অর এখনও তার। কিন্তু আর্জেন্টিনার হয়ে কখনো বড় শিরোপা জিততে না পারার হতাশা তার। গত তিন বছরে তিনটি ফাইনালে হেরেছেন। ২০১৪ বিশ্বকাপের ফাইনালের পর ২০১৫ ও ২০১৬ ফাইনালে উঠলেও শিরোপা জিততে ব্যর্থ হয়েছেন। এর আগে ২০০৭ কোপার ফাইনালেও হেরেছেন। আর্জেন্টিনার হয়ে শিরোপা জয় তার ভাগ্যে নেই এই আক্ষেপে অবসরের ঘোষণাই দিয়ে দিয়েছেন। Facebook Twitter Googleplus Pint Anik Sutradhar Posts 6714 Post Views 447 Related আরও দেখুন অন্যান্য ক্যাটাগরি ৮ হাজার ৮০০ কোটি টাকা মূল্যের এক ম্যাচ 15 minutes ago 38 মেসিকেই নিয়েই চিন্তা জিদানের 1 hour ago 98 বিমান বিধ্বস্তে নিহত ফুটবলারদের চ্যাম্পিয়ন ঘোষণা3hours ago 142 মেসি-ম্যাজিক, নাকি রোনালদো-শো?3hours ago 130 সংখ্যায় সংখ্যায় এল ক্লাসিকো4hours ago 84 নিজেদের মাঠে বার্সার আতঙ্কের নাম রোনালদো! Yesterday at 11:28pm 221 ফিফার চূড়ান্ত তিনে মেসি-রোনালদো-গ্রিজমান Yesterday at 9:52pm 205 মেসি-নেইমার নেই, বর্ষসেরা গোলের দৌড়ে এক মেয়ে! Yesterday at 9:37pm 184 পাঠকের মন্তব্য (0)Please login To write comment


Page2Latest Shatrughan sinha News, Updates & Tips in Bengali at Bengali Oneindia\nদলে থেকেও বহুদিন হল একনাগাড়ে দলীয় নীতি, নেতৃত্ব তথা নরেন্দ্র মোদীকে আক্রমণ করে চলেছেন বিজেপি সাংসদ শত্রুঘ্ন সিনহা। শনিবার তৃণমূলের ব্রিগেড সমাবেশে হাজির হয়েও একই কাজ করেছেন। সরাসরি আক্রমণ শানিয়েছেন প্রধানমন্ত্রী নরেন্দ্র মোদী ও তাঁর সরকারকে।...\nSaturday, January 19, 2019, 15:58 [IST]\nশহরের সব রাস্তা আজ ব্রিগেডমুখী। আর ২০১৯ লোকসভা নির্বাচনের আগে বিরোধী শিবির কার্যত শক্তি প্রদ...\nFriday, January 18, 2019, 09:50 [IST]\nরাজ্য বিজেপি সভাপতি দিলীপ ঘোষ বলেছিলেন, কোনও বাঙালির যদি প্রধানমন্ত্রী হওয়ার সম্ভাবনা থাকে, ত...\nTuesday, October 30, 2018, 19:59 [IST]\nমমতাকে প্রধানমন্ত্রী হিসেবে দেখতে চেয়েছেন আগেও অনেকে। তৃণমূলের অন্দরে তো এই দাবি রয়েছেই, তার...\nবিজেপির ঘরশত্রু বিভীষণ! ২০১৯-এ বারাণসীতে মোদীর বিরুদ্ধে মিলল ‘তারকা’ প্রার্থী\nFriday, October 12, 2018, 18:29 [IST]\nআসন্ন মহাযুদ্ধে বিজেপির মহাতারকা নরেন্দ্র মোদীর বিরুদ্ধে তারকা প্রার্থী পেয়ে গেল বিরোধীরা। ...\nFriday, June 15, 2018, 19:53 [IST]\nতিনি এখনও বিজেপি সাংসদ। তবু তিনি চান না আর বিজেপির হয়ে লড়তে। তিনি চান কংগ্রেস বা আরজেডির টিকি...\nSunday, May 13, 2018, 11:00 [IST]\n'রয়াল ওয়েডিং' অর্থাৎ ইংল্যান্ডের রাজপুত্রের বিয়ে এখনও এক সপ্তাহ দূরে। কিন্তু এই বিয়েই বা কম কি? ...\nFriday, May 11, 2018, 14:27 [IST]\nসাইডলাইনে চলে যাওয়া বিজেপি নেতা শত্রুঘ্ন সিনহা ফের বিতর্ক তৈরি করলেন। এবার প্রধানমন্ত্রী নরে...\nThursday, March 15, 2018, 16:09 [IST]\nফের একবার স্ববাবসিদ্ধ ভঙ্গিতে নিজের দল তথা দলীয় নেতা নরেন্দ্র মোদীকে আক্রমণ করলেন বিজেপি নেত...\nWednesday, February 7, 2018, 16:35 [IST]\n২০১৯-এর লোকসভা নির্বাচন যত এগিয়ে আসছে, ততই ঘুন ধরছে বিজেপির অন্দরে। বিজেপিতে বাড়ছে বিদ্রোহীর ...\nSaturday, February 3, 2018, 19:25 [IST]\nবিজেপি-র বিক্ষুব্ধ নেতার চেয়েও বেশি তাঁর পরিচিতি মোদী বিরোধী রাজনীতিক হিসাবে। শত্রুঘ্ন সিনহা...\nদ্বিতীয় দফার ভোটের মুখে গুজরাত নিয়ে ফের শীর্ষ নেতৃত্বকে কটাক্ষ, কী বললেন শত্রুঘ্ন সিনহা\nThursday, December 14, 2017, 09:03 [IST]\nফের নিজের দলের কটাক্ষ করলেন বিজেপি সাংসদ শত্রুঘ্ন সিনহা। বিজেপিকে 'ওয়ান ম্যান শো অ্যান্ড টু ম...\nMonday, December 11, 2017, 14:46 [IST]\nইসলামাবাদ এবং কংগ্রেসের পর এবার বিজেপি সাংসদ শত্রুঘ্ন সিনহা। গুজরাতের ভোটে বিজেপি পরাস্ত কর...\nSunday, November 5, 2017, 19:45 [IST]\nফের বিজেপি নেতৃত্বের বিরুদ্ধেই ক্ষোভ প্রকাশ করলেন বিজেপিরই তারকা সাংসদ শত্রুঘ্ন সিনহা। এবার...\nSaturday, October 14, 2017, 10:04 [IST]\nআডবাণীকেই রাষ্ট্রপতি হিসেবে চেয়েছিলেন বিজেপির বেশিরভাগ অংশ। সংবাদ মাধ্যমের কাছে এমনটাই দাব...\nFriday, September 29, 2017, 17:25 [IST]\nযশবন্ত সিনহার পর এবার শত্রুঘ্ন সিনহা। বেহাল অর্থনীতি নিয়ে এবার সরাসরি প্রধানমন্ত্রী নরেন্দ্...\nFriday, January 8, 2016, 11:33 [IST]\nনয়াদিল্লি, ৮ জানুয়ারি : একটা সময় ছিল যখন অভিনেতা শত্রুঘ্ন সিনহা এবং অমিতাভ বচ্চনের মধ্যে শত্রু...


"Natun Kabitar Kabi, bookreview by Shantanu Chakraborty - Parabaas Issue 57, নতুন কবিতার কবি, রোহন কুদ্দুস; শান্তনু চক্রবর্তী, পরবাস-৫৭"\nগ্রন্থ-সমালোচনা - নতুন কবিতার কবি\nনতুন কবিতার কবি; রোহন কুদ্দুস; প্রথম প্রকাশ : জানুয়ারি ২০১, সৃষ্টিসুখ - কলকাতা, পৃষ্ঠাঃ ; ISBN: 978-1-62314-600-9\nনা,এনার নাম আগে শুনিনি! এবং 'সৃষ্টিসুখ' প্রকাশনার নাম শুনলেও তাদের প্রকাশিত কোনো বই হাতে পাইনি, বা পড়িনি!\nসুতরাং 'নতুন কবিতার কবি' বইটা যখন পেলাম, তখনও বুঝলাম যে বইটির সঙ্গে কবিতার কোনো সম্পর্ক নেই এবং 'পহ্‌লে দর্শনধারী' সূত্রানুসারে বইটি গুণবিচারের দাবী করে, করেই। সবার আগে চোখে পড়ে ও মনে ধরে এর Compact (বাংলা প্রতিশব্দ কি আঁটোসাঁটো? ঠিক জুতসই হচ্ছেনা!) get-upটি (বহিরঙ্গ?)। প্রচ্ছদে চার-পাঁচটি রঙের ব্যবহারে একটি বাড়ি, তার ছাদে মেঘের মহল পর্যন্ত মই লাগানো, সেখানে একটি স্বাস্থ্যবান্ লোকের দেহের নিম্নার্ধ, সম্ভবতঃ যন্ত্রপাতির ব্যাগ নিয়ে সে মেঘ-মিনারের মেরামতিতে ব্যস্ত! মোটামুটি আন্দাজ করা যায়, এ বই শুধু চাখ্‌বার নয়, এটা চিবিয়ে হজম করার বই। স্মরণীয় "Some books are to be lasted ....... only some are to be chewed and digested!"\nসাকুল্যে সাতটি গল্প : না 'সাতটি তারার তিমির' জাতীয় কোনও স্বপ্নিল কাব্য নয়, এমনকি "সপ্ত-তুরগ-রবি আগত সহসা"র মত কোনও মহামহিম ঘটনাও নয়। অথচ ভিন্ন-স্বাদের গল্প কয়েকটিতে লেখকের কল্পনাশক্তির পাখার বিস্তার বিমুগ্ধ করে, কিঞ্চিৎ বিস্মিতও - যে বিস্ময়ে কিছুটা Confusionএর করতালির শব্দও যেন শুনতে পাই। গল্পের পাতা শুরু হবার প্রাক্কালে যে বিনম্র নিবেদনকে আমরা ভূমিকা বলে জানি, এই বইটিতে সেটি নেই। কিন্তু যা আছে, তার শীর্ষকে লেখা সেই অনিবার্য কবির গান থেকে একটি উদ্ধৃতি : "আমার সকল নিয়ে বসে আছি সর্বনাশের আশায়"! আর তার পরেই কমবেশি ১৫০ শব্দের যে নরম ছবিটা আঁকা, তার সব রঙ-রেখা বোঝা যায়না; কিন্তু 'শেষ হয়ে হইল না শেষ'- এর যে রেশ রয়েই যায়, তার আবেশেই পাতা উল্টাতে হয়। এবং পাতা উল্টেই আমরা ঢুকে পড়ি 'করালীর আত্মজন' গল্পে, যার প্রথম বাক্যই আমাদের বাস্তবের জগতে তুলে আছাড় মারে — "করালীর আত্মা স্টোর রুমে রেখে এসে তনুকে ফোন করলাম"। কী ভয়ানক!\nগল্পের নায়ক করালী একটি ইউনিক চরিত্র : সে পুরোনো ধ্রুপদী সিনেমা দেখে, যোগাড় করে অন্যদের দেখায়, ভালো লেখে বা লিখতো, তার রসবোধ উচ্চস্তরের; কিন্তু যথেষ্ট বন্ধুবৎসল হয়েও তার পছন্দ-অপছন্দের বিভাজন-রেখাটি বেশ গভীর এবং দীর্ঘ। ফলে বন্ধুমহলে তার সমাদর তেমন সমৃদ্ধ নয়। এই অবধি ঠিক ছিল, কিন্তু সে বেড়াল পোষে, এবং একটা আধটা নয়, বাড়তে বাড়তে তারা পঞ্চাশে পৌঁছেছে। প্রায় পঙ্গপালের পর্যায়েই বলা চলে, কিন্তু এই মার্জার-বাহিনী তার বাড়িতেই থাকে, খায় এবং বাকি কাজগুলিও করে, যা করালীর বাসস্থানকে ঠিক বাসযোগ্য রাখে না। যদি তর্কের খাতিরে ধরে নেওয়া যায় যে লোকে তো বেড়াল পুষতেই পারে, বিশেষ করে যখন সে প্রায় একাকী বা স্বজন-পরিত্যক্ত, তাহলেও একটা আপাত-ভয়ঙ্কর বৈশিষ্ট্য বাকি থেকে যায়। আর সেখানেই প্রথম গল্পটির যাবতীয় মোচড় : করালী আত্মা 'কালেক্ট' করে!\nঅর্থাৎ যে কোনও সূত্রেই হোক্, নানারকম মৃত ব্যাক্তির আত্মা সংগ্রহ করে: এইসব দুর্লভ বস্তু রাখা থাকে ছিপি-আটকানো বাঁশের সিলিণ্ডারে বা চোঙে। যার জবানিতে গল্পটি লিখিত, অর্থাৎ করালীর বন্ধু লেখকও পুরো ব্যাপারটাকে আজগুবি বলেই মানেন এবং প্রতি পদেই তাঁর সংশয় প্রকাশ করেন। এই বিশ্বাস-অবিশ্বাসের জোয়ার-ভাটাতেই গল্পটি এগোয়। করালী শেষ পর্যন্ত মারা যায়। তার বিড়াল-বাহিনীর ঠিকঠাক গতি হয়। (বাস্তবিক দেখতে গেলে মূল গল্পের বুনটে এই বাহিনীর কোনও ভূমিকা নেই, একমাত্র পটচিত্রের প্রাসঙ্গিকতা ছাড়া!) - কিন্তু তার আত্মা-সংগ্রহের ভবিতব্য নিয়েই গল্প গন্তব্যের দিকে চলে। তার বিশদ বিবরণ তোলা থাকুক আগ্রহী পাঠকের জন্য, আমি সমালোচক হিসেবে এইটুকু বলেই ক্ষান্ত হই, যে অবিশ্বাসের শক্ত ইমারতও এক অস্পষ্ট বিশ্বাসের কুয়াশায় ঢাকা পড়ে যায়; পুরাতন প্রেম এখানে ঢাকা পড়ে না কোনও নব প্রেমজালে, বরং তিনটি সত্তাকে এক virtual reality-র আবরণে আপন করে নেয়।\n'নতুন কবিতার কবি' বইয়ের দ্বিতীয় গল্প। প্রথম গল্পটি যদি 'আধিভৌতিক' বলি, এইটি সম্পূর্ণভাবেই স্যাটায়ার-ধর্মী, যেখানে ছত্রাক-সদৃশ নব্য কবিকুল ও তাদের সৃষ্টিসম্ভারকে রোহন কুদ্দুস চাবুকে চাবুকে ছিন্ন-বিচ্ছিন্ন করেছেন। শুধু কবিকুল কেন, পরিবর্তনের পর পশ্চিমবঙ্গে কায়েম নতুন সরকারের নানা কিম্ভূত (অদ্ভুত এর থেকেও যা বিদ্‌ঘুটে ও বিকট) সিদ্ধান্তের প্রতি কটাক্ষ বা ধিক্কারও বড়ই প্রকট ভাবে প্রকাশ পেয়েছে: যথা রেল দফতরের প্রধান পরামর্শদাতার পদে নিযুক্ত হলেন এক 'নতুন' কবি। অথবা "এবার ভোটের পর থেকে দিনকাল দ্রুত বদলে যাচ্ছে; মুখ ফসকে কিছু বের হলেই মরার ওপর খাঁড়ার ঘা পড়বে"। হয়তো একটু মোটা দাগের কিন্তু পাঠক এর সঙ্গে সহজে হাতে হাত মিলিয়ে চলতে পারেন, যাকে বোধহয় 'relatability' জাতীয় কিছু বলা চলে। এই গল্পের নায়ক এক উদীয়মান কবি, যিনি নতুন লেখেন, প্রচুর লেখেন, কিন্তু কেন লেখেন জানেন না। একটি প্রতিবাদী প্রশ্নাকুল তরুণ তাঁকে বার বার একই প্রশ্নবাণে বিদ্ধ করে প্রায় পাগল করে দেয়। 'কেন লেখা'র মৌলিক প্রশ্ন ছাড়াও আধুনিক বা নব্য কবিতার দুর্বোধ্যতার প্রতিও ইঙ্গিত আছে গল্পে, যেটা শেষ হচ্ছে একটা melodramatic এবং কিছুটা tragic একটি চিত্রকল্পে যেখানে ঐ নতুন কবি ছোট ছেলেমেয়েদের তাঁর নিজের জীবনের গল্প শোনাচ্ছেন আর ঝোড়ো বাতাস উড়িয়ে নিয়ে যাচ্ছে তাঁর ২৩টি কবিতার বইয়ের ১২৭৪টি পংক্তি বা অহেতুক অপরাধ।\nবইয়ের তৃতীয় গল্পে ঢুকবার আগে পঞ্চমে যাই — 'নকলনবিশ' কেননা এ'দুটি গল্পের থিমে কিছুটা হলেও সাদৃশ্য আছে। এখানেও এক কবি, তবে এ কাহিনী তার নতুন বই প্রকাশকে কেন্দ্র করে। আজকের অরণ্যে খাজনাকে যেখানে বাজনা ছাপিয়ে গেছে বহুগুণে, যেখানে কবিতাপাঠকে নিয়ে যাওয়া হচ্ছে Performing Art এর পর্যায়ে নিতান্তই নতুনত্বের খাতিরে সেখানে গল্পের শেষের মোচড়ে কবি তার কবি সত্তাকেই হারিয়ে বসে থাকেন। উলঙ্গ রাজার নগ্নতা ঘোষণা করে অপাপবিদ্ধ একটি শিশু, যেমনটি হয়!\nচতুর্থ কাহিনীটি (মিরো) প্রায় রূপকথার পর্যায়ভুক্ত। অথবা কল্পবিজ্ঞান বলাই সঙ্গত। ভয়ানক উত্তাপে পৃথিবীর আসন্ন ধ্বংসের পূর্বাভাসে মানুষ চলে যাচ্ছে গ্রহান্তরে : মঙ্গল/বৃহস্পতি বা শনিতে! বিদেশি গল্পের ছায়া অবলম্বনে লেখা গল্পটিতে 4th dimension এর নারী মিরো দাপিয়ে বেড়ায়। বেঁচে থাকার দুর্দমনীয় লিপ্সাও যদি এ গল্পের প্রাণপাখি হয়, তাহলেও কী যুক্তিতে স্তনবৃন্তের রঙ বা যৌনাঙ্গের আকৃতি এতে স্থান পায় আমার বোধগম্য হল না। বলাবাহুল্য আমার জ্ঞানতঃ এই-জাতীয় কোনো allergy নেই, নেই শুচিবায়ুও! তাই মনে হয় abstract স্তরের এই কল্পকাহিনীতে যৌন সুড়সুড়িটুকু না দিলেও বোধহয় চলত।\nতৃতীয় গল্পটি আমার মতে এ বইয়ের সবথেকে বেশি মাটির কাছাকাছি। হাল্কাচালে লেখা 'পটলকাকিমার ফেসবুক' আজকের সমাজের তথাকথিত প্রগতিশীলতার পতাকাবাহী। অবশ্যই রোহন কুদ্দুস-গোত্রীয় স্যাটায়ারের রঙ সেই পতাকায়। অতি সাধারণ মধ্যবিত্ত পরিবারের গৃহবধূ এক ভদ্রমহিলার জীবনে Facebook এর নেশা কী পরিণতির দিকে নিয়ে গেল, গল্পটি তারই মনোগ্রাহী বিবরণ। এর মধ্যে বিশেষ করে উল্লেখযোগ্য পূর্বজন্ম-সংক্রান্ত ফেসবুকের তথাকথিত রিপোর্ট কার্ড; যাতে বলা হয়েছে উনি গতজন্মে একটি ব্যাং ছিলেন এবং সাপের পেটে তার পঞ্চত্বপ্রাপ্তি ঘটেছিল। এবং যেহেতু "ফেসবুক তো আর মিথ্যে বলতে পারে না" — বিশ্বাসের শিকড় অতি গভীরে, সুতরাং জটিলতর গহ্বরে পড়ে যান এই মহিলা; নেশা আরও জেঁকে বসে! শেষমেশ কীভাবে এই নাগপাশ থেকে মুক্তি - তাই নিয়েই গল্প। যদিও শেষপর্যন্ত গল্পটায় খানিকটা Moral Science বা নীতিকথার ছোঁয়া লাগে, তবু এখানেও সেই Relatabilty (??) factor ই গল্পটিকে ভাল লাগায়।\n'সফোর বাঘ' কেও science fiction এর দলেই ফেলা যেত, যদি এর মধ্যে কিছুটাও science থাকতো। নেই। Software professional দের সফো নামের ইতিবৃত্তান্ত আমার ঠিকঠাক জানা নেই, কিন্তু তাদের অফিস-ইন্টারভিউ-কাজের বৃত্তান্তের যে ছবি লেখক এঁকেছেন তা সম্পূর্ণই বিশ্বাসযোগ্য। যেটা পরাবাস্তবের পর্যায়ে সেটা দুটো বাঘ। প্রথমে আমাদের নায়কের; পরে তার প্রেমিকা লিপির — সেটা বাঘিনী। নায়ক-নায়িকার সাক্ষাৎ হবার পরে ঐ বাঘ-বাঘিনীও নিজেদের খেলায় মাতে। নানান মুড-এ তাদের হাঁক-ডাকের বৈচিত্র্যও কাহিনীর আকর্ষণ বাড়িয়েছে, ঘখা ঘ্রাউম্ (খুশি?), গ্রেঁও (বিরক্তি?), ঘ্রানাঘিন (আহ্লাদ?)। কিন্তু সফোর প্রেম, বাঙ্গালোরের কর্মজীবন, রিমা-লিপি-সফোর ত্রিভুজ, virtual বাঘের আকস্মিক দৃশ্যমানতা, এ সমস্ত মিলে কেমন "ঘেঁটে-ঘ" হয়ে গেল না? যদি বা হল, তারপর বাঘ নিয়ে শহর জুড়ে ভয়-ভীতি-উন্মাদনা এবং রাজনৈতিক ডামাডোল, গোপুরাম আলতো মস্তিষ্ক কেন্দ্র, অধ্যাপক রঙ্গনাথন, মনোচিকিৎসক ড: বসির — পুলিশের ও.সি নাগরাজু, পুলিশ কমিশনার — গল্পের মঞ্চে এতগুলো চরিত্রকে নামিয়ে দিয়ে গল্পটাকে কোথায় পাঠালেন লেখক? বার বার পড়ার পরেও "সফোর বাঘ" বহু-বর্ণের বহু-রেখার বহু-মাত্রার একটি কোলাজই রয়ে গেল; জগঝম্প কাড়া-নাকাড়া তূরী-ভেরীর সমবেত স্বরে কোনও স্মরণীয় সুরই শুনতে পেলাম না।\nবরং আবারো কল্প-বিজ্ঞানের কায়দায় লেখা জাটিঙ্গা ফ্লাইং ক্লাব (বইয়ের ৭ম ও শেষ গল্প) খানিকটা abstract হয়েও অনেক আঁটোসাঁটো। 'জাটিঙ্গা' আসামের সেই গ্রাম যেখানে বছরের একটা বিশেষ সময়ে অজানা কারণে হাজার-হাজার পাখি আগুনে ঝাঁপ দিয়ে মরে। এই আপাত-আত্মহত্যার কোনও বৈজ্ঞানিক ব্যাখ্যা এখনও মেলেনি। কিন্তু জীবনযুদ্ধে নিত্য পরাজিত, অপমানিত, প্রত্যাখ্যাত অব-সাধারণ এক পটলবাবু যখন এক অলৌকিক আমন্ত্রণ পেলেন মান্দার পর্বতে যাবার আর এক উড্ডীয়ান প্রতিযোগিতায় যোগ দেবার, তখনও নির্দ্ধিধায় অ্যাডভেঞ্চারে চললেন তিনি। কিছু ভয় ছিল, অনেক প্রশ্নও ছিল; কিন্তু নতুন করে কিছু হারাবার না থাকায় আমাদের পরিচিত পটলবাবু ডানা লাগিয়ে শুধু উড়তে শিখলেন না, গল্পের শেষভাগে দেখি তিনি এই উড্ডয়ন-শিক্ষার কোচিং ক্লাস খুলেছেন, ছোটদের জন্য তো বটেই, বয়স্কদের জন্যই বা কেন নয়? কল্পনার বা অবাস্তবতার ছোঁয়া তো ভালরকমই রয়েছে গল্পটিতে, কিন্তু এ সবকে ছাপিয়ে একটা চিরন্তন সত্য গভীরভাবে মনের গহনে গেঁথে যায়, যা আজকের ম্যানেজমেন্ট। গুরুদের ভাষায় internal locus of control, আর আমাদের প্রাচীন শাস্ত্রের ভাষায় "উদ্ধরেৎ আত্মনা আত্মম, নাত্মানম অবসাদয়েৎ"। অদ্ভুত এক সমাপতনে মনে পড়ে দিল্লি বিশ্ববিদ্যালয়ের এক প্রথিতযশা অধ্যাপকের কথা, যিনি তাঁর এক মেধাবী ও কৃতবিদ্য ছাত্রকে আশীর্বচনে বলেছিলেন "উড়ো, উড়ো! লেকিন প্যয়র জমিন পর রাখো"। ওড়ো, আরও ওড়ো, কিন্তু পা যেন জমিতে থাকে।\nসম্ভবতঃ হাল্কা-ভারী-পাতলা-মোটা সাতটি ভিন্নস্বাদের গল্পের মধ্যে 'জাটিঙ্গা ফ্লাইং ক্লাব' আমাদের একটা অন্য জগতের সন্ধান দিয়ে যায়। পরিবর্তিত এবং পরিবর্দ্ধিত পটলবাবু আমাদের altar-egoর প্রতীক হয়ে থেকে যান আমাদের সঙ্গে।\nরোহন কুদ্দুস সাহেবের রসবোধের কথা না উল্লেখ করলে পাঠক এবং সমালোচক হিসেবে আমি অন্যায় করবো। বুদ্ধিজীবিদের বুদ্ধিGB নামাঙ্কিত করায় যে বুদ্ধির দীপ্তি, মদের বোতল চাটা বেড়ালকে সুরারোপিত শিরোপা দেওয়ায় যে আলঙ্কারিক আনন্দ, তার থেকে কিছু কম নয় facebook chattingকে চ্যাটানো ক্রিয়াপদে রূপান্তরিত করা শব্দ বা বাক্যবন্ধ নিয়ে এ জাতীয় আরও ফুলকি রয়ে গেছে বইয়ের পাতায় পাতায়। সেগুলো তোলা থাক 'ডানাওয়ালা' পাঠকের জন্য!\nউপসংহারে দৃষ্টি আকর্ষণ করি বইয়ের পশ্চাৎপ্রচ্ছদে ৮।৯ লাইনে লেখা উত্তর-কথনের অনুচ্ছেদের প্রতি। এই কথা কটা প্রাক্‌কথনে দিলে কি মহাভারত অশুদ্ধ হত? না কি তিয়া-দিদি রাগ করতেন?


টানটান উত্তেজনার মধ্যে কলারোয়া আ. লীগের সম্মেলন আজ, ম্যাজিস্ট্রেট নিয়োগ - ডেইলি সাতক্ষীরা\nHome » টানটান উত্তেজনার মধ্যে কলারোয়া আ. লীগের সম্মেলন আজ, ম্যাজিস্ট্রেট নিয়োগ\nনিজস্ব প্রতিনিধি: দীর্ঘ ৫ বছর পর বহুল কাঙ্ক্ষিত কলারোয়া উপজেলা আওয়ামী লীগের সম্মেলন আজ ২৯ নভেম্বর, শুক্রবার। সাজসাজ রব আর নেতাকর্মীদের আশা-আকাক্সক্ষার প্রতিফলন ঘটতে যাচ্ছে এদিন। দলটির নেতৃত্বে কারা আসছেন সেদিকে নজর সবার। সভাপতি ও সাধারণ সম্পাদক হিসেবে দলটির নিবেদিত প্রাণ ও পোড় খাওয়া পরীক্ষিত নেতা এ পদে আসবে বলে আশা করছেন সাধারণ কর্মী-সমর্থকরা। সভাপতি হিসেবে এখন পর্যন্ত দৃশ্যমান হিসেবে বর্তমান সভাপতি ফিরোজ আহম্মেদ স্বপনের নাম শোনা যাচ্ছে। তিনি বিগত সম্মেলনেও দলটির সভাপতি নির্বাচিত হয়েছিলেন। বিগত উপজেলা পরিষদের চেয়ারম্যান ছিলেন তিনি। ফিরোজ আহম্মেদ স্বপন ইতোমধ্যে কাউন্সিলরদের সাথে গণসংযোগ করতে উপজেলাব্যাপী মাঠ চষে বেড়িয়েছেন। সভাপতি পদে দৃশ্যমান আর কোন নেতার নাম এখনো সেভাবে শোনা না গেলেও সাবেক সাংসদ ও সাবেক উপজেলা পরিষদের চেয়ারম্যান বিএম নজরুল ইসলাম প্রার্থী হতে পারেন বলে শোনা যাচ্ছে। উপজেলা আ.লীগের প্রতিষ্ঠাকালীন বর্ষিয়ান এ নেতা রাজনৈতিক অঙ্গনে দীর্ঘদিন নিজেকে গুটিয়ে রাখলেও গেলো উপজেলা পরিষদ নির্বাচনের আগে ও পরে দলটির বর্তমান সাধারণ সম্পাদক ও বর্তমান উপজেলা পরিষদের চেয়ারম্যান আমিনুল ইসলাম লাল্টুর পক্ষে দলীয় কর্মসূচীতে অংশ নিতে দেখা গেছে। ক্লিন ইমেজের ব্যক্তিত্ব হিসেবে তার নামও অনেকের মুখে। এদিকে, শেষ সময়ে এসে সভাপতি হিসেবে নিজের প্রার্থী হওয়ার প্রত্যাশা ব্যক্ত করেছেন লাঙ্গলঝাড়া ইউনিয়ন আ.লীগের সভাপতি ও ইউনিয়ন পরিষদের সাবেক চেয়ারম্যান অধ্যাপক এমএ কালাম।\nবর্তমান সাধারণ সম্পাদক আমিনুল ইসলাম লাল্টু গেলো উপজেলা পরিষদ নির্বাচনে বিদ্রোহী প্রার্থী হিসেবে লড়ে নির্বাচিত হওয়ায় কেন্দ্রীয় নির্দেশনা মোতাবেক সভাপতি বা সম্পাদক পদে লড়তে পারছেন না।এদিকে, সাধারণ সম্পাদক হিসেবে যাদের নাম শোনা যাচ্ছে এবং যারা ইতোমধ্যে কর্মযজ্ঞতা চালিয়েছেন তারা হলেন উপজেলা আওয়ামী লীগের বর্তমান সাংগঠনিক সম্পাদক, কলারোয়া সরকারি কলেজের সর্বশেষ ছাত্রসংসদের ভিপি, কেরালকাতা ইউপির সাবেক চেয়ারম্যান এবং উপজেলা ছাত্রলীগ ও যুবলীগের সাবেক সভাপতি সম মোরশেদ আলী, উপজেলা আ.লীগের সাবেক আহবায়ক ও জেলা আ.লীগের বর্তমান উপদেষ্টা পরিষদের সদস্য সাজেদুর রহমান খাঁন চৌধুরী মজনু, জেলা আ’লীগের ধর্ম বিষয়ক সম্পাদক ও কলারোয়া উপজেলা পরিষদের সাবেক ভাইস চেয়ারম্যান আরাফাত হোসেন, উপজেলা আ’লীগের অর্থ বিষয়ক সম্পাদক ও সাতক্ষীরা জেলা পরিষদের সদস্য শেখ আমজাদ হোসেন, যুগিখালী ইউনিয়ন আ’লীগের সাধারণ সম্পাদক ও ইউপি চেয়ারম্যান রবিউল হাসান এবং উপজেলা যুবলীগের সভাপতি ও বর্তমান উপজেলা পরিষদের ভাইস চেয়ারম্যান কাজী আসাদুজ্জামান সাহাজাদা।\nকলারোয়া উপজেলা আ’লীগের সভাপতি ও সাধারণ সম্পাদকের নেতৃত্বে দু’টি গ্রুপ প্রকাশ্য দৃশ্যমান। এরই ধারাবাহিকতায় সম্ভাব্য সাধারণ সম্পাদক প্রার্থীদের মধ্যে আরাফাত হোসেন, শেখ আমজাদ, রবিউল হাসান ও কাজী সাহাজাদ দলটির সভাপতি ফিরোজ আহম্মেদ স্বপন গ্রুপে সম্পৃক্ত। আর লাল্টু গ্রুপের সম্ভাব্য সভাপতি প্রার্থী বিএম নজরুল ইসলাম ও এম কালাম এবং সাধারণ সম্পাদক প্রার্থী ভিপি মোরশেদ ও মজনু চৌধুরী।\nএদিকে, স্বাভাবিকভাবেই দু’টি গ্রুপ থেকে দু’জন মূল নেতৃত্ব আসতে পারে বলে ধারণা করছেন সাধারণ কর্মী-সমর্থকরা। তবে তাদের মধ্যে আশা-আকাক্সক্ষার পাশাপাশি উদ্বেগ-উৎকন্ঠাও প্রকাশ পেয়েছে। দলটির পরবর্তী নেতৃত্বে আসার লড়াইয়ে কঠোর অবস্থানে দুই পক্ষই। কিন্তু সেই লড়াই যেনো কোনভাবেই আক্রমনাত্মক না হয় সেজন্য সকলে প্রত্যাশা ব্যক্ত করেছেন।\nকাউন্সিল বিষয়ে উপজেলা আওয়ামী লীগের সভাপতি ফিরোজ আহম্মেদ স্বপন বলেন, ‘আমরা কেন্দ্রীয় নির্দেশনার মধ্যে থেকেই শান্তিপূর্ণভাবে সম্মেলন সম্পন্ন করবো। আমাদের নিজেদের মধ্যে নেতৃত্ব নির্বাচনে প্রতিযোগিতা থাকলেও সেটা উৎসবমুখর পরিবেশে আনন্দঘন অবস্থাতে সম্মেলন অনুষ্ঠিত হবে।’ তিনি আরো বলেন, ‘সভাপতি হিসেবে আমি নির্বাচিত আছি। এবারো সভাপতি প্রার্থী হিসেবে আমি দৃশ্যমান। এখন পর্যন্ত এ পদের প্রতিদ্বন্দ্বী কারো কথা শুনিনি। সুতরাং আমি আশাবাদী।’দলটির বর্তমান সাধারণ সম্পাদক ও উপজেলা পরিষদের চেয়ারম্যান আমিনুল ইসলাম লাল্টু বলেন, ‘আমরা কাউন্সিল নির্বাচনে যাবো না। কারণ বর্তমান সভাপতি সাহেব দায়িত্ব পেয়ে বিগত ৫ বছর আগে তার ইচ্ছামতো কমিটি গঠন করেছিলেন ও কাউন্সিলর নির্ধারণ করেছিলেন। সুতরাং আমরা কোন প্রহসনের নির্বাচনে যাবো না।’ তিনি আরো বলেন, ‘নতুনভাবে ইউনিয়ন ও ওয়ার্ড পর্যায়ে কমিটি গঠন ও কাউন্সিলর নির্ধারণ করলে তাদের ভোটের রায় আমরা মেনে নেবো। উপজেলার সিংহভাগ আ’লীগে লোকজন আমার পক্ষে।’ ‘তাদের পাতানো ফাঁদে আমরা পা দিবো না’ যোগ করেন তিনি। লাল্টু অভিযোগ করে আরো বলেন, ‘প্রতিদ্বন্দ্বী প্রতিপক্ষ ইতোমধ্যে বাইরের এলাকা থেকে লোক নিয়ে এসেছে। আমরা শংকিত যে সুন্দর পরিবেশ থাকবে কিনা।’\nউল্লেখ্য, আজ শুক্রবার সকাল ১০টায় কলারোয়া পাইলট হাইস্কুল ফুটবল মাঠে উপজেলা আ.লীগের ত্রি-বার্ষিক কাউন্সিল অনুষ্ঠিত হতে যাচ্ছে। এতে প্রধান অতিথি হিসেবে থাকার কথা রয়েছে দলটির কেন্দ্রীয় উপদেষ্টা পরিষদের সদস্য সাবেক মন্ত্রী অধ্যাপক আফম রুহুল হক এমপি। প্রধান বক্তা থাকতে পারেন খুলনা বিভাগীয় সাংগঠনিক সম্পাদক ও জাতীয় সংসদের হুইপ আবু সাইদ আল মাহমুদ স্বপন। বিশেষ অতিথি থাকবে দলটির কেন্দ্রীয় নির্বাহী কমিটির সদস্য এসএম কামাল, সাতক্ষীরা জেলা আ’লীগে সভাপতি মুনসুর আহম্মেদ, সাধারণ সম্পাদক নজরুল ইসলাম প্রমুখ। সভাপতিত্ব করেন উপজেলা আ’লীগের সভাপতি ফিরোজ আহম্মেদ স্বপন। পরিচালনা করবেন সাধারণ সম্পাদক ও উপজেলা চেয়ারম্যান আমিনুল ইসলাম লাল্টু।\nএদিকে বৃহস্পতিবার রাতে জেলা প্রশাসক ও জেলা ম্যাজিস্ট্রেট এসএম মোস্তফা কামাল দৈনিক পত্রদূতকে জানান, আইন-শৃঙ্খলা রক্ষায় কলারোয়া ও আশাশুনিতে একজন করে নির্বাহী ম্যাজিস্ট্রেট নিয়োগ করা হয়েছে। জেলা ম্যাজিস্ট্রিট হিসেবে এসএম মোস্তফা কামাল সার্বক্ষণিক আইন-শৃঙ্খলা পরিস্থিতি পর্যবেক্ষণ করছেন। কোনো রকম বিশৃংখলা সৃষ্টি হলে তাৎক্ষণিক আইনগত ব্যবস্থা গ্রহণ করা হবে বলে জানান তিনি।


বকশীগঞ্জে লোহার রড দিয়ে গৃহবধূকে নির্যাতন -\nHome / Prime News / বকশীগঞ্জে লোহার রড দিয়ে গৃহবধূকে নির্যাতন\nবকশীগঞ্জে লোহার রড দিয়ে গৃহবধূকে নির্যাতন\nAlexander Beckenbauer4weeks ago\tPrime News Leaveacomment 120 Views\nনির্যাতিতা গৃহবধূ। ছবি: বাংলানিউজ\nজামালপুর: যৌতুকের টাকা না পেয়ে জামালপুরের বকশীগঞ্জে শারমিন নামে এক গৃহবধূকে লোহার রড দিয়ে পিটিয়ে গুরুতর আহত করা হয়েছে বলে অভিযোগ উঠেছে স্বামী আব্দুল মামিনের বিরুদ্ধে। শুক্রবার (১৭ মে) রাতে এ মারধরের ঘটনা ঘটে।\nআব্দুল মামিন স্থানীয় অ্যাডভ্যান্স কিন্ডার গার্ডেনের সহকারী শিক্ষক ও নির্যাতিত গৃহবধূ হযরত শাহাজামাল (রা.) বিদ্যা নিকেতনের সহকারী শিক্ষিকা।\nনির্যাতিত গৃহবধূ বর্তমানে বকশীগঞ্জ উপজেলা স্বাস্থ্য কমপ্লেক্সে চিকিৎসাধীন।\nস্থানীয় ওয়ার্ড কাউন্সিলর হারুণ অর রশীদ জানান, ছয় বছর আগে চরকাউরিয়া মাস্টারবাড়ী এলাকার নুর ইসলামের মেয়ে ও শাহাজামাল (রা.) বিদ্যা নিকেতনের সহকারী শিক্ষিকা শারমিনের সঙ্গে মাঝপাড়া উত্তর এলাকার হোসেন আলীর ছেলে আব্দুল মমিনের বিয়ে হয়। বিয়ের পর থেকেই যৌতুক দাবি করে বিভিন্নভাবে নির্যাতন করে আসছে মমিন। তাসফিয়া নামে তাদের একটি মেয়ে রয়েছে।\nযৌতুক না পেয়ে শুক্রবার রাতে ক্ষিপ্ত হয়ে লোহার রড দিয়ে শারমিনকে শ্বশুর হোসেন আলী ও স্বামী আব্দুল মমিন মিলে লোহার রড দিয়ে বেধড়ক পিটিয়ে আটকে রাখে। এসময় শিশু তাসফিয়াকেও মারধর করা হয়।\nপরে খবর পেয়ে শনিবার বিকেলে স্থানীয় ওয়ার্ড কাউন্সিলর হারুণ অর রশীদ ঘটনাস্থলে পৌঁছে অবরুদ্ধ অবস্থায় শারমিনকে উদ্ধার করে বকশীগঞ্জ স্বাস্থ্য কমপ্লেক্সে ভর্তি করায়।\nবকশীগঞ্জ পৌরসভার মেয়র নজরুল ইসলাম সওদাগর ঘটনার সত্যতা নিশ্চিত করে বলেন, যৌতুকের জন্য গৃহবধূকে নির্যাতন কোনোভাবেই মেনে নেওয়া যায় না।\nবাংলাদেশ সময়: ২১৪২ ঘণ্টা, মে ১৮, ২০১৯\nPrevious পছন্দের ঈদের পোশাক কিনে না দেয়ায় স্কুলছাত্রীর আত্মহত্যা\nNext ঝিনাইদহে তুলার গোডাউনে আগুন, ৩০ লাখ টাকার ক্ষতি


প্রকাশিত: ০৮:৩২ পিএম, ২৭ মে ২০২২\nতথ্য ও সম্প্রচারমন্ত্রী ড. হাছান মাহমুদ বলেছেন, দণ্ডপ্রাপ্ত বেগম খালেদা জিয়ার প্রতি সহানুভূতি দেখিয়ে প্রধানমন্ত্রী কারাগার থেকে বাড়িতে থাকার সুযোগ দিয়েছেন। কিন্তু বিএনপি নেতাকর্মীদের বক্তব্য শুনে তাকে পুনরায় কারাগারে পাঠানোর কথা ভাবা হচ্ছে।\nতিনি বলেন, বিএনপি নেতারা পদ্মাসেতু নিয়ে মিথ্যাচার করে এখন আর মুখ খুলছেন না। কারণ তাদের মিথ্যাচার প্রমাণিত হয়ে গেছে। তাই নতুন ষড়যন্ত্রের ফাঁদ খুঁজছেন।\nএসময় কক্সবাজার সদর রামু আসনের সাংসদ সাইমুম সরওয়ার কমল, অধ্যাপক ড. অনুপম সেন, জেলা প্রশাসক মো. মামুনুর রশীদ, জেলা আওয়ামী লীগের সাধারণ সম্পাদক ও পৌর মেয়র মুজিবুর রহমান, বাংলা একাডেমির মহা-পরিচালক মুহাম্মদ নুরুল হুদা ও জয়ন্ত চট্টোপাধ্যায় প্রমুখ উপস্থিত ছিলেন।


ট্রাম্পকে যুক্তরাজ্যে নিষিদ্ধের দাবি টিউলিপের - The Prominent\nআন্তর্জাতিক ডেস্ক : মার্কিন প্রেসিডেন্ট নির্বাচনে রিপাবলিকান পার্টির মনোনয়ন দৌড়ে এগিয়ে থাকা ডোনাল্ড ট্রাম্পকে যুক্তরাজ্যে নিষিদ্ধের দাবি জানিয়েছেন ব্রিটিশ পার্লামেন্টে লেবার পার্টির সংসদ সদস্য টিউলিপ সিদ্দিক। ট্রাম্পকে যুক্তরাজ্যে নিষিদ্ধের দাবি সংক্রান্ত একটি পিটিশনের ব্যাপারে বুধবার ব্রিটিশ পার্লামেন্টে বিতর্কের সময় টিউলিপ তার বক্তব্য তুলে ধরেন।\n১৩ নভেম্বর প্যারিসে হামলায় ১৩০ জন ও ২ ডিসেম্বর যুক্তরাষ্ট্রের সান বার্নার্ডিনো শহরের প্রতিবন্ধী সেবা কেন্দ্রে বন্দুকধারীদের হামলায় ১৪ জন নিহত হওয়ার পর ট্রাম্প নির্বাচনী এক প্রচারে বলেন, আমেরিকানদের প্রতি মুসলমানদের ‘ঘৃণা’ পুরো জাতিকেই ঝুঁকিতে ফেলে দিতে পারে। তিনি বলেন, যতক্ষণ পর্যন্ত আমাদের প্রতিনিধিরা নিশ্চিত না হন আসলে কি ঘটছে, ততক্ষণ পর্যন্ত মুসলমানদের জন্য সীমান্ত বন্ধ রাখা উচিত।\nএই বিতর্কিত বক্তব্যের প্রতিবাদে টিউলিপ যুক্তরাজ্যে ট্রাম্পকে নিষিদ্ধের দাবি জানান। টিউলিপ বলেন, জনগণের ভালো যারা চান না, তাদের প্রবেশ নিষিদ্ধের ব্যাপারে আমাদের দেশে আইন আছে। প্রধানমন্ত্রী কি সবার জন্য এই আইন সমানভাবে প্রয়োগে রাজি আছেন? ধণাঢ্য রাজনীতিকদের ক্ষেত্রে ব্যতিক্রম কিছু করা কি আমাদের উচিত হবে?\nট্রাম্পকে যুক্তরাজ্যে নিষিদ্ধে একটি পিটিশনে ৫ লাখ ৬০ হাজারেরও বেশি ব্রিটিশ নাগরিক স্বাক্ষরের ওপর পার্লামেন্টে বিতর্ক হয়। ব্রিটিশ পার্লামেন্টে দেওয়া বক্তৃতার পর টেলিভিশন চ্যানেল `নিউজ ফোর` এর সঙ্গেও এ নিয়ে নিজের অবস্থান পরিস্কার করেন টিউলিপ সিদ্দিক। টিউলিপের বক্তব্যের জবাবে ক্যামেরন বলেন, ট্রাম্পের মন্তব্য শুধু বিভেদ সৃষ্টিকারীই নয়, একইসঙ্গে অর্থহীন এবং ভুলও। আমি তার (টিউলিপ) সঙ্গে একমত। তবে ডোনাল্ড ট্রাম্পের ব্যাপারে আমি একমত হতে পারছি না।\nTagged: টিউলিপ সিদ্দিকডোনাল্ড ট্রাম্পমার্কিন প্রেসিডেন্ট নির্বাচন